ވާހަކަ: ރަނގަޅަށް ހާރުކެވިއްޖެނަމަ.....\n24 އޭޕްރިލް 2021 | ހޮނިހިރު 12:56\nރާޝިދަކީ ޢާއްމު މަސްމަހުވެސް ކެއުމައް އާދަޔާ ޚިލާފު ފޯރިއެއް ހުންނަ މީހެކެވެ. އެހެން ކަމުން ރޯދަމަހު އެކަންވަނީ އެތައް ދަރަޖައެެއް މައްޗަށް ޖެހިފައެވެ. ތެދުތެދަށް ދަންނަވާނަމަ، އިރުއޮއްސުނީއްސުރެ ފަތިސްވާންދެން އެއްވާކަމަށް ކާލަކާލާ، ބޯލަބޯލާ ހުރުމަކީ ރާޝިދު، ވަރަށް ޝައުޤުވެރިކަމާއެކު ކުރާކަމެކެވެ. އަރުތެރެއަށް ގޮހޮރަށް އެއްޗެއް ވައްޓާ ނުލާ މާގިނައިރު ވަންޏާ ރާޝިދު ބޮލަށް ގޮތްވެ ކާލިއަޅާލުން މީ ރާޝިދަށް ވާނެ ގޮތްގޮތް ކަން ރާޝިދުގެ އަނބި ސަމްސިއްޔާ ވަރަށް ރަނގަޅަށް ހުންނަނީ އެނގިފައެވެ. އެގޮތުން އަތްދަބަހުގައި އަބަދުވެސް ޒާތްޒާތުގެ ވަގުތުން ހަފާލެވޭ ނަޓްސް ފަދަ ތަކެތި ހުސްނުކޮށް ބަހައްޓަން ސަމްސިއްޔާ ހަނދާން ކުރެއެވެ. ރާޝިދާއެކީ އެކުގައި މަސައްކަތް ކުރާ އެންމެނަށްވެސް އަންގާފައި އޮންނާނީ އޮފީހަށް ގަޑިޖެހިގެން އަންނަ މަގުމަތީގައިވެސް މީހަކު ސައިތައްޓެއް ދޭން ގޮވައިވިއްޔާ ގަޑިޖެހުނަސް އަންނަންވާނި ސައި ބޮއެގެން ކަމަށެވެ. އެކަމަކު ވިއްސާރަ ވަގެން އަނބިމީހާ ދަރިފުޅު ބަލިވެގެން އޮފީހަށް ނާދެވުން ނުވަތަ ލަސްވުން ރާޝިދަށް ގަބޫލުކުރަން ވަރަށް ދަތި ވާނޭ ކަމުގައި ރާޝިދު އޮންނާނީ އަންގާފައެވެ. އަދި ސައެއް ބޮއެގެން އަންނަންވެގެން އޮފީހަށް އައުން ލަސްވެއްޖެނަމަ، އަންނަމުން ރާޝިދަށް ވެސް ދިހަވަރަކަށް ރުފިޔާގެ ހެދިކާ ހިފައިގެން އައިއްސި ކަމަށް ވަންޏާ އެމީހެއްގެ ޑިގު އެދުވަހަކު އެއެރީއެވެ. ރާޝިދު އެދުވަހު އެމީހަކަށް ޚާއްސަ ނަޒަރަކުން ބަލާނެއެވެ. މިހެންކަމުން، ރާޝިދު ގާތުގައި ތިބޭ މީހުން ތިބެނީ މަސައްކަތުގައި ވަރަށް އުފަލުން މަސައްކަތް ކުރާ ހިތުންނެވެ. އެއީ ރާޝިދުގެ މާލިމީ ކަމުގެ ދަށުގައި އެއްވެސް މީހަކު ބަނޑުހައިވެގެން ހުންނާކަށް ނުޖެހޭނެތީއެވެ.\nމިހެން އުޅެނިކޮށް ރާޝިދު ބައްޔެއްވެގެން ޑޮކްޓަރަށް ދެއްކުމުން އެކި ގޮތްގޮތަށް ބެލުމަށްފަހު ލަފާދިނީ ރާއްޖޭން ހެދެން ނެތް ޓެސްޓް ތަކެއް ހުރުމުން ވީހާވެސް އަވަހަކަށް ރާއްޖޭން ބޭރަށް ދާށެވެ. އެހެންކަމުން ރާޝިދު އަވަސްވީ ފަރުވާއަށް އިންޑިޔާއަށް ދާށެވެ. އިންޑިޔާއަށް ދިޔައީ ޝައުބާން މަހެއްގެ 25 ވަނަ ދުވަހުއެވެ. ދެދުވަހު ޓްރިވެންޑްރަމުގައި މަޑުކޮށްލުމަށްފަހު، ދެން ދިޔައީ ދަތުރުގެ އަސްލު މަންޒިލް ކަމުގައިވާ މެޑްރާސްއަށެވެ. މެޑްރާސްގައި ރާޝިދުގެ ދެމަފިރިންނާއި ދެކުދިންތިބީ ވަރަށް އޯގާތެރި ދެމަފިރިއެއްގެ ގާތުގައެވެ. އަރީފު އާއި ޖަމީލާއެވެ. ރާޝިދު ޑޮކްޓަރަށް ދެއްކުމުން ހަދަން ޖެހުނު ޓެސްޓް ތަކަށް ފަހު، ޑޮކްޓަރ ލަފާ ދެއްވީ ރާޝިދު އޮޕްރޭޝަނެއް ކުރަން ޖެހޭނެ ކަމަށެވެ. އެހެން ކަމުން އަރީފު އާއި ޖަމީލުވެސް މިކަމަށް ޚާއްސަ ސަމާލުކަމެއް ދީ ކަންކަން ރޭވުމުގައި ވަރަށް ގާތުން ރާޝިދުއާ އާއިލާއަށް އެހީވިއެވެ.\nރާޝިދުގެ އޮޕަަރޭޝަން ﷲގެ އިރާދަފުޅާއެކު ވަރަށް ކާމިޔާބު ކަމާއެކުނިމި، ހޮސްޕިޓަލުން ގެޔަށް ދޫކޮށްލިއިރު، ރޯދަމަހުން 1 ހަފުތާ ހިނގައްޖެއެވެ. ރާޝިދު ގެޔަށް ބަދަލުވުމާއެކު، އިރުއޮއްސޭ އިރަށް ތައްޔާރުކުރާ ސުފުރާމަތި މުޅިން "ރޫފަ" ހެޔޮވެ "މުއްސަނދި" ވެއްޖެއެވެ. އަރީފަކީވެސް، ރާޝިދުވަރު ނުވިޔަސް ކެއުމަށް ފޯރި ހުންނަ މީހެއްކަމުން މިފަދަ ބަދަލެއް އައުން އެއީ ހައިރާންވާންވީ ކަމެއް ނޫނެވެ. ދެމީހުންގެ ދެ އަނބިންވެސް ތިބެނީ މިކަމުގައި ހަމަ އެންމެ ކުރީ ސަފުގައެވެ. ފިރިންނާ އަތުގުޅާލާފައެވެ.\nއެއްދުވަހެކެވެ. އާދައިގެ މަތީން ހެނދުނު 10:30 އެހާއިރު، ރާޝިދާއި އަރީފް ކުރޮޅީގައި ނައްޓާލައިފިއެވެ. މާރުކޭޓަށްގޮސް، މަހާއި، ތަރުކާރީއާއި، މޭވާއާއި އަދިވެސް އޭތިމީތި ގަތުމަށެވެ. އެއްދުވަހު ގަންނަ ތަކެތި އަނެއް ދުވަހަށް ހުރެގެން ނުވާނެ ކަމުގައި ރާޝިދުވެސް އަރީފުވެސް ޤަބޫލުކުރެއެވެ. ކޮންމެއަކަސް އެދުވަހުވެސް ރާޝިދުމެން ގެޔަށް އައީ ކުރޮޅިއަށް ނުތަކާ ވަރަށް ތަކެތި އަރުވައިގެންނެވެ. ކުރުނބާއާއި ސައްކޭލެވެ. އަލަނާސިއާއި އާފަލެވެ. އޮރެންޖާއި އަންނާރެވެ. ދޮންފަޅޮލާއި ކުންނާރެވެ. ކަދުރާއި މޭބިސްކަދުރެވެ. ކުކުޅުމަހާއި ގެރިމަހެވެ. ފަރުމަހާއި ތަރުކާރީގެ ހުރިހާ ބާވަތެކެވެ.\nއިރުއޮއްސުމާއެކު ކެއުމުގެ ބުރު ފަށައެވެ. ފުރަތަމަ ރޯދަ ވީއްލުމެވެ. ދެން ތަރާވީސްދަމުގެ ކެއުން ގަނޑެވެ. 10 ޖަހާލީމާ ޑިގު ކުޅެން ފަށައެވެ. އޭރު އަތުޖެހޭ ފަށުގައި، ފާޑުފާޑުގެ ފަނިޖަގުޖަގާއި މޭވާގެ ބާވަތްތަކާއި، އަދި އިތުރަށް ބަދަނާއި ސަނާމުގާއި ހަނާކޮށްފައިވާ ސައްކޭލު އޮތް، ތަށިތަށީގައި ހުރެއެވެ. ކުޅެމުން ދާއިރު އެއްބައިގައި ތިބެނީ ރާޝިދުގެ ދެމަފިރިންނެވެ. އަނެއްބައިގައި އާރިފުގެ ދެމަފިރިންނެވެ. ރާޝިދު ދެކުދިން ތިބެނީ ސަޕޯޓްކުރާށާ ލިބޭ މާކްސް ނޯޓް ކުރާށެވެ. ކަމުން ކުޅެމުންގޮސް ޑިގުބުރު ނިންމާލަނީ އާއްމުގޮތެއްގައި ހާރު ކާންވީމައެވެ.\nއެއްރެޔެކެވެ. ޑިގު ކުޅެ ނިންމާފައި ހާރާ ކުރިމަތިލިއެވެ. ފުރަތަމަ ކާންއެރީ އާދައިގެމަތިން ރާޝިދާއި އަރީފެވެ. ތަށިތައް ހުސްވާލެއް އަވަސްކަމުން ހީވަނީ، ދެދުވަސް ވަންދެން އެއްގޮތަކަށްވެސް ކާއެތިކޮޅެއް ނުލިބިފައި ތިބި ދެމީހުން ހެނެވެ. މިކަމުގައިވެސް ކުރީގައި އުޅެނީ ރާޝިދެވެ. އެންމެފަހުން، ހާރުކައި ނިމުމުން، ރާޝިދު، ބަނޑުގައި އަތްއަޅައި، ގުދަންއޮވެގެން އަތްދޮންނަ ތައްޓާދިމާއަށް ހިނގައިގެންފިއެވެ. "ބަލަބަލަ ތިޔޯ" އަރީފު އަހާލިއެވެ. "ކީއްވެ ގުދަށް އޮވެގެން ތިޔަދަނީ؟" – "އަރީފު، ބުނަން! މިއީ ރަނގަޅަށް ހާރު ކެވިއްޖެކަމުގެ ނިޝާނެއް! ހަމަ ކައިނިމިގެން ސީދާ ތެދަށް ހުރެ އަތްދޮންނަން ދަންޏާ އޭގެމާނައަކީ ރަނގަޅަށް ހާރު ނުކެވެނީއޭ! މިގޮތަށް ބަނޑުގައި އަތްއަޅައިގެން، ގުދަށްއޮވެގެން އަތްދޮންނަ ތައްޓާހަމައަށް ދެވިއްޖެނަމަ ޝައްކެއްނެތް، އެހެރީ ރަނގަޅަށް ހާރުކެވިފަ! ދެންވެސް ދަސްކުރާތި! އޮޅުވާނުލާތި!" ރާޝިދު އޭރުހުރީ މަތިނޭވާ އަރާ، ވައިލެވިލެވިއެވެ. ކުކުރާ މުގުރާވަރުން ހީވަނީ އެހެން ކަމެއް ހެންނެވެ.


ސްޕެސަލް އެޑިޔުކޭޝަން ނީޑްސް (ސެން)\nJ-305886 / J-281495\nJ-305888 / J-292497 / J-292496\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 11 ޑިސެމްބަރ 2019 ގެ 14:00 ގެ ކުރިން، ވާދޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް admin@rvaadhooschool.edu.mv އަދި ފެކްސް 6580407 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 17 ޑިސެމްބަރ 2019 އާއި 19 ނޮވެމްބަރ 2019 އާ ދެމެދު، ވާދޫ ސްކޫލް ގައެވެ.\nމުއްދަތު: 2020 ވަނަ އަހަރުގެ ދިރާސީ އަހަރުގެ ނިޔަލަށް\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6580362 އަށެވެ. ފެކްސް ކުރާނެ ނަންބަރަކީ، 6580407 އެވެ. އީ-މެއިލް ކުރާނީ admin@rvaadhooschool.edu.mv އަށެވެ.\nޕަބްލިޝްކުރި ގަޑި: 1325\nސުންގަޑި: 11 ޑިސެންބަރު 2019 1400


Premier League: Arsenal ge mahchah Liverpool kuri hoadhi iru,...\nޕްރިމިއާ ލީގު: އާސެނަލްގެ މައްޗަށް ލިވަޕޫލް ކުރިހޯދިއިރު، ޔުނައިޓެޑު ބަލިވެއްޖެ\nލިވަޕޫލް މޮޅުވީ އާސެނަލްއާ ވާދަކޮށް 1-3 ގެ ނަތީޖާއަކުން\nޔުނައިޓެޑް ބަލިވީ ކްރިސްޓަލް ޕެލަސްއާ ވާދަކޮށް 1-2 ގެ ނަތީޖާއަކުން\nކ. މާލެ 25 އޯގަސްޓު 2019 | އާދީއްތަ 07:52 1,978\nއާސެނަލް އަދި ލިވަޕޫލް ބައްދަލުކުރި މެޗުގެ ތެރެއިން - ޓްވިޓަރ\nޕްރިމިއާ ލީގުގައި އާސެނަލްގެ މައްޗަށް ލިވަޕޫލް ކުރިހޯދިއިރު، މެންޗެސްޓަރ ޔުނައިޓެޑު ބަލިވެއްޖެއެވެ.\nއާދީއްތަ ދުވަހުގެ ރޭ ކުޅުނު މެޗުން ލިވަޕޫލް މޮޅުވީ އާސެނަލްއާ ވާދަކޮށް 1-3 ގެ ނަތީޖާއަކުންނެވެ.\nލިވަޕޫލް ދަނޑުގައި ކުޅުނު މި މެޗު ފެށިގެން ދެޓީމުގެ ފަރާތުންވެސް ފެނުނީ ދާދި ހަމަހަމަ ކުޅުމެކެވެ. އެގޮތުން ލަނޑު ޖެހުމަށް ދެޓީމަށްވެސް ފުރުސަތުތަކެއް ކުރީކޮޅު ލިބި ބޭކާރުވިއެވެ.\nމެޗުގައި ފުރަތަމަ ލަނޑު ޖަހާ ލީޑު ނެގީ ލިވަޕޫލުންނެވެ. މި ލަނޑު 41 ވަނަ މިނެޓުގައި އެލެގްޒެންޑްރާ އާނޮލްޑްގެ އެހީތެރިކަމާއެކު ކާމިޔާބުކުރީ މަޓިޕްއެވެ.\nމި ލަނޑަށްފަހުވެސް ލިވަޕޫލަށް ވަނީ ލީޑު ފުޅާކުރަން ފުރުސަތު ލިބިފައެވެ. ނަމަވެސް އެ ފުރުސަތުގެ ބޭނުން އެޓީމަށް އެންމެ އެދެވޭ ގޮތެއްގައި ހިފިފައެއް ނުވެއެވެ.\nދެވަނަ ހާފް ފެށިގެން ލިވަޕޫލުން ވަނީ ލީޑު ފުޅާކޮށްފައެވެ. މި ލަނޑު 49 ވަނަ މިނެޓުގައި އެޓީމަށް ލިބުނު ޕެނަލްޓީއަކުން ކާމިޔާބުކުރީ މުހައްމަދު ސަލާހުއެވެ. އަދި 58 ވަނަ މިނެޓުގައި ސަލާހު ވަނީ އިތުރު ލަނޑެއް ކާމިޔާބުކޮށް ލިވަޕޫލަށް ލީޑު އިތުރަށް ފުޅާކޮށްދީފައެވެ.\nމެޗު ނިމުމުގެ ކުރިން އާސެނަލްއަށް ސުން ކަނޑުވާލަދިނީ ޓޮރޭރާއެވެ. އޭނާ މި ލަނޑު ކާމިޔާބުކުރީ 86 ވަނަ މިނެޓުގައެވެ.\nމި ނަތީޖާއާއެކު ލިވަޕޫލް އޮތީ މިހާތަނަށް ލީގުގައި ކުޅުނު ތިން މެޗުވެސް ކާމިޔާބުކޮށް، ނުވަ ޕޮއިންޓާއެކު އެއްވަނައިގައެވެ. މެޗުން ބަލިވި އާސެނަލް އޮތީ ހަ ޕޮއިންޓާއެކު ދެވަނައިގައެވެ.\nލީގުގައި އަންނަ ހޮނިހިރު ދުވަހު ބާންލީއާ ދެކޮޅަށް ލިވަޕޫލް ރަށުން ބޭރުގައި ނިކުންނައިރު، އާސެނަލް އަމިއްލަ ދަނޑުގައި ނިކުންނާނީ ޓޮޓެންހަމް ހޮޓްސްޕާއާ ދެކޮޅަށެވެ.\nއާދީއްތަ ދުވަހުގެ ރޭ ކުޅުނު މެޗުން ޔުނައިޓެޑް ބަލިވީ ކްރިސްޓަލް ޕެލަސްއާ ވާދަކޮށް 1-2 ގެ ނަތީޖާއަކުންނެވެ.\nޔުނައިޓެޑު ދަނޑުގައި ކުޅުނު މި މެޗުގައި ފުރަތަމަ ލަނޑު ޖަހާ ލީޑު ނެގީވެސް ޕެލަސްއިންނެވެ. މި ލަނޑު 32 ވަނަ މިނެޓުގައި އެޓީމަށް ކާމިޔާބުކޮށްދިނީ އަޔިއުއެވެ.\nމި ލަނޑާއެކު ޔުނައިޓެޑުން ވަނީ ކުޅުން ރަނގަޅުކޮށްފައެވެ. އެގޮތުން އެޓީމުން ވަނީ ފުރަތަމަ ހާފް ނިމުމުގެ ކުރިން ގިނަ ހަމަލާތަކެއް ޕެލަސްގެ ގޯލަށް ފޮނުވާލައި، ނުރައްކާކޮށްފައެވެ.\nނަމަވެސް ޔުނައިޓެޑަށް ލިބުނު ފުރުސަތުތަކުގެ ބޭނުން އެންމެ އެދެވޭ ގޮތެއްގައި ފުރަތަމަ ހާފްގައި ހިފިފައެއް ނުވެއެވެ.\nދެވަނަ ހާފްގައި ޔުނައިޓެޑުން ބަދަލުތަކެއް ގެނެސް، ވަރުގަދަކޮށް ފެނުނުއިރު ލަނޑު ޖެހުމަށް އެޓީމަށް ގިނަ ފުރުސަތު މި ހާފްގައި ލިބުނެވެ. އެގޮތުން މެޗު ނިމެން މިނެޓަކަށް ވެފައި ވަނިކޮށް ޖޯންސް އެޓީމަށް ނަތީޖާ އެއްވަރުކޮށްދިނެވެ.\nނަމަވެސް އިތުރު ވަގުތުގައި ޕެލަސްއިން ވަނީ ލަނޑެއް ކާމިޔާބުކޮށް އަނބުރާ ލީޑު ހޯދައި މެޗު ކާމިޔާބުކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ވެން އަންހޮލްޓްއެވެ.\nމި ނަތީޖާއާއެކު ޔުނައިޓެޑު ކުޅުނު ތިން މެޗުގެ ތެރެއިން އެއް މެޗުން މޮޅުވެފައިވާއިރު، އެއް މެޗުން ވަނީ ބަލިވެފައެވެ. އަދި އަނެއް މެޗުން އެޓީމު ވަނީ އެއްވަރުވެފައެވެ. އަދި ޕެލަސްވެސް ވަނީ ކުޅުނު ތިން މެޗުގެ ތެރެއިން އެއް މެޗުން މޮޅުވެ، އެއް މެޗުން ބަލިވެފައެވެ. އަދި އެޓީމުވެސް ވަނީ އެއް މެޗުން އެއްވަރުވެފައެވެ.


Meege kurin first lady in ulhuvvee bodaa kamaa eku sharafugai- MP Mubeen\nކުރީގެ ފަސްޓް ލޭޑީން އުޅުއްވީ ބޮޑާކަމާއެކު ޝަރަފުވެރި ކަމުގައި- މުބީން\nރާއްޖޭގެ ރައްޔިތުންގެ ޙާލު އަހުވާލު ބައްލަވާ ރައްޔިތުންގެ އަރިހަށް ވަޑައިގެންނެވުމުގެ ފުރުސަތު މީގެ ކުރީގެ ރައީސުންގެ އަނބިކަނބަލުންނަށްވެސް ލިބިވަޑައިގެންނެވިކަމަށާއި އެހެންނަމަވެސް ލިބިލެއްވި ފުރުސަތުގައި އެކަނބަލުން ތިއްބެވީ ކިބުރުވެރިކަމާ ބޮޑާކަންމަތީގައިކަމަށް ބިލެއްދޫ ދާއިރާގެ މެމްބަރު އަހުމަދު މުބީން ވިދާޅުވެއްޖެއެވެ.\nއަރިއަތޮޅު އުތުރުބުރީ މަތިވެރީގައި "ދެންވެސް" ގެ ނަމުގައި ބޭއްވި ޖަލްސާގައި ވާހަކަފުޅުދައްކަވަމުން މެމްބަރު މުބީން ވިދާޅުވީ މީގެ ކުރިން މިދިވެހިރާއްޖެ ދުށް ފަރސްޓް ލޭޑީން އުޅުއްވީ ބޮޑާކަމާއެކު ލިބިލެއްވި ޝަރަފުވެރިކަމުގެ ތާޖު އަޅުއްވައިގެންކަމަށް ކަމަށެވެ.\nމުބީން ވިދާޅުވީ މިއަދުގެ ފަރސްޓް ލޭޑީގެ ހިތްޕުޅުގައި ރައްޔިތުންނަށް ޚާއްސަ ލޯތްބަކާ ޤަދަރެއް ދެއްވާފައިވާކަމަށާއި، ރައްޔިތުންގެ އަރިހަށް ވަޑައިގެން ދުވަހަކުވެސް އެކަމަނާ ވަރުބަލިވެ ވަޑައިގެންނެވި މަންޒަރު ނުފެންނަކަމަށެވެ.\nމުބީން ވަނީ ރައީސް ޔާމީން ވެރިކަމުގައި ހޭދަކުރެއްވި ހަތަރު އަހަރު ދުވަހު އެމަނިކުފާނު ދެއްކެވި އަދި މިހާރުވެސް ދައްކަވަމުން ގެންދަވާ ސާބިތުކަމަށް ހިތްވަރު ދެއްވާފައެވެ. ރައީސް ޔާމީންގެ ނައިބުރައީސުންނާ، އަރިހުގައި މަސައްކަތް ކުރެއްވި ވަޒީރުންނާ، މަޖިލިސް މެމްބަރުންވެސް ހަރާންކޯރުވެ ވަޑައިގެންނެވި އިރުވެސް އެކަންކަން ކަޑައްތު ކުރެއްވީތީ ރައީސް ޔާމީންގެ ވިޜަން ހާމަވެގެންދާކަމަށް މުބީން ވިދާޅުވިއެވެ.\nމީގެ އިތުރުން ރައީސް ޔާމީން ތަރައްޤީ ގެންނަވަމުންދަނީ އިދިކޮޅު އެމްޑީޕީން ރައްޔިތުންގެ ބޮލުގައި އެޅުވި 300 މިލިއަން ޑޮލަރުގެ ބޮޑު ދަރަނިވެސް ދައްކަވާފައިކަމަށް މުބީން ވިދާޅުވިއެވެ. އެފަދަ ދަރަނިތައް ދައްކަވަން ޖެހިވަޑައިނުގެންނެވި ނަމަ އެފައިސާއިން އެތައް ރަށެއްގެ ނަރުދަމާއާ ބަނދަރުތައް ތަރައްޤީ ކުރެވުނީސްކަން މުބީން ފާހަގަކުރެއްވިއެވެ.\nބިލެއްދޫ ދާއިރާގެ މެމްބަރު


SunOnline: Islamic Chefs Cup gai dhivehi chefun3vana ah!\nއިސްލާމިކް ޝެފްސް ކަޕްގައި ދިވެހި ޝެފުން ތިންވަނައަށް!\nމާހިލް މުހައްމަދު 03 Dec 2018, 15:31\nއިސްލާމިކް ޝެފްސް ކަޕްގައި ދިވެހި ދެ ޝެފުން: ދިވެހި ދެ ޝެފުންނަށް މުބާރާތުން ތިންވަނަ ލިބުނު --- ފޮޓޯ/ ސީޖީއެމް\nތުރުކީގެ އިސްތަންބޫލްގައި ކުރިއަށް ދިޔަ ހަވަނަ އޯއައިސީ ހަލާލް އެކްސްޕޯގެ ހަވާސާގައި ބޭއްވި ކެއްކުމުގެ މުބާރާތުގައި ބައިވެރިވި ދިވެހި ޝެފުންގެ ޓީމުން ފަހުރުވެރި ތިންވަނަ ހޯދައިފިއެވެ.\nއިސްލާމީ ގައުމުތަކުގެ ޖަމިއްޔާ، އޯގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ)ގެ ހަލާލް އެކްސްޕޯއަކީ އެކި ދާއިރާތަކުގެ ހަލާލް އުފެއްދުންތައް މާކެޓުކުރުމަށް ކޮންމެ އަހަރަކުވެސް އިސްލާމީ ގައުމުތަކުން ބައިވެރިވާ މައުރަޒެކެވެ.\nމި މައުރަޒުގެ ހަވާސާގައި "އިސްލާމިކް ޝެފްސް ކަޕް"ގެ ނަމުގައި ކެއްކުމުގެ މުބާރާތެއް ކުރިއަށް ގެންދިޔަ އިރު، އެ މުބާރާތުގައި ދިވެހި ޝެފުންގެ ޖަމިއްޔާ، ޝެފްސް ގިލްޑް އޮފް މޯލްޑިވްސް (ސީޖީއެމް)ގެ ފަރާތުން ދެ ޝެފުން ބައިވެރިވިއެވެ. އެއީ ޝެފް އިބްރާހިމް ނާތިފްއާއި ޝެފް މުހައްމަދު އާދިލްއެވެ.\nޝެފް ނާތިފް "ސަން"އަށް ބުނީ އެ މުބާރާތުގައި ދިވެހި ދެ ޝެފުން ބައިވެރިވީ، "ބްލެކް ބޮކްސް" ޗެލެންޖުގައި ކަމަށެވެ.\n"މިސްޓްރީ އައިޓެމްތަކެއް ހުންނަނީ. އަޅުގަނޑުމެންނަށް ކުރިއާލައެއް ނޭނގެ ކޯއްޗެއް ކަމެއް ހުންނާނީ. އިންތިޒާމުކުރާ ފަރާތުން ޗޫޒްކޮށްފައި ދޭ ލިމިޓެޑް އައިޓެމްތަކެއް އެއީ. އޭގެން ކްރިއޭޓިވް ޑިޝްތަކެއް ހަދަންޖެހުނީ،" ނާތިފް ބުންޏެވެ.\nލިބުނު އިންގްރީޑިއެންޓްތަކާއެކު ދިވެހި ޝެފުންގެ ޓީމުން ވަނީ ވަރަށް ފުރިހަމަ ސްޓާޓާއަކާއި، މެއިން ކޯސްއެއްގެ އިތުރުން ދެ ޑެޒާޓް ޑިޝް ހަދާފައެވެ.\nއޯއައިސީ ހަލާލް އެކްސްޕޯގައި ބައިވެރިވި 18 ގައުމުގެ ތެރެއިން 12 ގައުމަކުން މި ޗެލެންޖުގައި ބައިވެރިވި އިރު، ދިވެހިރާއްޖޭގެ ޓީމަށް ލިބުނީ ތިންވަނައެވެ. އެއްވަނަ ލިބުނީ އުޒްބެކިސްތާނަށެވެ. އަދި ދެވަނަ ލިބުނީ އަޒަރުބައިޖާނަށެވެ.\nދެ ޝެފުން މިއަދު މެންދުރު މާލެ އައި އިރު، ޝެފްސް ގިލްޑް އޮފް މޯލްޑިވްސްގެ ފަރާތުން ވަނީ ޝެފް ނާތިފް އަދި ޝެފް އާދިލްއަށް ވެލާނާ އިންޓަނޭޝަނަލް އެއާޕޯޓުން ހޫނު މަރުހަބާއެއް ކިޔާފައެވެ.\nއިސްލާމިކް ޝެފްސް ކަޕްގައި ދިވެހި ދެ ޝެފުން މިއަދު މާލެ އައުމުން އެއާޕޯޓުން މަރުހަބާ ކިޔަނީ --- ފޮޓޯ/ ސީޖީއެމް\nޝެފްސް ގިލްޑް އޮފް މޯލްޑިވްސް (ސީޖީއެމް)ގެ ރައީސާ މަރިޔަމް ނޫރައްދީން (މަރީ) ވަނީ ދިވެހި ޝެފުންގެ ޓީމުން ހޯދި ކާމިޔާބީއަށް މަރުހަބާ ވިދާޅުވިއެވެ.\nމަރީ ވިދާޅުވީ ޝެފްސް ގިލްޑް އޮފް މޯލްޑިވްސްގެ ފަރާތުން މުބާރާތުގައި ބައިވެރިވީ ވޯލްޑް އިސްލާމިކް ޝެފް ސޮސައިޓީ (ވިކްސް)ގެ ދައުވަތެއްގެ ދަށުން ކަމަށެވެ. އަދި ދެ ޝެފުން މުބާރާތުގައި ބައިވެރިވުމަށް ދަތުރުކުރީ އަމިއްލަ ހަރަދުގައިކަން މަރީ ފާހަގަކުރެެއްވިއެވެ.\nމަރީ ވިދާޅުވީ ބައިނަލްއަގުވާމީ ކަލިނަރީ މުބާރާތްތަކުގައި ބައިވެރިވާ ދިވެހި ޝެފުން އާންމުކޮށް އެނބުރި ރާއްޖެ އަންނަނީ ފަޚުރުވެރި ކާމިޔާބީތަކާ އެކުގައި ކަމަށެވެ.\n"އަޅުގަނޑު ގޮވަލަން ރިސޯޓު މެނޭޖްމެންޓުތަކުން މިފަދަ ހުނަރުވެރި ޝެފުންނަށް ފުރުސަތުތައް ފަހިކޮށްދޭން. އަދި ރާއްޖޭގެ އާ ސަރުކާރާއި ޓޫރިޒަމް މިނިސްޓްރީންވެސް ޝެފުންގެ ކުރިއެރުމަށް އެއްބާރުލުން ދޭނެކަމަށް އުންމީދުކުރަން،" މަރިޔަމް ނޫރައްދީން ވިދާޅުވިއެވެ.\nކޮންސްޓްރަކްޝަން ޕީރިއަޑް އިތުރުކުރަން ފުރުސަތު\nރީބްރޭންޑަކާއެކު ބަތަލާ ރިސޯޓު އަލުން ހުޅުވައިފި


Gasim ge marah thin dhuvas, adhi meehaku hayyareh nukurey – Iru\nގާސިމްގެ މަރަށް ތިން ދުވަސް، އަދި މީހަކު ހައްޔަރެއް ނުކުރޭ\nސަމާ·7ޑިސެންބަރު 2019\nޓެކްސީ ޑުރައިވަރެއް ކަމަށްވާ ގާސިމް ހަސަން މަރާލި މައްސަލާގައި އަދި މީހަކު ހައްޔަރު ނުކުރާ ކަމަށް ފުލުހުން މިއަދު ބުނެފި އެވެ.\nމިދިޔަ ބުދަ ދުވަހުގެ ރޭ ހުޅުމާލޭގައި މަރާލާފައި އޮއްވައި ފެނުނު ގާސިމް، 59، ގެ މަރާ ގުޅޭ ގޮތުން ފުލުހުންގެ މީޑިއާ އޮފިޝަލް ވިދާޅުވީ ތަހުގީގާ ގުޅޭ އެއްވެސް މައުލޫމާތެއް މި ވަގުތު ހިއްސާ ކުރެވެން ނެތް ކަމަށެވެ.\nގާސިމް މަރާ ގުޅޭ ގޮތުން އެއްވެސް ތަފްސީލެއް ކަމާބެހޭ އެއްވެސް އިދާރާއަކުން އަދި ހާމައެއް ނުކުރެ އެވެ. އޭނާގެ އެކުވެރި ބައެއް ޑްރައިވަރުން ގަބޫލު ކުރާގޮތުގައި ގާސިމް މަރާލާފައިވަނީ ފޭރުމަށް ފަހުގަ އެވެ.\nގާސިމްގެ ބައެއް ރަހްމަތެރިން ބުނީ އޭނާއަށް އެފަދަ އަނިޔާއެއް ދޭންޖެހޭ ސަބަބެއް ނޭންގޭ ކަމަށެވެ. މަޑުމައިތިރި މީހުންނާ ގުޅޭ ގާސިމްއަކީ މީގެ 20 އަހަރު ކުރިން ފެށިގެން ޓެކްސީ ކުރަމުންދާ މީހެކެވެ. ގާސިމް މަރާލި ދުވަހުގެ ކުރީ ދުވަހުގެ ހަވީރު މާލޭގައި ގާސިމް ދުއްވާ ޓެކްސީއާއި ސައިކަލެއް ޖެހި އެކްސިޑެންޓްވެފައިވާ ކަމަށް ބައެއް މީހުން ބުނެއެވެ. އަދި އެވަގުތު ސައިކަލްގައި ތިބި މީހުން ގާސިމަށް އިންޒާރު ދީފައިވާ ކަމަށްވެސް އަޑު ފެތުރިފައިވެއެވެ.\nމޯލްޑިވިއަންގެ މުވައްޒަފަކު އޮޅުވާލައިގެން ގިނަ އަދަދެއްގެ ފައިސާ ނެގި މައްސަލައެއް ޕޮލިހަށް\nއެކަމާ ގުޅޭގޮތުންވެސް ފުލުހުންގެ ބަހެއް އަދި ނުލިބެއެވެ.\n7 ޑިސެންބަރު 2019\nއެކަން ކުރި މީހުން ހޯދަން ކޮމެޓީއެއް ނެގީމަ ރަގަޅުވާނެ


UV balikoh Eagles ah hama jehumuge neyvaa eh\nޔޫވީ ބަލިކޮށް އީގަލްސްއަށް ހަމަޖެހުމުގެ ނާވާއެއް\nއީގަލްސްއަށް ދެ ލަނޑު ކާމިޔާބު ކޮށްދިން ހަންނަ (ވ) އަތުން ބޯޅަ ހޯދަން ޔޫވީގެ ތައުމީން މަސައްކަތް ކުރަނީ\nޔުނައިޓެޑް ވިކްޓަރީގެ މައްޗަށް 3-2 ގެ ނަތީޖާ އަކުން ކާމިޔާބު ހޯދައި، ދިވެހި ޕްރިމިއާ ލީގްގައި ކުލަބު އީގަލްސް ހޯދި ފުރަތަމަ މޮޅާއެކު ހަމަޖެހުމުގެ ނޭވާއެއް ލައިފި އެވެ.\nމެޗަށް ނުކުތް އިރު، އީގަލްސް އޮތީ އެންމެ ޕޮއިންޓަކާ އެކު ތާވަލުގެ އެންމެ ފުލުގަ އެވެ. މެޗުގެ ފަހު ވަގުތު ކިރިކިރިޔާ ސަލާމަތްވެ ހޯދި ތިން ޕޮއިންޓާއެކު ޖުމުލަ ހަތަރު ޕޮއިންޓާއެކު މިހާރު އެ ޓީމު ވަނީ ހަ ވަނަ އަށް ޖެހިލާފަ އެވެ. މެޗުގެ ފަހު ވަގުތު ނަތީޖާ އެއްވަރު ކުރުމާ ގާތަށް ޔޫވީ ދިޔަ އެވެ. އެ ޓީމުގެ ފުރަތަމަ ލަނޑު ކާމިޔާބު ކޮށް ދެ ވަނަ ލަނޑެއް ޖެހުމާ ދެމެދު ހޭދަވީ މިނެޓެކެވެ.\nއީގަލްސްއިން ތިން ލަނޑުގެ ލީޑެއް ނަގާފައި ވަނިކޮށް ޔޫވީގެ ފުރަތަމަ ލަނޑު މެޗުގެ އިތުރު ވަގުތުގެ ފުރަތަމަ މިނެޓްގައި ކާމިިޔާބު ކުރީ އަހްމަދު ބައްސާމް އެވެ. އިސްމާއީލް އީސާ ބޯޅަ ހިފައިގެން އޭރިއާގެ އަރިމަތިން ކުރިއަށްދާން މަސައްކަތް ކުރުމުން އީގަލްސްގެ ކީޕަރު މިލާން ޖެލްވޮކް ނުކުތެވެ. އީސާ ވަނީ ކީޕަރު މިލާން އަށް ފުރުސަތު ނުދީ ގޯލް ކުރިމައްޗަށް އެ ބޯޅަ ނަގައިދީފަ އެވެ. ބޯޅަ ލިބިގަނެ ބައްސާމް ވަނީ ކޮންޓްރޯލް ކޮށްލުމަށް ފަހު ހުހަށް އޮތް ގޯލްގެ ތެރެއަށް ބޯޅަ ވައްދާލާފަ އެވެ.\nއޭގެ އެއް މިނެޓް ފަހުން ޔުނައިޓެޑް ވިކްޓަރީގެ ދެ ވަނަ ލަނޑު އީސާ ކާމިޔާބު ކުރީ އާރިއާ ތެރެއިން ޔޫވީ ބިދޭސި މިޑްފީލްޑާ އޮނަޓޮލީ ބޮލުން ދިން ބޯޅަ ހިފައިގެން ހުސްކޮށް އަރައި ގޯލްގެ ތެރެއަށް ފޮނުވާލައިގެންނެވެ. އޭގެ އެއް މިނެޓް ފަހުން ޔޫވީން ނަގައިދިން ހުރަސް އަހްމަދު ރަޝީދު (އަންމަޑޭ) ބޮލުން ފޮނުވާލި ބޯޅަ ނުރައްކާ ކޮށް ދިޔަ ނަމަވެސް ގޯލަށް އަމާޒު ވާގޮތެއް ނުވި އެވެ.\nމެޗުން މޮޅުވެ ތިން ޕޮއިންޓް ލިބުމުން ހިތްހަމަ ޖެހުނަސް، މެޗުގެ ފަހު ކޮޅުގައި އީގަލަސްގެ ކުޅުން ދިޔަ ގޮތުން މޯހަން ހުރީ ހިތްހަމަ ނުޖެހިފަ އެވެ.\n"ފަހު ވަގުތު ކޮންސަންޓްރޭޝަން ދަށް ވެގެން ދެ ގޯލް ވަދެގެން ޕްރެޝަރަށް މިދިޔައީ،" މެޗުގެ ފަހު ވަގުތު އީގަލްސްގެ ހާލަތާ ބެހޭގޮތުން ވާހަކަ ދައްކަމުން މޯހަން ބުންޏެވެ. "އެހެންވީމަ އެކަންކަން އެއީ ކުރިއަށް ރަނގަޅު ކުރަން ޖެހޭ ކަންތައްތަކެއް."\n"އެހެންނަމަވެސް މިއަދު އެންމެ މުހިންމު ކަމަކީ ތިން ޕޮއިންޓް އެއީ މިހާރު މިއިން ހާލަތުން ކުޑަކޮށްވެސް ހިތްހަމަޖެހުމެއް ލިބި ކުރިއަށް ދެވޭނީ އެގޮތް ކަމަށްވާތީ އެކަމަށް މަސައްކަތް ކުރި. އިރާދަ ކުރެއްވީތީ އެކަން ކާމިޔަބުވި."\nމެޗުގައި އީގަލްސްގެ ފުރަތަމަ ލަނޑު މެޗުގެ 21 މިނެޓްގައި ކާމިޔާބު ކުރީ ޔަމަންގެ އުސާމާ އަހްމަދެވެ. އަލީ ހައިޝަމް އޭރީގެ އަރިމަތިން އަރައި ނަގައިދިން ބޯޅަ އުޝާމާ ފައިން ކަޓު ކޮށްލީ ގޯލްގެ ތެރެއަށެވެ. ބޯޅަ ސަލާމަތް ކުރަން ޔޫވީގެ ކީޕަރު އަމީރޯވްއަށް ފުރުސަތެއް ނުލިބުނެވެ.\nއީގަލްސްގެ އަނެއް ދެ ލަނޑު ކާމިޔާބު ކުރީ، ހަސަން ރާއިފް އަހްމަދު (ހަންނަ) އެވެ. ޔޫވީގެ އޭރިއާގެ އަރަިމަތިން އުސާމާ ނަގައިދިން ހުރަސް ހަންނަ ވަނީ އޭރިއާގެ ތެރެއަށް އަރައި ބޮލުން ގޯލްގެ ތެރެއަށް ވައްދާލާފަ އެވެ. އީގަލްސްގެ ތިން ވަނަ ލަނޑު ހަންނަ ކާމިޔާބު ކުރީ ޒައިން ޒަފަރު ދިން ބޯޅަ ހިފައިގެން އޭރިއާ ތެރެއަށް ވަދެ ގޯލްގެ ތެރެއަށް ފޮނުވާލައިގެންނެވެ. މެޗުގެ މޮޅު ކުޅުންތެރިޔާގެ މަގާމު ހޯދީވެސް ހަންނަ އެވެ.\nދިވެހި ޕްރެމިއާ ލީގް އީގަލްސް ޔުނައިޓެޑް ވިކްޓަރީ\nޔޫވީ ބަލިކޮށް އީގަލްސް އުންމީދު އާ ކޮށްފި\nސާންތީގެ ގައިން ނުނެއްޓުނު އީގަލްސްގެ ލައްގަނޑު


BREAKING NEWS: L.Gamugai Dhamunamaadh Kuramun Dhanikoh Meehaku Imaamah Hamalaa Dheefi - Vaguthu\nލ.ގަމުގެ މިސްކިތެއްގައި ރޭ ދަމުނަމާދު ކުރަމުން ދަނިކޮށް މީހަކު މިސްކިތުގެ އެތެރޭގައި އަޑުގަދަކޮށް ހުތުރު އެއްޗެއް ކިޔައި އިމާމަށް ހަމަލާދީފިއެވެ.\nގަމުން "ވަގުތު" އަށް މައުލޫމާތު ދިން މީހަކު ބުނީ ރޭ 02:35 ކަންހާއިރު ފުރަތަމަ މިސްކިތް ކައިރިން ބާރު އަޑެއް އިވުނު ކަމަށެވެ. ބައެއް މީހުން ބުނާ ގޮތުގައި އިވުނީ މިސްކިތުގެ ފުރާޅަށް ގާއުނި އަޑެވެ. އަނެއް ބަޔަކު ބުނާ ގޮތުން ސާފު ފުޅިއެއް ގޮއްވާލުމުން އިވޭކަހަލަ އަޑުތަކެއް އިވުނެވެ.\nމިސްކިތުގައި ހުރި މީހަކު ބުނީ އެއަޑުތަކަށް ފަހު ޒުވާނަކު މިސްކިތައް އަރައި އަޑުގަދަކޮށް އިމާމު ސަޖިދަ ދިޔަ ވަގުތު އިމާމުގައި ފުއްކިބައިގައި ޖެހުމަށްފަހު ބޮލުގައި ހުރި މައިކް ނައްޓާލި ކަމަށެވެ.\nއޭނާ ވަނީ އިމާމަށް މަރުގެ އިންޒާރު ވެސް ދީފައެވެ.\nނަމަވެސް އިމާމު ވަނީ ނަމާދު ކުރިއަށް ގެންގޮސްފައެވެ.\nފުލުހުން ވިދާޅުވީ ގަމުގެ އާބާދު މިސްކިތުގައި ދަމު ނަމާދުކުރަމުން ދަނިކޮށް މިސްކިތައް މީހަކު ވަދެ މުދިމު ގައިގަ ޖަހާ މައިކް އެއްލާލުމަށްފަހު ގޮސްފައިވާ މައްސަލައެއް ރޭ 02:50 ކަންހާއިރު ފުލުހުންނަށް ހުށަހެޅިފައިވާ ކަމަށެވެ. މިމައްސަލަ ފުލުހުން ދަނީ ތަހްގީގު ކުރަމުން ކަމަށް ފުލުހުން ވިދާޅުވިއެވެ.\nނަމަވެސް އަދި މިމައްސަލައިގައި މީހަކު ހައްޔަރު ކޮށްފައިވާ ކަމަކަށް ފުލުހުން ވިދާޅެއް ނުވެއެވެ.\nލާމު އަތޮޅުން އިތުރު 11 މީހަކު ކޮވިޑަށް ފައްސިވެއްޖެ\nމެއި 9, 2021 09:36\nކަލޭނޭ ގައުމުގެ ދުވަސް ދުއްވާލައިފި ރީނދޫ ލާދީނީ ބައިގަނޑު\nހިސާބު ބައްލަވާ ދުވަސް!\nމެއި 9, 2021 13:37\nހާދަ ގޮތްކުޑަ މީހަކަށޭ އެވާނީ.\nމެއި 9, 2021 09:40\nތިއޮތީ މަޑުކަށީގެ މީހެއް ލައްވާލާފަ..ތިމީހާއަށްދޭނެ އަދަބެ މިސަ ރުކާ ރުގަ ނޯންނާނެ..މާކަންތައް ބޮޑުވެއްޖެއްޔާ ތިމީހާއަކީ ސިކުނޑި ހަމަނުޖެހޭ މީހަކަށްހަދާފަ އެހިސާބުން ވާހަކަ އހ އަށްވާނީ..\nމެއި 9, 2021 09:44\nއިސްލާމްދީނާގުޅޭކަމެއްވީމަ ތަހުގީގުކުރާނީކިހިނެއްތޯ؟ މަތިފަޑީގަތިބީހުސްއެކަހަލަމީހުނާސަޕޯޓަރުން ވީމާ ތަހުގީގުދާނެގޮތްބަލަންތިބުންނޫންގޮތެއްނެތް އާންމުތަންތާކޮށްލެވޭކަހަލަ ކަމަކަށްވެސްވެދާނެދޯ؟\nމެއި 9, 2021 09:57\nކީކޭ ދެންބުނާނީ. މިގައުމެއްނެތް.\nމުދިމަކީ އިސްލާމެއް އަދި ނިކަމެތި މީހެއް އެހެންވީމަ ހައްޔަރު ކީކުރަން ތަހުޤީގުވެސް ފުރިހަމަ ނުވާކަށް ބުނާނީ އެމްސީއަށް ސަލާން\nމެއި 9, 2021 10:03\nހަތާވީސް ވިލޭރޭގަ ބީތާވެގެން އުޅުނު ޒުވާނެއް ބާ؟ މި އަމަލު ހަރުކަށި އިބާރާތުން ކުއްވެރިކުރަން.\nމިނިވަން ފިކުރުގެ ސޮރެއްވީމަ ތިކަން ތިނިމުނީ. ވައްސަލާން\nމެއި 9, 2021 10:10\nހަމީދު މިކަހަލަ މައްސަލަތަކުަގައި ކަލޢ ވ ފަހަތަށް ބަރުކަން ފާހަގަ ވޭއެއީ ކީއްވެ؟އެމްޑީއެން ރަހަތޯ؟\nމެއި 9, 2021 10:20\nމިވަރުކުރަން ދޫކޮށްލައިގެން ނުވާނެ\nމެއި 9, 2021 10:24\nތިޔަ މައްސަލައެއް ނުހިނގާނެ ތުހުމަތު ކުރާ މީހަކުވެސް ނުފެންނާނެ ތިޔައީ ބާރަށް ކުރިއަށްދާ ޒާތުގެ މައްސަލައެއްނޫން ތިމައްސަލާގައިވެސް ގޯސްވާނީ ރައްޔިތުމީހާ " އަޅުގަނޑު ހިތަށްއަރާ މިވަރު ކަމެއް ހިނގިއިރު ނަމާދުގެ ޖަމާޢަތުގައި ތިބި މީހުންނަށް މިކަން ނުހުއްޓުވުނީ ކީއްވެ ބާއޭ؟"\nމެއި 9, 2021 10:25\nމަޑުކަށީ ކުދިންގެ މައްސަލަ ނުބެލޭނެ\nތިމައްސަލަ ބަލާނެ ކޯޓެއް ނުހުންނާނެ މިގައުމަކު. އޭނާ ވާނީ ބޯގޯސް މީހަކަށް އެންމެފަހުން. ބަލަން ތިބޭތި\nމެއި 9, 2021 10:33\nހިތާމަހުރި ކަމެއް މިއިމާމްއެގޮތަށް ސަޖިދާގަ އޮއްވައި ނިޔާވިނަމަވެސް މިގައުމުގަ މެއްސަކަށް ނުވަތަ މަދިރި ކުރާވަރުވެސް ނުކުރާނެ އެހެންތާވާނީ ގައުމުގެ ރައީސް ކަމެއް ނުކުރޭވިއްޔަ އަނެއްކާ ހަމަލާދިންކަލޭގެ ނުވާނެ ހަރުކަށި މަޑުކަށީގެ ބާވަތަކަށްވެސް އެއީ އިސްލާމް ދީނަށް ކުޑައިމިސްކޮށް ހުރުމަތްކެނޑީ އެންމެންކުރިމަތީ އެންމެންދަންނަ ދެކެފަރިތަ މީހެއް ވީމާއިތުރު ސުވާލެއް ނެތި ކުރިކުށަށް އަދަބު ނުދީ ބެހެއްޓީމަ އަނިޔާލިބުނު ފަރާތަށް ވާނެގޮތް އިހްސާސް ކުރައްވާ އެއްވެސްބިރެއް ނެތް ބޭނުން ގޮތަކަށް ބޭނުންކަމެއް ކުރުމުގެ ހުއްދަދީފަ އޮންނަކަހަލަ ނޫނޭވާ އިންސާފު އެބަހުރި ނިކަމެތިން ނަށް ލިބިފަ މީ ތަންކޮޅެއް ބޮޑުވަރު\nމެއި 9, 2021 11:08\nދެން ބުނޭ ނަފްސާނީ މީހެކޭ.. މިކަލޭގެ ދޫކޮށްލައިފިއްޔާ ނުވާނެ އެކަކުވެސް ޖަލުގަ ބަހައްޓައިގެން.. އޭރުން އިންސާފުވެރިވާނީ\nމެއި 9, 2021 11:14\nމީ ލާދީނީ ފިކުރޭ ބުނަންކެރޭނެ ހިތްވަރެއް އެމް.ޑީޕީގެ ކިބައިގައި އެބަހުރިބާ؟\nމެއި 9, 2021 11:18\nމިސްކިތް ބަލަހައްޓަން ސެކިއުރިޓީ ގާޑުން ޕޮލިހުން ތިބެންޖެހޭ ނުންތޯ ؟ މޮޔައިންވެސް މިސްކިތަށް އަރާ އުދަގޫ ކުރާ ދުވަސްވަރެއް ވީމާ ސެކިއުރިޓީ މުހިންމު!\nތިޔައޭ މައްސަލަ އަކީ ތިތަކަހަލަ ކަމަކީ ކަމަކަށް ނުބަލާ\nމެއި 9, 2021 11:22\nނަފްސާނީ މައްސަލަ ހުންނަ ބަލި ސޮރެއް ދެއްތޯ.. އިރުކޮޅަކުން ހިއުމަންރައިޓްސްއޭ ރިހާކުރޭ ކިޔައިގެން ދުވާ ކުދިންކޮޅު ރޮއެ ހޭރޭތަން ނުފެނުނަސް ރަނގަޅު މި ސޮރު މީ ނަފްސާނީ ކުއްޖެކޭ ކިޔައިގެން.. މީނަ ސޮސައިޓީ ތެރައަށް ދޫކުރެވެންވާނީ ގާނޫނީ އިމުގެ ތެރެއިން ކަނޑައަޅައިފަ އޮންނަ އަދަބު ރަނގަޅަށް ދީ ހަމަކޮށްފަ..\nމި މައްސަލަ ތަކުގައި ފިޔަވަޅު ނޭޅިދާނަމަ ދާޚިލީ ހަމަ ނުޖެހުންތަކަށް ގައުމު ހިނގައިދާނެ ކަމެއް. ދެރަވަރުކަންތައްމިހުންނަނީ.\nމި ވާނީ ކޮންކަހަލަ ހަމަލަޔަކަށްބާ؟ މީވެސް ހަމަ ނިރުބަވެރި ހަމަލާއެއް، ޒާތީ ކަމެއްނޫން ނަމާދަށް ހުއްޓާ އައިސް ގަޔަށް ބޮލަށް އަރައިގަތުމީ، ކިހާބާރު މިނެއްގައި މި ތަހުގީގު ހިގާނެބާ، އަދި ސައްކު ކުރެވޭ މީހާ އަތުލެވޭނެބާ، މިއީ މި ދިވެހި ބިމުގައި ހިގައިގެން ވާނެ ކަމެއް ނޫން، އަނިޔާވެރި ކަމާ އަގަރެން ގައިމުވެސް ދެކޮޅު، އެއީ ކޮންމެއް މީހަކަށް ކިރިެަސް.\nމެއި 9, 2021 11:32\nމި ނުވޭތަ ކުށަކަށް؟ މިކަހަލަ މީހުނަކީ މުޖުތަމައުއަށް އޮތް ބޮޑު ނުރައްކަލަކަށް ނުވޭތަ؟ .... ތަހުގީގު ކުރެވެންޖެހޭ.. ރައްޔިތުންގެ އިންސާނީ ހައްގުގެ ވާހަކަ ދައްކާލާނެ ޖަމިއްޔާއެއްހާ ހިސާބު ނެތީތޯ؟\nހައްޔަރެއް ނުކުރެޔޭ... އެއީ ކާކުކަން ނޭނގޭތީބާ.... ނޫނީ ގައުމުގެ ހާލަތުގެ ޒުވާނެއް ވީމާ ބާ\nހައްޔަރުކުރޭ... ތަކުރާރްވިޔަ ނުދެއްވާ ހަރުކަށި ފިޔަވަޅުއަޅާ ޓެރަރިޒަމް އަމަލަކީ ގަބޫލުކުރޭވެނެ އަމަލެއްނޫން\nތިޔައޭ މައްސަލަ އަކީ ތިޔަކަހަލަ ޒުވާނުން ނަކީ މިއަދު މިމުޖުތަނައުގައި އުޅެންވާކަހަލަ ބައެއްނޫން...މީ ސިއާސީ މީހުން އުފައްދާ ބައިގަނޑެއް.....މިއުޅޭޒުވާުން ބޭނުންވަނީ މަސައއކަތެއް ނުކޮއް ކައިގެންބޮއިގެން އުޅެން....ދެން ކޮންމެވެސް އަންނެއްލައިގެން ސައިކަލް ދުއްވާލާފަކޮފީއަށް އަ ރާލަން....މިހެން މަސައްކަތެއް ނުކޮށް ޒުވާނުން ގިނަވެ....މިހާ ރު އެޒުވާނުންް ޖެހެނީ ބަންގާޅީން އަތުން ސަލާން ޖަހައިގެން ނުވަތަ ޖަރީމާހިންގައިގެން ނުވަތަ ކޮންމެސްތަނަކުން ވައްކަންކޮށްގެން ބިޓައް ކޮފީގަނޑެއްވެސް ދެވެނީ...ހާލަތު ދެއްތޯ\nމެއި 9, 2021 11:48\nއަޅުކަންކުރާ ތަންތަނަށް ހަމަލާދިނުމަކީ ޓެރަރިޒަމްނޫން ކޯއްޗެއް ، އެކަމަކު އަޅުގަނޑަށް އެބައޮތް ޔަޤިންކަން ފުލުހުންގެ ކައުންޓަރ ޓެރަަރިޒަމްގެ ފުލުހުން ރެއިޑްކޮށް ހަމަލާދިންމީހާ އުފުރާނުލާނެކަން މީޑިޔާތަކުގައިވެސް މިކަމަކީ އާދައިގެ ކަމެއް ކަމުގައި ދައްކާ\nސަރުކާރަށް ދަންނަވަންއޮތީ ހަރުކަށި ފިކުރު ހުއްޓުވަން މަޑުކަށި ފިކުރު ޕުރޮމޯޓްނުކޮށް ދީނުގައި އޮތް ގޮތަށް ޢަމަލުކުރައްވާށެވެ.\nމެއި 9, 2021 11:49\nމިސަރުކާރުން އޮތީ ރޭޕާ ވައްކަމަށް ފައްސިވެފަ\nމެއި 9, 2021 12:01\nތިވާނީ ހެޔޮނިޔަތުގައި އެމީހާމިސްކިތައްއަރައި ކުރިކަމެއްކަމަަށް\nމެއި 9, 2021 12:03\nމީހަކު ހައްޔަރެއް ނުކުރާނެ . ތިޔަކަން މާބޮޑު ކަމަކަށްވެސް ނުހަދާ ނިންމާލާނެ. އެއި ނަމާދަށް ހުރި މީހަކަށްނު ހަމަލާ ދިނީ. ނަމާދަށް ހުރި މީހަކަށް ހަމަލާ ދިނުމާ އިސްލާމްދީނަށް ފުރައްސާރަ ކުރުމަކި މިހާރު އެއްވެސް ކަމަކަށް ނުވާކަން އެންމެންވެސް ދަނޭ. އެކަމުގެ ހެއްކަކީ ސަރުކާރުގެ މަތީ މަޤާމްތަކުގައި މިހާރު އެފަދަ މީހުން ވަރަށް ގިނައިން ތިބިކަން. އެންމެފަހުން މިނިސްޓަރކަންދިން ގޮއްޔެއަކީވެސް އިސްލަމްދީނަށް ފުރައްސާރަކުރުމުގައި ކުރިއަރާހުރި ގޮއޔެއެއް.\nމެއި 9, 2021 12:08\nމިއަށްވުރެ ހަރުކަށި ހައްދު ފހަނައަޅާފަ ތިބި ބއެއް އުޅޭނެތަ... މީޑިއާ ތަކުންނާ ސަރުކާރު ތަކުން މިކަހަލަ މީހުން ސިފަކުރަނީ ބުއްދިނެތް ބައެއްގެ ގޮތުގަ .. މިކަހަ މީހުންނަށް އަދަބު ދިނުމުގެ ބަދަލުގައި ދޭނީ ހިމާޔަތް\nމެއި 9, 2021 12:10\nސަރުކާރާއި ފުލުހުންނަށް ތި ހަމަލާދިންމީހަކީ މޮޔައެއްކަމުގައިވެއްޖެނަމަ އަންނިއަށް ހަމަލާދިން ކޮންމެ މީހަކީ މޮޔައެއް\nމީ ހަގީގީ ޓެ ރަ ރިޒަމްއަކީ\nމެއި 9, 2021 12:51\nއިސްލާމްދީނާއި ދެކޮޅު އަމަލެއްވީމައި ލާދީނީ ސަރުކާރުން މިކަން ބޮޑުކަމަކަށް ނުހަދާނެ. ލާދީނީ ގުންޑާ އަންނި ގެ ޑްރާމާއަށް މުޅިގައުމު ކައްކުވަނީމި.\nމެއި 9, 2021 12:56\nދިވެހި ފުލުހުންނަކަށް ތަޙުޤިޤ ކުރާކަން ނޭނގެ އެވެ ރެޑްހޭނޑް މައްސަލައެއް ވެސް ހުށަހަޅައިގެން އަހަރެއްވާއިރުވެސް ތަހުޤީގެއް ނުނިމެއެވެ. ހަމީދު ދަސްކޮށްދީފައި އޮންނަނީ ލޮގުނަގާށެވެ. ނޯއިންޓެލް ނޯއިންވެސޓގޭޝަން، އަޅުގަނޑުގެ ރައްޓެއްސަކު ބުނީ ފުލުހަކަށް ވީތީ ލަދު ގެންނަ ކަމުގައެވެ.\nމެއި 9, 2021 13:09\nމިއީވެސް ޓެރަރިސްޓު ހަމަލާއެއްނޫންތޯ؟\nކިހާވަ ރރެއްގެ ހާއްސަ ކަމެއް ދޭނެބާ އެމީހަކު ހޯދާ އިންސާފުގެ ކު ރިމައްޗައް ފެންނަން.\nމެއި 9, 2021 13:38\nތިޔަމީހަކު ހޯދޭނެބާ؟ ހޯދިއްޖއެއްޔާ ކުޅެދޭ މީހެއްބާ؟\nމެއި 9, 2021 14:38\nތި ދެން ބޮޑުވަރު.\nމެއި 9, 2021 14:41\nދުވަހަކުވެސް ތިމީހަކު ހައްޔަ ރުކޮށް ތި އިމާމް މީހާއަށް އިންސާފެއް ނުލިބޭނެ\nމެއި 9, 2021 15:15\nމަޑު ކަށި މީހެއް މިފަހަރު. ނުލަފާ ހަމީދަށް ފެންނަކަމަށް ވެސް ނަހަދާނެ.\nމެއި 9, 2021 17:04\nއެމީހާގެ ތުނބުޅި ހުރިތޯ ބަލާބަލަ\nމެއި 9, 2021 17:10\nތަންކޮޅެއް ހަރުކަށި ނުވަތަ މަޑުކަށި ޢިބާރާތަކުން އެކަން ކުށްވެރިކޮއްލާ! އޭރުން އިންސާފު ލިބުނީ މި ޤައުމުގަ.\nމެއި 9, 2021 17:15\nލަވަކިޔަން ނުވަތަ އަންހެނަކު ފިރިހެނުންތަކެއް ކުރިމަތީ ނަށަންހުއްޓާ ކުރި ކަމެއްނަމަ މިހާރު އެމީހާ އޮންނާނީ ކުޑަގޮޅީގަ އުޑުފައިން.\nމެއި 11, 2021 12:01\nއިމާމުގެ އިތުރުން އެހެން ބަޔަކު ތިބިބާ ނަމާދު ކުރަން... އަޑުގަދަކުރީ ކީކޭ ކިޔާފަބާ؟ އެމީހާގެ ޝަކުވާ އަކީ ކޮބާއިބާ؟


Abdulla Gazee Ge Sulookee Mahssala Saabitheh Nuvi އަބްދުﷲ ގާޒީގެ ސުލޫކީ މައްސަލަ ސާބިތެއްނުވި – Huvadhoo News Abdulla Gazee Ge Sulookee Mahssala Saabitheh Nuvi Huvadhoo News\nއަބްދުﷲ ގާޒީގެ ސުލޫކީ މައްސަލަ ސާބިތެއްނުވި\nފެމިލީ ކޯޓްގެ އިސް ގާޒީ އަބްދުﷲ މުހައްމަދު (އަބްދުﷲ) އާއި ބެހޭގޮތުން ޖުޑީޝަލް ސާވިސް ކޮމިޝަން (ޖޭއެސްސީ) އިން ބެލި ސުލޫކީ މައްސަލަ ސާބިތުނުވާ ކަމަށް އެކޮމިޝަނުން ނިންމައިފިއެވެ.\nޖޭއެސްސީން މިއަދު ނެރުނު ބަޔާނެއްގައި ހާމަކޮށްފައިވާ ގޮތުގައި އަބްދުﷲ ގާޒީއާ ބެހޭ ގޮތުން ހުށަހެޅި މައްސަލަ ތަހުގީގު ކުރިއިރު، އެ މައްސަލަ ސާބިތު ނުވާ ކަމަށް މިދިޔަ ބުދަ ދުވަހު އެ ކޮމިޝަނުން ބޭއްވި ބައްދަލުވުމުގައި ވަނީ ނިންމާފައެވެ. އަދި މީގެ އިތުރުން އިތުރު އެއްވެސް ތަފްސީލެއް ދެއްވާފައި ނުވެއެވެ.\nއަބްދުﷲ ގާޒީގެ ސުލޫކީ މައްސަލަ ސާބިތު ނުވާ ކަމަަަށް ޖޭއެސްސީއިން ނިންމި އިރު، އަބްދުﷲ ގާޒީ ފަނޑިޔާރުންނާއި ގާޒީން ތިއްބަވާ ވައިބާ ގްރޫޕެއްގައި ޅެމެއް ހިއްސާ ކުރައްވާ އެޅެމުގައި “ހެޕީ ބޮޑު ހުޅު ޑޭ” ވަނީ ޖައްސަވާފައެވެ. އެހެންނަމަވެސް މިމައްސަލައާ ބެހޭ ގޮތުން ޖޭއެސްސީން ވަކި އެއްޗެއް އަދި ވިދާޅުވެފައެއްނުވެއެވެ.\nކްރިމިނަލް ކޯޓްގެ ކުރީގެ އިސް ގާޒީ އަބްދުﷲ މުހައްމަދު، ކުރީގެ ރައީސް، މުހައްމަދު ނަޝީދުގެ ވެރިކަމުގައި ބަންދުކޮށްގެން އާ ރަށުގައި ބެހެއްތެވުނެވެ. އެ މައްސަލައާ ގުޅިގެން ރައީސް ނަޝީދުގެ މައްސަލަ ދައުވާ އުފުލާ 13 އަހަރުގެ ޖަލު ހުކުމެއްވެސް އިއްވުނެވެ. އަދި މިހުކުމް ފަހުން ބަދަލު ކުރެވުނެވެ. އަބްދުﷲ ގާޒީ ކްރިމިނަލް ކޯޓުން ފެމިލީ ކޯޓަށް ބަދަލުކޮށްފައިވަނީ ރައީސް ޔާމީން ވެރިކަމުގައި ހުންްނެވި ދުވަސްވަރުގައެވެ.


ދިޔަމިގިލި ބަލިކޮށް ހިރިލަންދޫން ފެށުން ރަނގަޅުކޮށްފި\nއުރީދޫ އޭކޭއައި-އެލްއެފް ޔޫތު ޗެމްޕިއަންޝިޕް\nދިޔަމިގިލި އަތުން ހިރިލަންދޫ މޮޅުވީ 4-0 ން\nމުބާރާތުގައި ތ. އަތޮޅުގެ ހަތަރު ރަށަކުން ވާދަކުރޭ\n5 މާރޗް 2021 | ހުކުރު 23:06\nދިޔަމިގިއްޔާއި ހިރިލަންދޫ ބައްދަލުކުރި މެޗުގެ ތެރެއިން: މި މެޗުން ހިރިލަންދޫ މޮޅުވީ 4-0 ން\nރައިސިން ސްޓާސް ސްޕޯޓްސް އެކެޑަމީ\nތ. ވިލުފުށީ ރައިސިން ސްޓާސް ސްޕޯޓްސް އެކެޑަމީގެ ފަރާތުން އިންތިޒާމުކޮށްގެން ބާއްވާ "އުރީދޫ އޭކޭއައި-އެލްއެފް ޔޫތު ޗެމްޕިއަންޝިޕް 2021" ގައި ކުޅުނު ފުރަތަމަ މެޗުން ހިރިލަންދޫ މޮޅުވެއްޖެއެވެ.\nމި މުބާރާތަކީ ތ. އަތޮޅުގެ 21 އަހަރުން ދަށުގެ ޒުވާނުންނަށް ހާއްސަކޮށްގެން ބާއްވާ ބޮޑު ފުޓްބޯޅަ މުބާރާތެކެވެ. މި މުބާރާތުގެ ކުޅުނު ހުކުރު ދުވަހު ފެށިއިރު، ފުރަތަމަ މެޗުން ހިރިލަންދޫ މޮޅުވީ ދިޔަމިގިލި އަތުން ފަސޭހަކަމާއެކު 4-0 ގެ ނަތީޖާއަކުންނެވެ.\nވިލުފިށީ ޓާފް ފުޓްބޯޅަ ދަނޑުގައި ހުކުރު ދުވަހުގެ ހަވީރު ކުޅުނު މެޗުގައި ހިރިލަންދޫން މޮޅު ކުޅުމެއް ދެއްކިއިރު، މެޗުގެ ވަރަށް ކުރީކޮޅު އެ ޓީމުން ވަނީ ލިޑު ނަގާފައެވެ. އެގޮތުން މެޗު ފަށައިގެން ނުވަވަނަ މިނެޓުގައި ހިރިލަންދޫއަށް ލީޑު ނަގައިދިނީ އަޙްމަދު މުފީދެވެ. އަދި މެޗުގެ 15 ވަނަ މިނެޓުގައި ލިބުނު ޕެނަލްޓީއަކުން މުޙައްމަދު ނިޝާހް ވަނީ ހިރިލަންދޫއަށް ލީޑު ފުޅާކޮށްދީފައެވެ.\nމި މެޗުގައި ހިރިލަންދޫން ކާމިޔާބުކުރި ތިންވަނަ ލަނޑު ފެނިގެންދިޔައީ ދެވަނަ ހާފު ފަށައިގެން ފުރަތަމަ މިނެޓުގައެވެ. މި ލަނޑު އެ ޓީމަށް ކާމިޔާބުކޮށްދިނީ ފުރަތަމަ ލަނޑުވެސް ޖެހި މުފީދެވެ. އަދި މެޗުގެ 55 ވަނަ މިނެޓުގައި މުޙައްމަދު ސިޔާން ވަނީ ހިރިލަންދޫގެ ހަތަރުވަނަ ލަނޑު ޖަހައިދީފައެވެ.\nތ. އަތޮޅުގެ ހަތަރު ރަށެއް ވާދަކުރާ މި މުބާރާތުގެ ފުރަތަމަ މެޗުން ހިރިލަންދޫ މޮޅުވިއިރު، ދެވަނަ މެޗުގައި ހޮނިހިރު ދުވަހުގެ ހަވީރު ބައްދަލުކުރާނީ ވިލުފުއްޓާއި ގުރައިދޫއެވެ. މުބާރާތުގެ ކުޅުން ހުކުރު ދުވަހު ފެށިއިރު، މުބާރާތް ކުރިއަށްދަނީ ހަތަރު ޓީމުގެ މެދުގައި ލީގު އުސޫލުން ކުޅެ، ލީގު ބުރުގެ އެއްވަނައަށްދާ ޓީމަކަށް ފައިނަލުގެ ސީދާ ޖާގައެއް ލިބޭ ގޮތަށެވެ. އަދި ފައިނަލުގެ ފަހު ޖާގަ ލިބޭނީ ދެވަނައަށް ދާ ޓީމާއި ތިންވަނައަށް ދާ ޓީމުގެ މެދުގައި ކުޅޭ ސެމީ ފައިނަލް މެޗުން މޮޅުވާ ޓީމަކަށެވެ.\nވިލުފުށީ ރައިސިން ސްޓާސް ސްޕޯޓްސް އެކެޑަމީން އިންތިޒާމުކުރާ މި މުބާރާތުގެ މެއިން ސްޕޮންސަރަކަށް އުރީދޫ މޯލްޑިވްސް ހަމަޖައްސާފައިވާއިރު، މީޑިއާ ޕާޓްނަރަކީ ރާއްޖެޓީވީ ސްޕޯޓްސްއެވެ. އަދި މުބާރާތުގެ ޕްރިންޓިން ޕާޓްނަރަކަށް އިންކްޑް މޯލްޑިވްސް ހަމަޖައްސާފައިވާއިރު، އޮފިޝަލް ޖާޒީ ޕާޓްނަރަކީ ދަ ޑަބްލިއު ސްޕޯޓްސްއެވެ. މީގެ އިތުރުން ލައިވް ކަވަރޭޖް ޕާޓްނަރަކަށް ޗޮކޮލެޓް ކެފޭ އެންޑް ބިސްޓްރޯ ހަމަޖައްސާފައިވާއިރު، އޮންލައިން މީޑިއާ ޕާޓްނަރަކީ ބޯޅަ.އެމްވީއެވެ.


Nasrulla inn dingy ge baeh, kan'du adin fenijje | Mihaaru\nމިއަދު ފެނުނު، ޑިންގީގެ އިންޖީނުގެ މަތިގަނޑު.---ފޮޓޯ: އެމްއެންޑީއެފް\n07 ޖެނުއަރީ 2020 - 11:526comments\nސިފައިން ބުނީ، ނަސްރުﷲ 41، އާއި އޭނާގެ އަންހެނުންގެ ދެ ބޭބެ ތިއްބައި ހިނގި ނުރައްކާތެރި އެކްސިޑެންޓުގައި އަޑިއަށް ދިޔަ ޑިންގީގެ ބައިތަކެއް ފެނުނުނީ މިއަދު ކުރި ޑައިވްގައި ކަމަށެވެ. އެ ތަކެތި ފެނުނީ އަނގަފަރާއި ދޮންފަނާ ދެމެދުން 40 މީޓަރު އަޑިން ކަމަށް އެމްއެންޑީއެފުން ބުނެ އެވެ. ޑިންގީގެ ބައިތައް ފެށުނީ ދޮންފަނުގެ ހުޅަނގުން 0.35 ނޯޓިކަލް މޭލު ބޭރުންނެވެ.\n"ޑިންގީގެ އިންޖީނުގެ މަތިގަނޑު ޑައިވަރުން ނަގާފައިވޭ، އިންޖީނުގެ މަތިގަނޑަކީ ޑިންގީ އަށް ނިސްބަތްވާ ތަކެތި ތޯ ދަނީ ބަލަމުން،" އެމްއެންޑީއެފްގެ ތަރުޖަމާން މޭޖާ އިބްރާހިމް އާޒިމް ވިދާޅުވި އެވެ.\nމި އެކްސިޑެންޓުގައި ކަނޑަށް ވެއްޓި ގެއްލުނު ނަސްރުﷲ ހޯދުމުގެ މަސައްކަތް ސިފައިން ދަނީ ހުއްޓުމެއް ނެތި ކުރަމުންނެވެ.\nއެކްސިޑެންޓުވި ލޯންޗުގެ ކެޕްޓަން އޭދަފުށީ ޝަބްނަމްގޭ މުހައްމަދު މުސްތަފާ އަށް ވެސް ވަރަށް ބޮޑަށް އަނިޔާވެ އައިޖީއެމްއެޗުގައި މިހާރު ވެސް އަންނަނީ ފަރުވާ ދެމުންނެވެ. އޭނާގެ ވާތު ލޮލުގެ ތިރިން މޫނުގެ ކަށިތައް ވަނީ ބިންދައިގެން ގޮސްފަ އެވެ. އެހެންވެ، މުސްތަފާގެ އޮޕަރޭޝަނެއް ކުރަންޖެހޭ ކަމަށް އޭނާގެ އާއިލާ އިން ބުނެފައި ވެ އެވެ.\nޑިންގީގައި ތިބި ދެ މީހުންނަށް ވެސް ބޮޑެތި އަނިޔާތަކެއް ވެގެން ދަރަވަންދޫ ސިއްހީ މަރުކަޒުން ފަރުވާ ދިނެވެ.\nގެއްލިގެން ހޯދަމުން އަންނަ އޭދަފުށީ ނަސްރުﷲ\nޑިންގީގައި ތިބީ، އޭދަފުށީ މުސްތަރީގޭ ނަސްރުﷲގެ އަންހެނުންގެ ދެ ބޭބެ ކަމަށްވާ އަބްދުއް ސަމީއު އާއި މުހައްމަދު ނަޒީފެވެ. ނަޒީފަކީ ދަރަވަންދޫ ކައުންސިލްގެ ޒިންމާދާރުވެރިޔާ އެވެ.\nއިތުރު ލިޔުންތައް ކަނޑުމަތީގެ ހާދިސާ އެކްސިޑެންޓް ގެއްލިގެން ހޯދާ މީހުން އެމްއެންޑީއެފް ކޯސްޓް ގާޑް ބ. އޭދަފުށި ބ. ދަރަވަންދޫ


India Ga Covid Ah Fassivee Meehunge Adhadhu Dhahve, Aa Record Eh! - Vaguthu\nއިންޑިއާ އިން ކޮވިޑް-19 އަށް ފައްސިވާ މީހުންގެ އަދަދު ދަށަށް ގޮސް ހާލަތު ރަނގަޅުވަމުން އަންނަ ކަމަށް ޔޫނިއަން ހެލްތް މިނިސްޓްރީއިން ބުނެފިއެވެ.\nއިންޑިއާއިން ވޭތުވެދިޔަ 24 ގަޑިއިރު ތެރޭގައި ކޮވިޑަށް ފައްސި ވެފައިވަނީ 80،834 މީހުން ކަމަށް ޔޫނިއަން ހެލްތް މިނިސްޓްރީއިން ރިޕޯޓު ކޮށްފައިވެއެވެ.\nޖެހި ޖެހިގެން 20 ދުވަސް ވަންދެން އެ ގައުމުގައި ކޮވިޑަށް ފައްސިވާ މީހުންގެ ރޭޓް 10 އިންސައްތައަށް ވުރެ ދަށުގައި ހުރި އިރު، ވޭތުވެދިޔަ 24 ގަޑިއިރު ތެރޭގައި އެ ގައުމުން ކޮވިޑަށް ފައްސިވީ މީހުންގެ އިންސައްތަ އަކީ 4.25 އެވެ.\nހެލްތް މިނިސްޓްރީގެ ތަފާސް ހިސާބުތަކަށް ބަލާ އިރު، އޭޕްރީލް މަހުގެ އެއް ވަނަ ދުވަހުން ފެށިގެން މިހާތަނަށް އެ ގައުމުން ކޮވިޑަށް ފައްސިވެ ރިޕޯޓު ކޮށްފައިވާ މީހުންގެ އަދަދު އެންމެ ދަށްވެފައިވަނީ ވޭތުވެދިޔަ 24 ގަޑިއިރު ތެރޭގައެވެ. އެ ގައުމުން މިހާތަނަށް ކޮވިޑަށް ފަައްސިވީ މީހުންގެ ޖުމްލަ އަދަދު ވަނީ 2,94,39,989 އަށް އަރައިފައެވެ.\nވޭތުވެދިޔަ 24 ގަޑިއިރު ތެރޭގައި އިންޑިއާއިން ކޮވިޑް ބަލީގައި 3،303 މީހަކު މަރުވެފައިވާއިރު، އެގައުމުން މިހާތަނަށް ބަލީގައި މަރުވި މީހުންގެ ޖުމްލަ އަދަދު ވަނީ 3,70,384 އަށް އަރައިފައެވެ.\nމިދިޔަ ހޮނިހިރު ދުވަހުން ފެށިގެން މިއަދާއި ހަމަޔަށް 1,32,062 މީހަކު ބަލިން ރަނގަޅުވެފައިވެއެވެ. މިހާތަނަށް އިންޑިއާއިން ކޮވިޑް ބަލިން ރަނގަޅުވި މީހުންގެ ޖުމްލަ އަދަދަކީ 2,80,43,446 އެވެ. ކުރިޔާ އަޅައި ބަލާއިރު، ބަލިން ރަނގަޅުވާ މީހުންގެ އިންސައްތަ ވަނީ 95.26 އަށް ބަދަލުވެ، ކުރިއެރުން ހޯދާފައެވެ.\nއިންޑިއާގައި ކޮވިޑުން ދިފާއުވުމަށް ހަރުދަނާ ވެކްސިން ޕްރޮގްރާމްތަކެއް ކުރިޔަށް ގެންދަމުން ދާކަމަށް ރިޕޯޓުތައް ބުނެއެވެ. އެގޮތުން ފާއިތުވި ދެދުވަސް ތެރޭގައި އެގައުމުން 34,84,239 މީހަކަށް ކޮވިޑް ވެކްސިން ދީފައިވާއިރު، ވެކްސިން ޖަހާފައިވާ މީހުންގެ ޖުމުލަ އަދަދު 25,31,95,048 އަށް އަރާފައިވާ ކަމަށް ހެލްތް މިނިސްޓްރީން ބުނެއެވެ.


31 އަހަރަށްފަހު ޝާހުރުކު ޚާންގެ "ދޫސްރާ ކޭވަލް" އިންޑިއާގެ ޤައުމީ ޓީވީން ދައްކަނީ 31 އަހަރަށްފަހު ޝާހުރުކު ޚާންގެ "ދޫސްރާ ކޭވަލް" އިންޑިއާގެ ޤައުމީ ޓީވީން ދައްކަނީ\n31 އަހަރަށްފަހު ޝާހުރުކު ޚާންގެ "ދޫސްރާ ކޭވަލް" އިންޑިއާގެ ޤައުމީ ޓީވީން ދައްކަނީ\n"ދޫސްރާ ކޭވަލް"ގެ ޕޯސްޓަރެއް\nކޯވިޑް-19 ފެތުރުން ކޮންޓްރޯލްކުރުމަށްޓަކާ އިންޑިއާއިންވެސް ވަނީ މުޅި ޤައުމު ފުރަބަންދުކޮށް، ރައްކާތެރިކަމުގެ ފިޔަވަޅުތައް ވަރުގަދަކޮށްފައެވެ. މިއާއެކު ދުނިޔޭގެ ދެވަނައަަށް އެންމެ އާބާދީ ބޮޑު ޤައުމުގައި އެތައްހާސް ބަޔަކު ވަނީ ގެތަކުގައި ބަންދުވާން ޖެހިފައެވެ.\nފުރަބަންދުގެ މުއްދަތުގަައި އާއްމުންގެ ނަފްސާނީ ދުޅަހެޔޮކަން ވަރުގަދަކޮށް، އާއްމުންގެ މެދުގައި ހާސްކަމާއި ނުތަނަވަސްކަން ކުޑަކުރުމަށް އިންޑިއާގެ ޓީވީ ބްރޯޑްކާސްޓަރުންވެސް އަންނަނީ ތަފާތު މަަސައްކަތްތަކެއް ކުރަމުންނެވެ. ގޭގޭގެ ސިޓިން ރޫމްތައް ފަޅުފިލުވަައިދީ، ހުސްވަގުތުގެ ބޭނުން އެންމެ ފުރިހަމަގޮތުގައި ހިފުމަށް ބާރު އެޅުމުގެގޮތުން އިންޑިއާގެ ޤައުމީ ޓީވީ ދޫރްދަރްޝަނުން މިހާރު ވަނީ މީގެ އަހަރުތަކެއް ކުރިން ބެލުންތެރިންގެ މެދުގައި މަޤުބޫލުކަން ހޯދި ޓީވީ ސީރީޒްތައް އަލުން ދައްކަން ފަށާފައެވެ.\nއެގޮތުން 80 ގެ އަހަރުތަކާއި، 90 ގެ އަހަރުތަކުގައި އިންޑިއާގެ ޤައުމީ ޓީވީން ދެއްކި ގިނަ ސީރީޒްތަކެއް ދޫރްދަރްޝަންގެ ދަށުން ހިންގާ "ޑީޑީ ރެޓްރޯ" އިން ދަނީ ދައްކަމުންނެވެ. މިއީ ދޫރްދަރްޝަނުގެ ދަަށުން އެންމެ ފަހުން އުފެއްދި ޓީވީ ޗެނަލެވެ. މި ޗެނަލް ޚާއްސަކޮށްފައިވަނީވެސް "ކްލެސިކް ސީރީޒް"ތަކަށެވެ.\n"ބޮލީވުޑް ބާދްޝާޙް"ގެ ނަމުން މަޝްހޫރުވެފައިވާ ޝާހުރުކް ޚާންގެ ސަޕޯޓަރުންނާއި ފޭނުންނަށް ދޫރްދަރްޝަނުން މިވަނީ އުފާވެރި ޚަބަރެއް ދާދިފަހުން ދީފައެވެ. "ޑީޑީ ރެޓްރޯ"ގެ ކްލެސިކް ސީރީޒްތަކުގެ ލިސްޓަށް ޝާހުރުކް ހާންގެ "ދޫސްރާ ކޭވަލް" އިތުރުކޮށް، ވަރަަށް އަވަހަށް އޮންއެއަރ ކުރަން ފަށާނެކަން އެ ޗެނަލުން ވަނީ އިޢުލާންކޮށްފައެވެ. މިއީ 1989 ވަނަ އަހަރު ދެއްކި 13 އެޕިސޯޑުގެ ސީރީޒްއެކެވެ.\nޝާހުރުކް އޭނާގެ ފިލްމީ ކެރިއަރުގެ އެންމެ ކުރީކޮޅު ކުޅުނު މި ސިރީޒްއަކީ އިންޑިއާގެ އަވަށެއްގައި ދިރިއުޅުނު ޒުވާނަކު އޭނާގެ އާއިލާދޫކޮށް، ޝަހަރަކަށް ދިއުމުން ދެން ކުރިމަތިލާން ޖެހުނު ކަންތައްތަކެއް ދައްކުވައިދޭ ހިންދީ ސީރީޒެކެވެ. ސީރީޒްގެ މެއިން ކެރެކްޓަރކަމަށްވާ "ކޭވަލް"ގެ ރޯލު ކުޅެފައިވަނީ ޝާހުރުކްއެވެ.\n"ދޫސްރާ ކޭވަލް"ގައި ޝާހު\nމި ސީރީޒްގައި ޝާހުރުކް ޚާން އޭނާގެ އާއިލާދޫކޮށް އެހެން ޝަހަރަކަށް ދަނީ ރަނގަޅު މުސްތަޤުބަލެއް ހޯދުމަށް ކިޔެވުމުގެ ބޭނުމުގައެވެ.\nނަމަވެސް އެތަނުން އޭނާއާއި ދިމާވާ އެކުވެރިއަކު ޝާހުރުކްގެ މައްޗަށް ނުފޫޒު ފޯރުވާ، އޭނާ ލައްވާ ޤަވާއިދާ ޚިލާފު ކަންކަން ކުރުވަން މަސައްކަތްކުރެއެވެ. ނަމަވެސް އެކަންކަމުން ސަލާމަތްވާން އުޅުމުގެ ތެރޭގައި ޝާހުރުކްގެ އެކުވެރިޔާ އޭނަ މަރާލަައެވެ.\n31 އަހަރަށްފަހު "ދޫސްރާ ކޭވަލް" އަލުން ދައްކާނެކަން ދޫރްދަރްޝަނުން ބުނެފައިވާއިރު، ޝާހުރުކް ޚާންގެ2ސީރީޒެއް "ޑީޑީ ރެޓްރޯއިން މިހާރުވެސް އަންނަނީ އޮންއެއަރ ކުރަމުންނެވެ. އެއީ 1988 ވަނަ އަހަރު ނުކުތް ޝާހުރުކްގެ ފުރަތަމަ ޓީވީ ސިރީޒް "ފައުޖީ" އާއި 1989 ވަނަ އަހަރު ނުކުތް "ސާރކަސް"އެވެ.\nބޮޑު ސްކްރީނުން ޝާހުރުކް ޚާންގެ ފިލްމެއް ބަލާލަން ނުލިބުނެއްކަމަކު، ޝާހުރުކްގެ ރަންޒަމާނުގެ ހަނދާންތައް އައުކޮށްލުމުގެ ފުރުޞަތު މިގޮތަށް ލިބިގެންދިއުން ވެގެންދާނީ ހަމަގައިމުވެސް އޭނަގެ ސަޕޯޓަރުންނަށްވެސް ލިބިގެންދާނެ ބޮޑު ހިތްހަމަޖެހުމަކަށެވެ.


BREAKING NEWS: Covid-19: Fellaini Aai Bahdhalvi3Dhivehin Dhookohlaifi - Vaguthu\nކޮވިޑް-19: ފެލައިނީ އާއި ބައްދަލުވި ތިން ދިވެހިން ދޫކޮށްލައިފި\nރާއްޖޭގައި ޗުއްޓީއެއް ހޭދަކޮށް، ޗައިނާއަށް ދިޔަ ފަހުން ކޮވިޑް-19 އަށް ފައްސި (ޕޮޒިޓިވްވި) ބެލްޖިއަމްގެ ފުޓްބޯޅަ ކުޅުންތެރިޔާ މަރުއޯން ފެލައިނީއާ ކޮންޓެކްޓްވި ތިން މީހަކު އައިސޮލޭޓްކޮށް އެމީހުން ޓެސްޓް ކުއިރު ދެފަހަރަކު ނައްސި (ނެގެޓިވް) ވުމުން އެމީހުން ދޫކޮށްލައިފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ރައީސް އޮފީހުގެ އަންޑާ ސެކެޓްރީ މަބްރޫކް އަބްދުލްއަޒީޒް ވިދާޅުވީ ފެލައިނީ އާއި ބައްދަލުވި މީހުންގެ ތެރެއިން ވެލިދޫ ގައި އައިސޮލޭޓް ކޮށްފައި ތިބި ތިން މީހުން ޑަބަލް ނެގެޓިވް ވުމުން ދޫކޮށްލާފައިވާ ކަމަށެވެ.\nކޮވިޑް-19 އަށް ފެލައިނީ ފައްސިވީ ރާއްޖޭގެ ވަން އެންޑް އޮންލީ ރީތިރަށުގައި ޗުއްޓީ ހޭދަކުރުމަށް ފަހު މާޗު 12 ގައި، އެނބުރި ޗައިނާ އަށް ދިޔަ ފަހުން މާޗް 20 ވަނަ ދުވަހު އެވެ.\nމަބްރޫކް ކުރިން ވިދާޅުވީ ފެލައިނީ ކޮވިޑް-19 އަށް ފައްސި (ޕޮޒިޓިވް) ވެފައި ވަނީ މާޗް 20 ވަނަ ދުވަހު ކަމަށާއި ނަމަވެސް އޭރު އޭނާ ރާއްޖެ އިން ފުރައިގެން ދިޔަތާ 14 ދުވަސް ނުވާތީ އޭނާ ރާއްޖެ އިން ފުރައިގެން ދިޔައިރު ވެސް ކޮވިޑް-19 ޖެހިފައި ހުރުމުގެ ފުރުސަތު އެބައޮތް ކަމަށެވެ.\nފެލައިނީ އަށް ކޮވިޑް-19 ޖެހުނީ ރާއްޖެ އިން ފުރައިގެން ދިޔަ ފަހުން ކަމަށް ބެލެވުނު ނަމަވެސް އޭނާ އާއި ބައްދަލުވި ދިވެހިން އެކަހެރި ކުރީ ރައްކާތެރިކަމުގެ ފިޔަވަޅެއްގެ ގޮތުންނެވެ.\nއޭޕްރީލް 7, 2020 09:07\nކަލޭތީ މިސަރުކާރުން ދޮގުހަދަން ނެރެފަހުރި މީހެއް...


Maroshin Meedhaa Madhukurumah "Meedhaa beys" Lanee\nމަރޮށިން މީދާ މަދުކުރުމަށް ގޭގެއަށާއި ހޭޅިފަށަށް "މީދާބޭސް" ލަނީ\nށ. މަރޮށީގައި މީދާ ގިނަވެ، މީދަލުގެ ސަބަބުން ރައްޔިތުންނަށް އުދަގޫ ވަމުންދާކަމުގެ ސަކުވާ ބޮޑުވުމާއި ގުޅިގެން ގޭގެއަށާއި ހޭޅިފަށަށް "މީދާބޭސް" ލުމުގެ ހަރަކަތެެއް ކުރިއަށް ގެންދިއުމަށް ނިންމަވާފައިވާކަމަށް މަރޮށީ ކައުންސިލްގެ އިދާރާއިން ބުނެފި އެވެ.\nއެއިދާރާއިން ނެރުނު އިޢުލާނެއްގައި ބުނެފައިވަނީ ގޭގެއަށާއި ހޭޅިފަށަށް "މީދާބޭސް" ލުމަށް ހަމަޖެހިފައިވަނީ މިމަހުގެ2ވަނަ ދުވަހު ހަވީރު ކަމަށެވެ.\nއެކައުންސިލުން ނެރުނު އިޢުލާނުގައި ބުނެފައިވަނީ "މީދާބޭހަކީ" ވަރަށް ބޮޑު ވިހައަކަށް ވާތީ، ރައްޔިތުން މިކަމަށް ސަމާލުވާން ޖެހޭނެކަމަށެވެ.\nކުޑަކުދިން މީދާބޭހުން ރައްކާތެރިކޮށް، ގޭގައި އޮޅުކޮށްގެން ގެންގުޅޭ ދޫނި، ކުކުޅު، ޖަނަވާރުފަދަ ތަކެތި ރައްކާތެރިކޮށްގެން ގެންގުޅުމާއި، ފުރާޅުން ފެންނެގުވުމުގެ ކުރިން ރަގަޅަށް ފުރާޅު ސާފުކުރުމަށް ދަންނަވަމެވެ. އަދި ކާބޯތަކެއްޗާއި ބާކީވާ ކާތަކެތި (އުކާލާތަކެތި) މީދަލަށް އަތުނުޖެހޭގޮތް ހެއްދެވުމަކީ ވަރަށްމުހިއްމުކަމެކެވެ.\nއެކައުންސިލްގެ އިޢުލާނުގައި ބުނެފައި ވެއެވެ.\nމީދާބޭސް ލުމުގެ އަމަލީ މަސައްކަތުގައި ބައިވެރިވެ ދެއްވުމަށްޓަކައި ރައްޔިތު ހުރިހާ ފިރިހެންބޭފުޅުން އަންގާރަ ދުވަހުގެ ހަވީރު 04:15ށް މަރޮށި ކައުންސިލް އިދާރާއަށް ދުރުވެދެއްވުމަށް އެކައުންސިލުން އެދިފައިވެއެވެ.\nފާހަގަ: ށ. މަރޮށި\nމާމިގިލީ މީހާ says:\nކާކުގެ ރޮއްޓެއް މީދާ ކާލީ.\nމަރޮށި އިޖުތިމާއީ މަރުކަޒުގައި އިންޑޯޖިމް ގާއިމު ކޮށްދޭނެ ފަރާތެއްް ހޯދަނީ\nމަރޮށީގައި ޕޭސްޓްރީ ކޯހެއް ފަށަނީ\nމަރޮށި ފުޓްސަލްދަނޑު ރަސްމީކޮށް ހުޅުވުމުގެ ގޮތުން ވަންޑޭ ކަޕެއް، ބައިވެރިވާ ކޮންމެ ޓީމަކަށް ޖާޒީ ބައެއް\nމަރޮށި ސިއްހީ މަރުކަޒުގެ ހިދުމަތް 16 ގަޑިއިރަށް ބަދަލުކޮށްފި\nނޮޅިވަރަމާއި މަރޮށްޓަށް ވެސް އާ އެންބިއުލާންސް ލިބިއްޖެ\nދާނުގައި ތިބޭ ބަލިމީހުންނަށް ޒިޔާރަތްކުރަން މަރޮށީ ސިއްޙީ މަރުކަޒުން އަލުން ތައްޔާރުވެއްޖެ


ކޮވިޑް-19 މި ނުރައްކާތެރި ހާލަތުގައި، އުގެނުމާއި އުގަންނައިދިނުން\nމެލޭޝިއާގެ އިންޓަނޭޝަނަލް އިސްލާމިކް ސްކޫލުގެ ދަރިވަރަކު އޮންލައިންކޮށް ކުލާހެއްގައި ބައިވެރިވަނީ އަދި އުނގެނުމުގައި ބޭނުންކުރާ އާއްމު ބައެއް އެޕްލިކޭޝަންތައް\n“ދުވާލު ހަތަރުދަމު ދަރިފުޅުގެ ސުކޫލްގެ މަސައްކަތްތައް ކުރުވާކުރުވާ ވަރުބަލިވޭ. ސުކޫލަށްދާ ދުވަސްތަކަށްވުރެ މިހާރު މަސައްކަތް މާގިނަ!” މެލޭޝިއާގެ ސްކޫލެއްގެ ގްރޭޑް 1ގައި ކިޔަވަމުންދާ ކުއްޖެއްގެ ބެލެނިވެރިޔަކު ކިޔައިދިނެވެ.\n“ކުދިންގެ ސްކޫލުގެ މަސައްކަތްތައް މިހާރު މިއޮންނަނީ އޮންލައިންކޮށް. މިކަމުގައި އަޅުގަނޑު މިޖެހެނީ ޓީޗަރެއްގެ ދައުރު އަދާކުރަން، ކުދިންނަށް އެހީތެރިވާން. އަދި ހުރިހާ ކުދިން މިގޮތަށް އޮންލައިންކޮށް މަސައްކަތްކުރާތީ ޑެސްކްޓޮޕަކާއި ލެޕްޓޮޕެއް ހުއްޓަސް ބައެއްފަހަރު ދަތިވޭ.” މިއީ ހަތަރު ކުދިންގެ ބައްޕައެއްގެ ޝުޢޫރެވެ.\nއަޅުގަނޑު މިލިއުމުގައި އަލި އަޅުވައިލެވޭތޯ މިބަލަނީ އުނގެނުމާއި އުގަންނައިދިނުމަށްޓަކައި ކޮވިޑް-19 ގެ ނުރައްކާތެރި ހާލަތުގައި ކުރެވެމުންދާ މަސައްކަތުގެ މައްޗަށެވެ. މިގޮތުން ދިވެހިރާއްޖޭގައި ކުރެވެމުންދާ މަސައްކަތްތަކާއި އެހެނިހެން ޤައުމުތަކުގައި އުގަންނައިދިނުން ކުރިއަށް ގެންދާގޮތްތަކާއި ދިމާވާ ބައެއް ގޮންޖެހުންތަކުގެ މައްޗަށް ބަލައިލާނަމެވެ.\nކޮވިޑް-19ގެ ނުރައްކާތެރި ބަލިމަޑުކަމުގެ ސަބަބުން މުޅިދުނިޔެ މިވަނީ ތަޢުލީމީގޮތުން ބޮޑު އަނދަވަޅަކަށް ވެއްޓިފައެވެ(ސާވެދްރާ، 2020). ގިނަ ޤައުމުތަކެއްގައި މިވަނީ ފުރަބަންދު އިއުލާންކޮށް ވައިރަސް ފެތުރުން ކުޑަކުރުމުގެގޮތުން ތަޢުލީމު ފޯރުކޮށްދޭ މުއައްސަސާތައް ބަންދުކޮށްފައެވެ. މިކަމުގެސަބަބުން 161 ޤައުމެއްގެ 1.6 ބިލިޔަން ކުދިންނާއި ޒުވާނުން (ކިޔަވާކުދިންގެ ގާތްގަނޑަކަށް %80) މިވަނީ އުގެނުމުން މަޙުރޫމް ވެފައެވެ(ސާވެދްރާ، 2020). ދުނިޔެއަށް ދިމާވެފައިމިވާ ހާލަތަކީ ކުރިން ލަފާކުރެވިފައިވެސްނުވާ، އަދި އެންމެބޮޑަށް ތަރައްޤީވެފައިވާ، ވަސީލަތްތައް ގިނަ ޤައުމުތަކުންވެސް ހަދާނެގޮތް ހުސްވެފައިވާ ހާލަތެކެވެ. މިހާލަތުގައި، ފުރަބަންދުގައި ގިނަ ދުވަސްތަކެއް ހޭދަވަމުންދާތީ، ދަރިވަރުންގެ ތަޢުލީމަށްކުރާ ނޭދެވޭ އަސަރުތައް ކުޑަކުރެވޭތޯ އާއި ދަރިވަރުން ގޭގައި ހޭދަކުރަމުންމިދާ ދުވަސްތައް ފައިދާހުރިގޮތެއްގައި ހޭދަކުރުމަށްމަގު ފަހިކޮށްދެވޭތޯ ތަޢުލީމީ ވުޒާރާތަކާއި މުއައްސަސާތަކުން ދަނީ ގިނަގުނަ މަސައްކަތްތަކެއް ކުރަމުންނެވެ. އެހެންނަމަވެސް، މިފަދަ ހާލަތެއްގައި ތަޢުލީމު ފޯރުކޮށްދެވޭނެ ގޮތްތަކެއް ކުރިން ރޭވި ތައްޔާރީތަކެއް ވެވިފައިނެތުމުން، މިމަސައްކަތުގައި ދިމާވާ ގޮންޖެހުންތައް ގިނަގުނައެވެ. މިލިޔުން ފެށުމުގައި ގެނެސްދެވިފައިވާ ބެލެނިވެރިންގެ ޝުޢޫރުތަކުންވެސް މިކަމުގައި ދިމާވާ ބައެއް ދަތިތައް ހާމަވެއެވެ.\nމިގޮތުން ދިވެހިރާއްޖޭގައި ކުރެވެމުންދާ މަސައްކަތްތަކަށް ބަލާލަމާތޯއެވެ. ސާނަވީ ގްރޭޑްތަކުގެ ފިލާވަޅުތައް “ޓެލިކިލާސް”ގެނަމުގައި ޓީވީ ޗެނަލްތަކުންދަނީ ގެނެސްދެމުންނެވެ. އަދި އެހެނިހެން ގްރޭޑުތަކަށްވެސް މިފަދައިން ފިލާވަޅުތައް ފޯރުކޮށް ދިނުމުގެ ތައްޔާރީތައް ކުރެވި މިހަފްތާގައި ވަނީ ފެށިފައެވެ. އަދި މީގެ އިތުރުން، ދިރާގާއި އުރީދޫގެ އެހީތެރިކަމާއެކު ދަރިވަރުންނާއި ޓީޗަރުންނަށް ހިލޭ މޮބައިލް ޑޭޓާ ލިބޭނޭގޮތް ހަމަޖައްސާ އިންޓަނެޓްގެ ޒަރީއާއިން ވާރޗުއަލް ކުލާސް ރޫމްތަކާއި އީލާރނިންފަދަ ދުރުގައި ތިބެގެން ތަޢުލީމު ހާޞިލުކުރުމަށް ބޭނުންކުރާ ވަސީލަތްތައް ބޭނުންކުރެވޭނެގޮތް މިވަނީ ފަހިކޮށްދެވިފައެވެ. މިގޮތުން ގޫގުލް ކުލާސްރޫމް މެދުވެރިކޮށް އޮންލައިން ކުލާސްތަކާއި ފޯރަމްތައް ބޭއްވުމަށް (ދަރިވަރުންނާއި ޓީޗަރުން އެއް ވިއުގައަކުން ބައްދަލުވެ ސުވާލާއި ޖަވާބުދެވޭކަހަލަ) އިންތިޒާމުތައް ދަނީ ހަމަޖައްސަމުންނެވެ. އަދި މީގެއިތުރުންވެސް ޕްރީސްކޫލް ދަރިވަރުންނަށް ގޭގައި ކުރެވޭނެ މަސައްކަތްތަކެއް ހިމަނައި ލާރނިން ޕެކޭޖްތަކެއް ތައްޔާރު ކުރެވެމުންދެއެވެ. އިންޓަނެޓާއި ޓީވީ ލިބެންނެތް ދަރިވަރުންނަށް ކަރުދާހުގައި ފިލާވަޅު ދެވޭނެގޮތާއި ސްކޫލަށް ހާޒިރުކޮށްގެން ޖިސްމާނީ ގައިދުރުކަމާއެކު ސްކޫލުގެ ވަސީލަތްތައް ބޭނުންކޮށްގެން ފިލާވަޅު ދެވޭނެ އިންތިޒާމުތައް ކުރެވެމުންދާކަމަށް އެޑިއުކޭޝަން މިނިސްޓްރީން ވަނީހާމަކުރައްވާފައެވެ.\nތަޢުލީމީ ދާއިރާގައި މަސައްކަތް ކުރައްވާ ގިނަ ބޭފުޅުން ބުރަވެލައްވާ ގޮތުގައި އުނގެނުމާއި އުގަންނައިދިނުމަށްޓަކައި މިހާލަތުގައި އެންމެ އެކަށޭނަ ގޮތަކީ އޮންލައިންކޮށް ކިޔަވައިދިނުމެވެ. އެހެންކަމުން ދުނިޔޭގެ ގިނަ ޤައުމު ތަކެއްގައި އޮންލައިންކޮށް ކިޔަވައިދިނުން އެތައްހާސް ގުނައަކުން މިހާރުވަނީ އިތުރުވެފައިވެއެވެ. އޮންލައިންކޮށް ކިޔަވައި ދިނުމުގައި މައިގަނޑު ދެ ބައެއް އެކުލުވެއެވެ. އެއީ އިންޓަނެޓްގެ ޒަރިއްޔާއިން ދަރިވަރުންނާއި މުދައްރިސުން އެއްފަހަރާ، އެއްވަގުތެއްގައި އެއްވިއުގައަކުން އޮންލައިންކޮށް ބައްދަލުވެ ކުރިއަށް ގެންދެވޭ (ސިންކްރޮނަސް) ކިޔަވައިދިނުމުގެ ބަޔަކާއި، އަދި “އެސިންކްރޮނަސް”ކޮށް ދަރިވަރުންނާއި މުދައްރިސުން ފަސޭހަ ވަގުތެއްގައިއޮންލައިންވެ ކިޔަވައިދިނުން މެނޭޖްކުރާ ސިސްޓަމެއް ނުވަތަ އެހެނިހެން އެފަދަ ވަސީލަތެއް ބޭނުންކޮށްގެން ކިޔެވުންކުރިއަށް ގެންދިއުމެވެ. މިގޮތުން އޮންލައިންކޮށް ކިޔަވައިދިނުމުގައި އެންމެގިނަ ފަރާތްތަކުން މިވަގުތު ބޭނުންކުރަމުންދާ އޮންލައިން ވަސީލަތްތަކުގެ ތެރޭގައި އެޑްމޯޑޯ، ޒޫމް، ގޫގުލް ކުލާސްރޫމް، ގޫގުލް ހޭންގްއައުޓް،ގޫގުލް މީޓް އަދިމޫޑުލް އާއި ސްކައިޕް ހިމެނެއެވެ.\nއެޑްމޯޑޯ، ގޫގުލް ކްލާސްރޫމް އަދި މޫޑުލް ބޭނުންކުރަމުންދަނީ ޓީޗަރުންނާއި ދަރިވަރުންގެ މެދުގައި މުއާމަލާތްކުރުމާއި، ފިލާވަޅުތައް ފޯރުކޮށްދިނުމާއި، އެސައިންމެންޓާއި ކުއިޒް ދިނުމަށާއި، މަޝްވަރާ ފޯރަމް ތަކާއި، ދަރިވަރުންގެ މަސައްކަތް ވަޒަންކޮށް މާކުސް ދިނުމާއި ރަގަޅުކުރަންވީ ކަންތައްތަކުގެ އިރުޝާދު ލިޔުމުން ދަރިވަރުންނަށް ދިނުމަށެވެ. އަދި ހަމަ މިޚިދުމަތްތަކުގެ ބޭނުންކޮށްގެން އެކަހެރިވެތިބެ ކިޔަވައިދިނުމުގެ ކަންތައްތައް ކުރިއަށް ގެންދިއުމުގައި މަސައްކަތްކުރައްވާ މުދައްރިސުން މައުލޫމާތު ބަދަލުކޮށް މަޝްވަރާތައް ކުރިއަށް ގެންދަވައެވެ. ހަމަމިގޮތަށް ބެލެނިވެރިންނާވެސް ދަރިވަރުންގެ ކިޔެވުމާގުޅޭ މައުލޫމާތު (އޮންލައިން ތާވަލް، އެސައިންމެންޓް، ދަރިވަރުން މަސައްކަތް ނިންމާ އަޕްލޯޑު ކުރުމުން) ހިއްސާކޮށް މުޢާމަލާތު ކުރެވެއެވެ. އަދި ހަމަ މިއާއިއެކު ޒޫމް، ސްކައިޕް، ގޫގުލް ހޭންގްއައުޓް، ގޫގުލް މީޓް ފަދަ ވަސީލަތްތައް ބޭނުންކޮށްގެން ވީޑިއޯ ކޮންފަރެންސިންގެ އެހީގައި އޮންލައިން ބައްދަލުވުންތައް ބޭއްވެއެވެ. މިބައްދަލުވުންތަކުގައި ދަރިވަރުންނާއި މުދައްރިސުންއެއްބަޔަކު އަނެއްބަޔަކަށް ފެންނަން ހުންނާތީ އެކަހެރިކަމާއި އެކަނިވެރިކަމުގެ އިހުސާސް ކުޑަކޮށްދީ ދަރިވަރުންނާއި މުދައްރިސުންގެ ގުޅުންބަދަހިކޮށް ދަމަހައްޓައެވެ. މިގޮތަށްބޭއްވޭ ސިންކޮރޮނަސް ބައްދަލުވުންތަކުގައި ދަރިވަރުންގެ ސުވާލުތަކަށް މުދައްރިސުން ޖަވާބުދެއްވުމާއި އެހެނިހެން މަޝްވަރާތައް ކުރިއަށް ގެންދެވެއެވެ. އަދި މީގެއިތުރުން ވައިބާއާއި ވަޓްސްއެޕް މެދުވެރިކޮށްވެސް ޓީޗަރުންނާއި ދަރިވަރުންގެ މެދުގައި މުއާމަލާތްކުރުމާއި ކިޔަވައި ދިނުމަށް ބޭނުންވާ މައުލޫމާތު ބަދަލު ކުރެވެމުންދެއެވެ.\nތަޖުރިބާކާރުން ދެކިވަޑައި ގަންނަވާގޮތުގައި އޮންލައިންކޮށް ކިޔަވައި ދެއްވުމުގައި މުދައްރިސުން ސަމާލުވާންޖެހޭ ގިނަ ކަންތައްތަކެއްވެއެވެ. އޭގެތެރެއިން މުހިންމު ބައެއް ނުކުތާތައް ހިމަނާލާނަމެވެ.\nދަރިވަރުން ފިލާވަޅުގައި ބައިވެރިކުރެވޭތޯ (އެންގޭޖްވޭތޯ) ބެލުން.\nފިލާވަޅުތައް ކުރުކޮށް ގެނެސް ދިނުން އަދި ރެކޯޑުކޮށް ދަރިވަރުންނަށް ފަހުން ބެލޭނެގޮތް ހަމަޖެއްސުން.\nއޮންލައިންކޮށް ކިޔެވުން މެނޭޖް ކުރާ ސިސްޓަމެއް މެދުވެރިކޮށް ފިލާވަޅުތައް ފޯރުކޮށްދެވުނު ކަމުގައިވީނަމަވެސް، ދަރިވަރުންނާއެކު މަޝްވަރާކުރެވޭ ފޯރަމްތައް ހިމެނުން. މިގޮތުން ސުވާލު ކުރުމާއި ޖަވާބު ދިނުމާއި، އަދި ދަރިވަރުންނަށް އޮޅުން ނުފިލާ ބައިތައް އޮޅުންފިލުވައި ދިނުން.\nދަރިވަރުންގެ މަސައްކަތްތައް ރަނގަޅު ކުރެވޭނެގޮތް (ފީޑްބެކް) ލިޔުމުން ދިނުން.\nއޮންލައިންކޮށް ކިޔެވުމުގައި އިހުސާސްވާނެ އެކަހެރިކަމާއި އެކަނިވެރިކަން ކުޑަކުރުމުގެ ގޮތުންނާއި ސްކޫލާދެމެދު އޮންނަ ގުޅުން ދެމެހެއްޓުމުގެ ގޮތުން އެކިއެކި ވަސީލައްތައް (ވީޑިއޯ ކޮންފަރެންސިން) ބޭނުންކޮށްގެން ޤަވާއިދުން ދަރިވަރުންނާ މުއާމަލާތު ކުރުން.\nމި ބަޔާންކުރެވުނު މުހިއްމު ކަންތައްތަކަށް ސަމާލުކަންދެވޭތޯ އަދިއެއީ ކިހާމިންވަރަކަށްތޯ ސުވާލު އުފެދެއެވެ. ހަމަމިއާއިއެކު އޮންލައިންކޮށް ކިޔެވުން ކުރިއަށް ގެންދިއުމުގައި ވަރަށްގިނަ ގޮންޖެހުންތަކެއް ހުރިކަން ފާހަގަ ކުރަމެވެ. އޭގެތެރޭގައި:\nއިންޓަނެޓްގެ ޚިދުމަތް ލިބުމުގެ ދަތިކަން.\nބޭނުންވާ ވަސީލަތްތައް ލިބުމުގެ ދަތިކަން.\nދަރިވަރުންގެ ޝައުޤުވެރިކަން ދަމަހައްޓަން އުދަގޫވުން.\nމުދައްރިސުންނާއި ދަރިވަރުން އޮންލައިން ވަސީލަތްތަކަށް އަހުލުވެރިކަންކުޑަވުން.\nމުދައްރިސުންނަށް އޮންލައިން ވަސީލަތްތަކާ ގުޅޭގޮތުން ކޮންމެހެން ބޭނުންވާ ތަމްރީނުތައް ދެވިފައި ނެތުން.\nތަޢުލީމުދޭ މުއައްސަސާތަކުން އޮންލައިންކޮށް ކިޔަވާދިނުމަށް ބޭނުންވާނޭ މައުލޫމާތާއި އެހީތަކާއި އަދި ދަރިވަރުންނަށް ދޭނެ އިރުޝާދުތައް ދުރާލާ ތައްޔާރު ކުރެވިފައި ނެތުން.\nބައެއްމާއްދާތައް އޮންލައިންކޮށް ކުރިއަށް ގެންދިއުމަށް އުދަގޫތަކެއް ކުރިމަތިވުން (މިސާލަކަށް ސައިންސް ލެބް ކުލާސްތައް/ޑާންސް ކުލާސްތައް).\nދަރިވަރުންނަށް އެކަނިވެރިކަމާއި އެކަހެރިކަން އިހުސާސް ކުރެވުން.\nމިދަތިތައް މިގޮތަށް ހުރިކަމުގައި ވީނަމަވެސް ތަޢުލީމުދޭ ގިނަ މުއައްސަސާތަކަކުން ދަތިތައްހައްލުކުރެވޭތޯ މަސައްކަތް ކުރުމާއެކުއެކީގައި ދަތިތަކާއެކުވެސް ކިޔަވައިދިނުން ކުރިއަށް ގެންދެވޭތޯ މަސައްކަތް ކުރަމުންދެއެވެ. ސުވާލަކީ ކޮވިޑް-19ގެ މިހާލަތުގައި އުގެނުމާއި އުގަންނައިދިނުމަށް އޮންލައިން ވިއުގަތައް މިއީ އެންމެ ފުރިހަމަ ހައްލު ހެއްޔެވެ؟ ނުވަތަ އިތުރު ގޮތްތަކެއް މިކަމުގައި ހޯދަންޖެހޭ ހެއްޔެވެ؟ ބައެއްބޭފުޅުން ދެކިލައްވާގޮތުގައި އޮންލައިންކޮށް ކިޔަވައިދިނުން މުއްސަދި ބައެއް ޤައުމުތަކުގައި ކުރިޔަށް ގެންދެވުނު ކަމުގައި ވީނަމަވެސް ތަރައްޤީވަމުން އަންނަ މެދުފަންތީގެ ޤައުމުތަކުގައި ފަސޭހަ ނުވެދާނެއެވެ. އަޅުގަނޑަށް މިޚިޔާލާއި މުޅިއަކުން އެއްބަސް ވެވޭކަށްނެތެވެ. އަޅުގަނޑުގެ ނަޒަރުގައި ކޮންމެ ޤައުމެއްގައިވެސް އުޅޭނީ އެކިފަންތީގެ އާއިލާތަކެވެ. ފުދިގެން އުޅޭއާއިލާތަކާއި ޒަރޫރީބޭނުންތައް ނުފުދިއުޅޭ އާއިލާތަކެވެ. ބައެއްކުދިންނަށް މިކަމުގައި ބޭނުންކުރާނެ ވަސީލަތްތަކާއި އެހީތެރިވެދެވޭނެ ފަރާތްތައް ތިބި ކަމުގައިވީނަމަވެސް ބައެއްކުދިންނަކީ މިދެންނެވިކަންތަކުން މަޙުރޫމްވެގެންވާ ބައެކެވެ. އެއީ ހުރިހާ ޤައުމެއްވެސް ޝާމިލުވާގޮތަށެވެ. މީގެ މިސާލެއްގެގޮތުން ދުނިޔޭގެ އެންމެ ކުރިއަރާފައިވާ ޤައުމު އެމެރިކާއަށް ބަލައިލާނަމެވެ. އެމެރިކާގެ ނެޝަނަލް ކޮންފަރެންސް އޮން ސްޓޭޓް ލެޖިސްލޭޗާސް (10 އެޕްރީލް 2020) ގައި ބަޔާން ކޮށްފައިވާގޮތުން އެމެރިކާގެ 17% ދަރިވަރުންގެ ގޭގައި ކޮމްޕިއުޓަރު ނުހުރެއެވެ. އަދި %18 ދަރިވަރުންނަށް އިންޓަނެޓް ނުލިބެއެވެ. މިއީ ގާތްގަޑަކަށް3މިލިއަން ދަރިވަރުންގެ ވާހަކައެވެ. މިފަދަހާލަތުތަކަށް ވިސްނައިގެން ބައެއް ޤައުމުތަކުން ހަމައެކަނި އޮންލައިންކޮށް ވީޑިއޯ ޓިއުޓޯރިއަލްތަކާއި އެނޫނަސް އެފަދަ ވަސީލަތްތައް ބޭނުންކޮށްގެން ފިލާވަޅުތައް ފޯރުކޮށްދިނުމުގެ ބަދަލުގައި އެހެނިހެން ވަސީލަތްތަކުގެ ބޭނުން ކުރަމުންދެއެވެ. މިސާލަކަށް ރޭޑިއޯ، ޓީވީ، އަދި ސޯޝަލް ނެޓްވޯކްތައް، (ވައިބާ، ވަޓްސްއެޕް)ފަދަ ވަސީލަތްތައް ބޭނުންކޮށްގެން ދަރިވަރުންނާއި ބެލެނިވެރިންނަށް ބޭނުންވާ އިރުޝާދާއި، މައުލޫމާތު ފޯރުކޮށްދެމުން ގެންދެއެވެ.\nޝައްކެއްނެތް ގޮތުގައި ދަރިވަރުންނަށް މިފަދަހާލަތެއްގައި އެންމެބޮޑަށް މުހިންމުވަނީ ކިޔެވުމުގެ މަސައްކަތުގައި މަޝްއޫލުވެގެން އުޅެވޭނެ ގޮތްވުމެވެ. އަދިހަމަމިއާއެކު މިހާލަތުން ދަރިވަރުން ދަސްކުރަންޖެހޭ އިތުރު ބައިތަކެއްވެސްވެއެވެ. އޭގެތެރޭގައި އިޖުތިމާއީ ގުޅުން ބަދަހިކުރުމާއި، އުފެއްދުންތެރިގޮތުގައި މައްސަލަ ހައްލުކުރުން، މުޖުތަމަޢުއަށް ފަރުދެއްގެ ހައިސިއްޔަތުން އެހީތެރިވުން އަދި އާ ހާލަތްތަކަށް ހޭނުން ހިމެނެއެވެ. މިއީ ދިރިއުޅުމުގައި ކޮންމެހެން ބޭނުންވާނެ ހުނަރުތައްކަމަށްވާތީ ތަޢުލީމީ މުއައްސަސާތަކުން މިކަމަށް ސަމާލުވުން މުހިންމެވެ.\nތަފާތު ވަސީލަތްތަކުގެ އެހީގައި އުނގަންނައިދިނުމުގެ ގިނަގުނަ މަސައްކަތްތަކެއް ކުރެވެމުން ދިޔަ ކަމުގައިވީނަމަވެސް މިއީ އުނގެނުމުގެ ލަނޑުދަނޑިތައް ހާސިލްކުރުމުގައި ކިހާމިންވަރަކަށް ކާމިޔާބުވާނެ މަސައްކަތްތަކެއްކަމަށް ދަންނަވަން ދައްޗެވެ. ސަބަބަކީ ދިމާވެފައިމިވާ ހާލަތުގެ ސަބަބުންނެވެ. މިފަދަ ހާލަތެއް މާޒީގައި ދިމާވެ ތަޖުރިބާ ކުރެވުފައި ނެތަތީއެވެ. އޮންލައިން ކްލާސްތަކާއި، އީ-ލާރނިން، ބްލެންޑެޑް ލާރނިން ފަދަ ކިޔަވައިދިނުމުގެ އިންތިޒާމުތައް ބޭނުންކޮށްގެން ދުނިޔޭގެ އެތައްޤައުމަކުން އާންމުދިރިއުޅުމުގެ ހާލަތުގައި، ކާމިޔާބުކަމާއިއެކު އުނގެނުން ކުރިއަށް ގެންދެވިފައިވެއެވެ. އަދިހަމަ ދިވެހިރާއްޖޭގެ ޤައުމީ ޔުނިވަރސިޓީއިންނާއި މަތީތަޢުލީމު ފޯރުކޮށްދޭ އެހެނިހެން ބައެއްފަރާތްތަކުންވެސް އޮންލައިން އާއި ބްލެންޑެޑް ލާރނިންފަދަ ކިޔަވައިދިނުމުގެ އިންތިޒާމްތައް ތަޖުރިބާ ކޮށްފައިވެއެވެ. ނަމަވެސް މިހާރު ދިމާވެފައިމިވަނީ ތަފާތު ހާލަތެކެވެ. މިއުނދަގޫ ހާލަތުގައި ދަރިވަރުންނަށް ބޭނުންވާ އެހީތެރިކަން ފޯރުކޮށްދެވޭތޯ ހުރިހާ ދާރިސުން އެކުގައި މަސައްކަތްކުރަމާ ހިންގަވާށެވެ. ކާމިޔާބު މިންކުރާނީ ފަހުގެ މަރުހަލާއެއްގައެވެ.\nނިވް ސްޓްރެއިޓް ޓްއިމްސް (11 އެޕްރީލް 2020) ނިވް އެޕްރޯޗެސް ޓު ޓީޗިން ޑިއުރިން ޕެންޑަމިކް، ނަގާފައިވަނީ :https://www.nst.com.my/opinion/letters/2020/04/580753/new-approaches-teaching-during-pandemic\nނެޝަނަލްކޮންފަރެންސް އޮން ސްޓޭޓް ލެޖިސްލޭޗާސް (10 އެޕްރީލް 2020) ޕަބްލިކް އެޑިއުކޭޝަން ރެސްޕޮންސް ޓު ދަ ކޮރޯނާ ވައިރަސް (ކޮވިޑް-19) ޕެންޑަމިކް، ނަގާފައިވަނީ:https://www.ncsl.org/research/education/public-education-response-to-coronavirus-covid-19.aspx\nކްރިސްޓީނާ ޗިން ( 29 މާރޗް 2020) ލާރނިން މަސަންޓް ސްޓޮޕް ވިތް ކޮވިޑް-19، ދަ ސްޓާ، ނަގާފައިވަނީ:https://www.thestar.com.my/news/education/2020/03/29/learning-mustnt-stop-with-covid-19\nއޮބްލިވިއާ ވެކްސްމޭން (27 މާރޗް 2020) ޕްރޮފެސާސް އާ ކްރައުޑު ސޯސިން އަ ކޮރޯނާ ވައިރަސް ސިލަބަސް، ޓައިމް، ނަގާފައިވަނީ:https://time.com/5808838/coronavirus-syllabus-history/\nޖެއިމީ ސާވެދްރާ (30 މާރޗް 2020) އެޑިއުކޭޝަނަލް ޗެލޭންޖަސް އެންޑް އޮޕޮޗުނިޓީސް އޮފް ދަ ކޮރޯނާވައިރަސް ޕެންޑަމިކް، ވޯލްޑް ބޭންކް ބްލޮގްސް، ނަގާފައިވަނީ:https://blogs.worldbank.org/education/educational-challenges-and-opportunities-covid-19-pandemic


Rees Nasheed ge vaahakathakah China safeeru rahdhu dhevvaifi - vNews.mv\nރައީސް ނަޝީދުގެ ވާހަކަތަކަށް ޗައިނާ ސަފީރު ރައްދު ދެއްވައިފި\nޝުރުފާ މުޙައްމަދު 08 September 2019, 14:22\nހުޅުމާލެ ދެވަނަ ފިޔަވަހީގައި ޗައިނާއިން އަޅާދީފައިވާ ފްލެޓުތަކާއި ގުޅޭގޮތުން ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ދެއްކެވި ވާހަކަފުޅަށް ޗައިނާއިން ރާއްޖެއަށް ކަނޑައަޅުއްވާފައި ހުންނަވާ ސަފިރު ޒަންގ ލިޒޯންގ ރައްދު ދެއްވައިފިއެވެ.\nޗައިނާއިން ހުޅުމާލޭގެ ދެވަނަ ފިޔަވަހީގައި އަޅާފައިވާ ފްލެޓްތަކާއި އޭގެ އަގުތަކާއި ގުޅިގެން ރައީސް ނަޝީދު ވަނީ ވަރަށް ބޮޑަށް ފާޑުވިދާޅުވެ ވާހަކަފުޅު ދައްކަވާފައެވެ. މި ފްލެޓުތަކާ ގުޅިގެން ރައީސް ނަޝީދު ވިދާޅުވީ އެ ފްލެޓުތައް އަޅާފައިވަނީ ހަމަ އެގޮތަށް އެހެން ފަރާތްތަކުން އަޅާފައިވާ ފްލެޓުތަކަށްވުރެ ދެގުނަ އަގުބޮޑުކޮށް ކަމަށެވެ.\nއެގޮތުން މާލޭގައި އަޅާފައިވާ އެހެން ފްލެޓުތައް އެހެނިހެން ކުންފުނިތަކުން އަޅާފައި ވަނީ އަކަފޫޓެއް 1200 ރުފިޔާއަށް ކަމަށެވެ. އެހެންނަމަވެސް ޗައިނާއިން އެ ފްލެޓު އަޅާފައި ވަނީ ފިނިޝިންއާ ނުލާ އަކަފޫޓެއް 1900 ރުފިޔާއަށް ކަމަށް ނަޝީދު ވިދާޅުވިއެވެ. އެހެންކަމުން ސަބަބުން ފްލެޓު ގަނެވޭ ވަރަށް އަގު ތިރިކުރުމަށް ސަރުކާރުން ސަބްސިޑައިޒް ކުރަން ޖެހޭ ކަމަށް ނަޝީދުގެ ވިދާޅުވިއެވެ.\nރައީސް ނަޝީދުގެ މި ވާހަކަތައް ދޮގުކުރައްވައި ޗައިނާ ސަފީރު ކުރެއްވި ޓުވީޓެއްގައި ވިދާޅުވީ ފްލެޓެއް އަޅަން އަކަފޫޓަކަށް ހަރަދުވެފައި ވަނީ 1450 ރުފިޔާ ކަމަށެވެ. އަދި އެއިން ކޮންމެ ފްލެޓެއްގައި 720 އަކަފޫޓު ހުންނާނެ ކަމަށެވެ. ކޮންމެ ފްލެޓެއް އެޅުމަށް ހަރަދުވެފައިވަނީ 62،000 ޑޮލަރު ކަމަށްވެސް ސަފީރު ވިދާޅުވިއެވެ. ސަފީރު ވިދާޅުވީ ފްލެޓެއް އަޅަން އަކަފޫޓަކަށް ހަރަދުވީ 1450 ރުފިޔާ ކަމަށާއި ފިނިޝިންއާ ނުލާ އަކަފޫޓަކަށް 1320 ރުފިޔާ ހަރަދުވި ކަމަށެވެ.\nރާއްޖޭގެ ތަރައްގީގެ އެކި މަޝްރޫތައް މިދިޔަ ސަރުކަރުން ޗައިނާއާއި ހަވާލުކޮށް ކޮށްފައިވާއިރު ޗައިނާއިން ކޮށްފައިވާ މަސައްކަތްތަކަށް ރައީސް ނަޝީދު ގެންދަވަނީ ވަރަށް ބޮޑަށް ފާޑު ވިދާޅުވަމުންނެވެ. މި ސަރުކާރު ވެރިކަމާއި ހަވާލުވުމުގެ ކުރިންނާއި ފަހުންވެސް ބޮޑެތި ފާޑުކިޔުންތަކެއް ޗައިނާ ސަރުކާރަށް އަމާޒުކޮށްފައިވާއިރު އެ ގައުމަކީ ކައިރި ގައުމުތަކުގެ ބިން ފޭރޭ ގައުމެއްގެ ގޮތުގައި ރައީސް ނަޝީދު ވަނީ ސިފަ ކުރައްވާފައެވެ.\nރައީސް ނަޝީދުގެ މި ފާޑުކިޔުންތަކާ ގުޅިގެން ކަންބޮޑުވުން ފާޅުކުރައްވައި ރައީސް ނަޝީދާއި ބައްދަލުކުރައްވައި މިކަންކަން ހައްލުކުރުމަށް ޗައިނާ ސަފީރު ދެފަހަރެއްގައި މަސައްކަތް ކުރައްވާފައިވެއެވެ. އެހެންނަމަވެސް ޗައިނާއިން ހިންގާފައިވާ މަޝްރޫތަކަށް ސަރުކާރުން ދައްކަން ޖެހޭ އިތުރު ފައިސާ ދައްކަން ނުޖެހޭގޮތް ވުމުން ނޫނީ ޗައިނާގެ ވާހަކަ ދެއްކެވުން ހުއްޓާނުލައްވާނެ ކަމަށް ރައީސް ނަޝީދު ވަނީ ވިދާޅުވެފައެވެ.


Kylie Aai Vakivaan Jehunee Eynaa Gina Dharin Beynunvaathee - Scot - Vaguthu\nކައިލީއާ ވަކިވާންޖެހުނީ އޭނަ ގިނަދަރިން ބޭނުންވާތީ - ޓްރެވިސް ސްކޮޓް\n7 މަސް ކުރިން ( އޮކްޓޯބަރ 9, 2019 )\nކައިލީ ޖެނާ އާއި ވަކިވާން ޖެހުނީ ކައިލީ މާގިނައިން ދަރިން ހޯދަން ބޭނުންވާތީ ކަމަށް ޓްރެވިސް ސްކޮޓް ބައެއް މީޑިއާތަކަށް މައުލޫމާތު ދެމުން ބުނެފިއެވެ.\nކައިލީ އާއި ސްކޮޓްގެ ގުޅުމަށް ނިމުން އައިސްފައިވާ ކަމަށް އޮގަސްޓް މަހުން ފެށިގެން މީޑިއާތަކުން ދަނީ ރިޕޯޓް ކުރަމުންނެވެ. ނަމަވެސް ކައިލީ އަދި މިކަން ކަށަވަރު ކޮށްދީފައެއް ނުވެއެވެ. ކައިލީ އާއި ސްކޮޓް ވަކިވިއިރު އެމީހުންނަށް ވަނީ އެއް ކުއްޖަކު ލިބިފައެވެ. އެއީ މިހާރު އުމުރުން އެއްއަހަރުގެ ސްޓޯމީ އެވެ.\nސްކޮޓް ބައެއް މީޑިއާތަކަށް މައުލޫމާތު ދެމުން ބުނީ ކައިލީ ދޫކޮށްލަން ޖެހުނީ މާގިނަ ދަރިން ހޯދަން ކައިލީ ބޭނުންވާތީ ކަމަށާއި ނަމަވެސް އަދި ގިނަ ދަރިންތަކެއް ހޯދުމުގެ ވިސްނުން އޭނާގެ ކިބައިގައި ނެތުމުން ކަމަށެވެ.\nނަމަވެސް ބައެއް މީޑިއާތަކުން ބުނާ ގޮތުގައި ކައިލީ އާއި ސްކޮޓް އަދިވެސް އެއްކޮށް ގުޅުން ނިމުމަކަށް ނުގެނެއެވެ. ނަމަވެސް ދެމީހުން ވަނީ "ބްރޭކެއް" ނަގާފައި ކަމަށް މީޑިއާތަކަށް މައުލޫމާތު ދިން ބައެއް މީހުންނާއި ހަވާލާދީ ރިޕޯޓްކޮށްފައިވެއެވެ.\nކައިލީ އާއި ސްކޮޓް ވަކިވެފައިވާ ކަމުގެ ޚަބަރު މީޑިއާތަކަށް ތިލަވެފައި ވަނިކޮށް މިހާރު ވަނީ އިތުރު ޚަބަރެއް ވެސް ދައުރުވާން ފަށާފައެވެ. އެއީ ކައިލީ އެނާގެ ކުރީގެ ލޯބިވެރިޔާ ޓައިގާ އާއި ބައްދަލު ކުރި ޚަބަރެވެ. ނަމަވެސް ކައިލީ ވަނީ އެވާހަކަތައް ދޮގުކޮށްފައެވެ.\nކައިލީ އަކީ ދުނިޔޭގައި ހުރި އެންމެ ޒުވާން ބިލިއަނަރެވެ. އޭނާގެ ކޮސްމެޓިކްސް ބްރޭންޑަކީ މިހާރު ދުނިޔޭގެ އެންމެ މަގުބޫލް އެއް ކޮސްމެޓިކްސް ބްރޭންޑެވެ.\nކައިލީގެ ކަމަކީ މިހާރު ބެސްޓް ފްރެންޑާއެކު ޓިކްޓޮކް ކުޅުނު\nފުރަބަންދުގައި ހުރި ކައިލީ މޭކަޕާއި ނުލައި ފެނުމުން ގިނަ ބަޔަކަށް ލިބުނީ ސިހުން\nއާ އަހަރާއި އެކު ކައިލީގެ އިސްތަށިގަނޑަށް ބޮޑު ބަދަލެއް\nއޮކްޓޯބަރ 9, 2019 14:30\nރިޒުގު ތަނަވަސް ވެފަ ތިބިމީހުން އެކަމުން އިބުރަތް ލިބި އެރިޒުގު ރަނގަޅު ގޮތުގާ ހޭދަކުރާށެވެ. ގިނަ ދަރިން ހޯދާ އެކުދިން ހެޔޮގޮތުގަ ތަރުބިއްޔަތުކޮއްފި މައިންބަފައިންނައް އެކަމުގެ ހެޔޮ ޖަޒާ އާހިރަތުގަވެސް ލިބޭނެ.


BREAKING : Miadhu Rajje In COVID-19 Ah Fassi Vee 24 Meehun - Vaguthu\nމިއަދު ރާއްޖެ އިން ފައްސިވީ 24 މީހުން\nގުތު އިމޭޖެސް:- އަހްމަދް އަލީ\nމިއަދު ރާއްޖެ އިން ކޮވިޑް-19 އަށް ފައްސިވެފައި ވަނީ 24 މީހުން ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ވިދާޅުވެއްޖެއެވެ.\nމިއަދަކީ ޖުލައި މަހުގެ 23 ވަނަ ދުވަހަށް ފަހު ރާއްޖެ އިން އެންމެ މަދު އަދަދެއްގެ މީހުން ކޮވިޑް-19 އަށް ފައްސިވި ދުވަހެވެ.\nއިއްޔެ ހަވީރު 18:00 ން ފެށިގެން މިއަދުގެ 18:00 ގެ ނިޔަލަށް ރާއްޖެ އިން މި ވައިރަހަށް ފައްސިވި މީހުންގެ ތެރޭގައި ހިމެނެނީ 20 ދިވެއްސަކާއި ހަތަރު ބިދޭސީ އެކެވެ.\nމިއަދު ފައްސިވި މީހުންނާއި އެކު މިހައިތަނަށް ރާއްޖެ އިން މި ވައިރަހަށް ފައްސިވި މީހުންގެ ޖުމްލަ އަދަދު ވަނީ 11178 ށް އަރާފައެވެ. މީގެ ތެރެއިން 10097 ފަރުވާ ދީގެން ރަނގަޅުވެފައިވާއިރު 36 މީހަކު މިހާތަނަށް ވަނީ ނިޔާވެފައެވެ. މިއަދު ބަލިން ރަނގަޅުވީ 102 މީހުންނެވެ.\nމިގޮތުން ރާއްޖެ އިން އެންމެ ފަހުން މި ވައިރަހުގެ ސަބަބުން މީހަކު ނިޔާވެފައި ވަނީ މިއަދު ހެނދުނުއެވެ. ހުޅުމާލޭ މެޑިކަލް ފެސިލިޓީ ގައި ފަރުވާދެމުން ދަނިކޮށް މިއަދު ނިޔާވި ދިވެއްސަކީ އުމުރުން 67 އަހަރުގެ ފިރިހެނެކެވެ.\nމިހާތަނަށް ރާއްޖެ އިން މި ބަލި ޖެހުނު މީހުންގެ ތެރެއިން ނިޔާވެފައިވަނީ 29 ދިވެހިންނާއި ހަތް ބިދޭސީއެކެވެ. މިދިޔަ މަހު އެކަނިވެސް ރާއްޖެއިން މި ބަލީގައި ހަ މީހަކު ނިޔާވި އިރު، މި މަހުގެ މިހާތަނަށް ބަލި ޖެހިގެން ނިޔާވެފައި ވަނީ ދެ މީހުންނެވެ.\nރާއްޖޭގައި މިފަހަކަށް އައިސް ފައްސިވާ މީހުންގެ އަދަދު ދަށަށް ދަމުން އަންނާތީ އެޗްޕީއޭ އިން ވަނީ ވައިރަސް ފެތުރުން ހުއްޓުވުމުގެ ގޮތުން އަޅާފައިވާ ފިޔަވަޅުތަކަށް ލުއިތައް ދޭން ފަށާފައިކަން ފާހަގަކޮށްލެވެއެވެ. މިފަދަ ލުއިތައް ދިން ނަމަވެސް، ޒަރޫރީ ބޭނުމެއްގައި މެނުވީ ބޭރު ތެރޭގައި ނޫޅެ، ގައިދުރު ކުރުމަށް ޙާއްސަ އިސްކަމެއް ދީ، ވީހައިވެސް ގިނައިން އަތް ސެނިޓައިޒް ކޮށް ދޮވެ ހެދުން މުހިއްމެވެ. އަދި ބޭރަށް ނިކުންނައިރު އަބަދުވެސް މާސްކު އަޅައިގެން އުޅުމަށް ޙާއްސަ އިސްކަމެއް ދޭށެވެ.\nއޮކްޓޯބަރ 18, 2020 08:12\nއެއީ ކިތައްމީހުންގެ ޓެސްޓް ހަދައިގެންބާ


Chelsea, Sevilla, Barcelona adhi Juventus aneh burah | Mihaaru\nޗެލްސީ، ސެވިއްޔާ، ބާސެލޯނާ އަދި ޔުވެންޓަސް އަނެއް ބުރަށް\nބާސެލޯނާގެ ކުޅުންތެރިން ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: އޭއެފްޕީ\n25 ނޮވެމްބަރ 2020 - 08:28\nލަންޑަން (ނޮވެމްބަރު 25) - ޔުއެފާ ޗެމްޕިއަންސް ލީގުގައި ރޭ ކުޅުނު މެޗުތަކުން މޮޅުވެ ޗެލްސީ އާއި ސެވިއްޔާ އާއި ބާސެލޯނާ އަދި ޔުވެންޓަސް ބާކީ ދެ މެޗު ނުކުޅެ އޮއްވައި މުބާރާތުގެ އަނެއް ބުރުގެ ޖާގަ ޔަގީންކޮށްފި އެވެ.\nގްރޫޕް އީގައި ރޭ ކުޅުނު މެޗުގައި ޗެލްސީ ވަނީ ރަށުންބޭރުގައި ފްރާންސްގެ ރެން އަތުން 2-1 އިން މޮޅުވެފަ އެވެ. ރަޝިއާގެ ކްރަސްނޯޑާ އަތުން ސެވިއްޔާ މޮޅުވީ ވެސް 2-1 އިންނެވެ. އެ ގްރޫޕްގެ އެއް ވަނައިގައި އޮތް ޗެލްސީ އާއި ދެ ވަނައިގައި އޮތް ސެވިއްޔާ އަށް ހަތަރު މެޗުން 10 ޕޮއިންޓް ލިބިފައިވާއިރު، ތިން ވަނައިގައި އޮތް ރެން އާއި ހަތަރެއްގައި އޮތް ކްރަސްނޯޑާ އަށް ހަތަރު މެޗުން ލިބިފައިވަނީ އެންމެ ޕޮއިންޓެކެވެ.\nގްރޫޕް ޖީގައި ރޭ ބާސެލޯނާ ވަނީ ރަށުން ބޭރުގައި ޔޫކްރޭނުގެ ޑިނަމޯ ކިއޭވް އަތުން 4-0 އިން މޮޅުވެ އެ ޓީމުގެ ސައްތަ އިން ސައްތަ ރެކޯޑް ދަމަހައްޓައިފަ އެވެ. ބާސެލޯނާ އެއް ވަނައިގައި އޮތީ ހަތަރު މެޗުން ވެސް މޮޅުވެ 12 ޕޮއިންޓާ އެކު އެވެ. ފަހަތުން އަރައި ހަންގޭރީގެ ފެރެންސްވަރޯސް އަތުން 2-1 އިން މޮޅުވެ ޔުވެންޓަސް ވަނީ ހަތަރު މެޗުން ނުވަ ޕޮއިންޓް ހަމަކޮށްފަ އެވެ. ތިން ވަނައިގައި އޮތް ޑިނަމޯ އާއި ހަތަރެއްގައި އޮތް ފެރެންސްވަރޯސް އަށް ލިބިފައިވަނީ ހަތަރު މެޗުން އެއް ޕޮއިންޓެވެ.\nރެން ދަނޑުގައި ރޭ ކުޅުނު މެޗުގައި ޗެލްސީ އަށް ލީޑުނަަގައިދިނީ އިނގިރޭސި ވިންގް ކަލުމް ހަޑްސަން-އޮޑޯއި އެވެ. މެޗު ނިމެން ފަސް މިނިޓަށް ވެފައި ވަނިކޮށް ރެންގެ ސެރޫ ގިރާސީ ލަނޑެއް ޖަހައި އެ ޓީމަށް ނަތީޖާ ހަމަހަމަ ކޮށްދީފައިވަނިކޮށް ޗެލްސީ މޮޅުކޮށްދިން ލަނޑު މެޗުގެ އިތުރު ވަގުތުގައި ޖެހީ ފްރާންސްގެ ފޯވާޑް އޮލިވިއޭ ޖިރޫޑް އެވެ.\nޗެލްސީގެ ކޯޗު ފްރޭންކް ލަމްޕާޑް ބުނީ ދެ މެޗު ބާކީ އޮއްވައި އަނެއް ބުރުގެ ޖާގަ ކޮލިފައިވުމަކީ މިހާ ގާތްގާތުގައި ގިނަ މެޗުތަކެއް ކުޅެން ޖެހިފައިވާ ދަނޑިވަޅެއްގައި ލިބިގެންދިޔަ ފަސޭހައެއް ކަމަށެވެ. އަދި މިހާރު ކުރިމަތިވަމުން އަންނަ ބޮލުގެ ރިހުމަކީ އަނިޔާއިން ރަނގަޅުވެ ހުރިހާ ކުޅުންތެރިން ވެސް މޮޅަށް ކުޅެމުއްދާތީ ފުރަތަމަ އެގާރައެއް ނެގުމުގައި ކުރިމަތިވާ އުނދަގޫތައް ކަމަށް އޭނާ ބުންޏެވެ. އޭނާ އިތުރަށް ބުނީ މަގާމުތަކުގެ ވާދަވެރިކަން ބޮޑުނަމަ އޭގެ ފައިދާ އޮތީ ކްލަބަށް ކަމަށާއި ކުޅުންތެރިން ވެސް އެކަން ޕޮޒިޓިވްކޮށް ނެގުން މުހިއްމު ކަމަށެވެ.\nފެރެންސްވަރޯސް ދެ ކުޅުންތެރިން ކައިރިން ޔުވެންޓަސްގެ ރޮނާލްޑޯ ބޯޅަ ހިފައިގެންދާން މަސައްކަތްކުރަނީ.-- ފޮޓޯ: އޭއެފްޕީ\nއިވާން ރަކިޓިޗްގެ މޮޅު ގޯލުން ސެވިއްޔާ ލިޑުނަގާފައިވަނިކޮށް ކްރަސްނޯޑާ އަށް ދެ ވަނަ ހާފުގައި އެއްވަރުކޮށްދިނީ ސޯސާ ކަމްޕޯސް އެވެ. އިތުރު ވަގުުތުގައި ސެވިއްޔާ މޮޅުކޮށްދިން ގޯލު ޖެހީ މުނީރް އެލް ހައްދާދީ އެވެ.\nލިއޮނަލް މެސީ އާއި ފްރެންކީ ޑި ޔޯން އަށް އަރާމުކުރަން ފުރުސަތު ދިނުމަށް ފަހު ރޭ ބާސެލޯނާ އިން ވަނީ ޑިނަމޯ ދަނޑުގައި މޮޅު ކުޅުމެއް ދައްކައިފަ އެވެ. ބާސެލޯނާ އިން ހަތަރު ގޯލު ޖެހީ ވެސް މެޗުގެ ދެ ވަަނަ ހާފުގަ އެވެ. ފުރަތަމަ ގޯލު ޖެހީ އެމެރިކާގެ ފުލްބެކް ސާޖިނިއޯ ޑެސްޓް އެވެ. އޭގެ ފަހުން ޑެންމާކުގެ މާޓިން ބްރައިތުވެއިޓު ބާސެލޯނާ އަށް އިތުރު ދެ ގޯލު ޖަހައިދިންއިރު ބާސެލޯނާގެ ފަހު ގޯލު އިތުރު ވަގުތުގައި ކާމިޔާބުކުރީ އެންޓޮއިން ގްރީޒްމަން އެވެ.\nރޭގެ މެޗުގައި ބާސެލޯނާ އިން ނެރުނު ފުރަތަަމަ އެގާރަ އަކީ 2011 އަށް ފަހު ޗެމްޕިއަންސް ލީގުގެ މެޗަކަށް ބާސެލޯނާ އިން ނެރުނު އެންމެ ޒުވާން ފުރަތަމަ އެގާރަ އެވެ.\nޔުވެންޓަސް ދަނޑުގައި ފުރަތަމަ ލީޑުނެގީ ފެރެންސްވަރޯސް އިންނެވެ. މެޗުގެ 19 ވަނަ މިނިޓްގައި މި ގޯލު ޖެހީ މީރްތޯ އުޒުނީ އެވެ. ފުރަތަމަ ހާފުގެ 35 ވަނަ މިނިޓްގައި ކްރިސްޓިއާނޯ ރޮނާލްޑޯ ވަނީ ޔުވެންޓަސް އަށް އެއްވަރުކޮށްދީފަ އެވެ. ފެރެންސްވަރޯސް އިން ރަނގަޅު ޑިފެންސިވް ގޭމެއް ކުޅުނު މި މެޗުގައި ޔުވެންޓަސް މޮޅުވީ އިތުރު ވަގުތުގައި އަލްވާރޯ މޮރާޓާ ޖެހި ގޯލުންނެވެ.\nބާސެލޯނާ ޗެލްސީ ޗެމްޕިއަންސް ލީގު ޔުވެންޓަސް\n3 ކޮމެންޓް, 8 ރިއެކްޝަންސް\nޗެލްސީ ހަބޭސް، ލަމްޕާޑް ހަބޭސް. މި ފަހަރު ތަށި ނަގާނީ ޗެލްސީ އިން.\nކޮބާ ފެނޭތަ؟؟ ފެނޭ ދޯ.\nކޮންއެއްޗެއް ފެނޭހޭ ރަދީފްބެއްޔާ ތިއަހަނީ. އާސެނަލް ކިޔާކުލަބެއް ކުޅޭތަން ނުފެންނަތާ މިހާރު 2ސީޒަންވެއްޖެ. ކިތަންމެވަރަކަށް ފެނޭހޭ ބުންޏަސް ނުފެންނަންޏާ ބުނެވޭނީ ނުފެނެއޭދޯ؟ ނިކަން ތިބުނަން އުޅޭއެއްޗެއް ޑައިރެކްޓްކޮށް ބުނެބަލަ. އޭރުންދޯ ފެންނަންޏާ ނޫނީ ނުފެންނަންޏާވެސް ބުނެވޭނީ.


Dhuniyey Ge Enme Agu Bodu Coffee Hadhanee Janavaareh Ge Bodu Kamudhaa Thakethin - Vaguthu\nދުނިޔޭގެ އެންމެ އަގު ބޮޑު ކޮފީ ހަދަނީ ޖަނަވާރެއްގެ ބޮޑުކަމުދާ ތަކެތިން\n" ކޮފީ" މިއީ އެންމެންނަށްވެސް ވަރަށް އާންމު ބަހެކެވެ. ދެ ރަހުމަތްތެރިއަކު ބައްދަލުވިޔަސް ކޮފީއެކެވެ. ނުވަތަ މުހިއްމު ވާހަކައެއް ދައްކަންވިޔަސް ކޮފީއެވެ. ކޮފީ މިވަނީ އަޅުގަނޑުމެންގެ ދިރިއުޅުމުގެ މުހިންމު ބަޔަކަށް ވެފައެވެ.\nކޮފީގެ އެކި ވައްތަރުތަށް ހުންނައިރު އެކި ވައްތަރުގެ ކޮފީ ތައްޔާރުކުރަނީ އެކި ގޮތަށެވެ. އެގޮތުން ދުނިޔޭގެ އެންމެ އަގު ބޮޑު ކޮފީ ކަމަށްވާ " ކޮޕި ލުވަކް" ތައްޔާރުކުރަނީ ވަރަށްވެސް އާދަޔާހިލާފު ގޮތަކަށެވެ.\n" ކޮފި ލުވަކް " ތައްޔާރުކުރަނީ ބުޅަލުގެ އާއިލާއަށް ނިސްބަތްވާ ޖަނަވާރެއް ކަމަށްވާ "ކިވެޓް "ގެ ބޮޑުކަމުދާ ތަކެތިންނެވެ.\nއަޑު އަހާލަން ފަކުރު ގޮތެއް ހުއްޓަސް މި ކޮފީގެ ރަހައަކީ އޭގައި އާދަޔާ ހިލާފު މީރުކަމެއް އެކުލެވިގެންވާ ކޮފީއެކެވެ. އަދި އެ ކޮފީއިން ލިބޭ ފައިދާވެސް އެހެނިހެން ކޮފީތަކަށް ވުރެއް ބޮޑެވެ. އެގޮތުން އެ ކޮފީގައި އެންޓި ބެކްޓީރިއަލް ޕްރޮޕަޓީސް ގިނަ އަދަދަކަށް އެކުލެވިގެން ވެއެވެ. މިކަމުގެ ސަބަބުން ފަސޭހައިން ޖެހޭ ރޯގާ ފަދަ ބަލިތަކުން ރައްކާތެރިވެއެވެ. އަދި ބައެއް ކަހަލަގެ ކެންސަރު ޖެހުމުންވެސް ރައްކާތެރިކޮށްދެއެވެ. އެގޮތުން އުރަމަތީގެ ކެންސަރާއި އަނގައިގެ ކެންސަރު ޖެހުމުން ދުރުކޮަށްދެއެވެ.\nމީގެ އިތުރުންވެސް އެތަކެއް ފައިދާއެއް " ކޮފީ ލުވަޓް" ގައި އެކުލެވިގެން ވެއެވެ.\n" ކޮފި ލުވަޓް" ކޮފީ އެންމެ ގިނައިން އުފައްދަނީ އެފްރިކާ އަދި އިރުމަތީ އޭޝިއާގެ ގައުމުތަކުންނެވެ.. " ކޮފި ލުވަޓް" ކޮފީތަށްޓެއް އުޅެނީ 30 ޑޮލަރާއި 100 ޑޮލަރާއި ދެމެދުގެ އަގުތަކެއްގައެވެ.\nއޭޕްރީލް 26, 2018 14:32\nއެއީ ބުޅަލުގެ ބޮޑުކަމުދާތަކެއްޗެއް ނޫނެވެ. ކޮފީގެ ބީންސް ވަކިވައްތަރެއްގެ ބުޅަލަކަށް(ސިވެޓްކެޓް) ކާންދީ، އޭތީގެ ބަނޑުތެރޭގައި ބަހައްޓާފައި ވަކި ވަގުތެއްވީމާ އަލުން އެއޮށްތައް ނެރެ ވަރަށްރަނގަޅަށް ސާފުކޮށްފައި ހުންނަ ކޮފީއެކެވެ.\nއޭޕްރީލް 26, 2018 15:12\nބަނޑަށްލާފަ ނެރޭ އެއްޗިއްސަށޭ ބޮޑުކަމުދާ ތަކެއްޗޭ ކިޔަނީ. ???\nއޭޕްރީލް 26, 2018 15:52\nމިގޮތަށް ހަމަ އައިވެރީ ކޮފީވެސް ތައްޔާރުކުރަނީ... އެތަށް ކާންދިނުމަށްފަހު އެތް ބޮޑުކަމު ދިއުމުން އެނަގައި ސާފުކޮށްގެން ޕޮރޮސެސްކޮށްގެން އައިވެރީ ކޮފީވެސް ތައްޔާރުކުރަނީ.. ( އައިވެރީ ކޮފީގޫގުލްގަ ޖަހާލީމަ ފޮޓޯއިން ފެންނާނެ)\nއޭޕްރީލް 26, 2018 16:35\nމީ ވަރަށް ކުރީގެ އެންމެން ދަންނަވާހަކައެއް.\nއޭޕްރީލް 26, 2018 17:05\nކޮއިފުޅާ އަލީ ޔާމީން! ތިހެ މޮޅެތި ވާހަކަ ލިޔަނިކޮށް ބަޔަކު ބަކަރި އޮށުގައި ކޮފީ ހަދާފައި ބޯންދީފާނެ! މައިތިރިވޭ!


Bappa Boney Kapoor ge filmeggai Jhanvi | Mihaaru\nބައްޕަ ބޯނީ ކަޕޫރްގެ ފިލްމެއްގައި ޖާންވީ\n09 އޮކްޓޯބަރ 2019 - 06:17\nމިދިޔަ އަހަރު ބޮލީވުޑަށް ތައާރަފުވި ބަތަލާ ޖާންވީ ކަޕޫރް، ބައްޕަ ބޯނީ ކަޕޫރް ޕްރޮޑިއުސްކުރާ ފިލްމެއްގައި މަސައްކަތްކުރާ ގޮތަށް ހަމަޖެހިއްޖެ އެވެ.\nއެކަން ކަށަވަރުކޮށްދެމުން، މަޝްހޫރު ފިލްމު ކްރިޓިކް ތަރަން އަދާޝް ބުނި ގޮތުގައި ބޯނީ ޕްރޮޑިއުސްކޮށް، ޖާންވީ ލީޑް ރޯލް ކުޅޭ ފިލްމުގެ ނަމަކީ "ބޮމްބޭ ގާލް" އެވެ. ފުރާވަރުގެ އަންހެން ކުއްޖެއްގެ ވާހަކަ ކިޔައިދޭ މި ފިލްމުގެ ޑައިރެކްޝަނާ ހަވާލުވެފައި ވަނީ ސަންޖޭ ތުރިޕާތީ އެވެ.\nބޯނީއާ އެކު ޕްރޮޑިއުސަރެއްގެ ގޮތުގައި "ބޮމްބޭ ގާލް" ގައި މަހާވީރު ޖެއިން ވެސް ހިއްސާވާނެ އެވެ. ނަމަވެސް މި ފިލްމާ ބެހޭ އިތުރު މާ ބޮޑު ތަފުސީލެއް އަދި ހާމައެއް ނުކުރެ އެވެ.\nމިދިޔަ އަހަރު ފިލްމު "ދަޅަކް" އިން ބޮލީވުޑަށް ނުކުތް ޖާންވީ މިހާރު އަންނަނީ ކަރަން ޖޯހަރުގެ ދަރުމާ ޕްރޮޑަކްޝަނުން ހަދާ "ދޯސްތާނާ 2" ގެ ޝޫޓިން ފެށުމަށް ތައްޔާރުވަމުންނެވެ.\nޖާންވީ ދެން އެންމެ އަވަހަށް ސްކްރީނުން ފެންނާނީ އަންނަ އަހަރުގެ މާޗް 13 ގައި ރިލީޒްކުރާ ބައޮގްރަފިކަލް ޑްރާމާ "ގުންޖަން ސަކްސޭނާ: ދަ ކަރްގިލް ގާލް" އިންނެވެ. އޭނާގެ ކުރިއަށް ހުރި އިތުރު ފިލްމުތަކުގެ ތެރޭގައި "ރޫހީ އަފްޒާ"، "ގޯސްޓް ސްޓޯރީޒް" އަދި "ތަޚުތު" ހިމެނެ އެވެ.\nކުރީގެ ބަތަލާ ސްރީދޭވީއާ ކައިވެނިކޮށްގެން ބޯނީ އަށް ލިބުނު ދެ އަންހެން ކުދިންގެ ތެރެއިން ދޮށީ އަންހެން ދަރިފުޅު ބައްޕަ ޕްރޮޑިއުސްކުރާ ފިލްމަކަށް ސޮއިކުރި އިރު، ޖާންވީގެ ބޭބެ އަރުޖުން ކަޕޫރް ވެސް ވަނީ ބައްޕަ ޕްރޮޑިއުސްކުރި ފިލްމެއް ކުޅެފަ އެވެ. އެއީ 2015 ގެ "ތޭވަރު" އެވެ.\nޖާންވީ އަށް ސައުތުގެ ދެ ފިލްމެއް\nބޯނީ މިސްރުގެ ފިލްމެއްގެ ރިމޭކެއް ގެނެސް ދެނީ


BREAKING: Kurehdhoo Resort Alert Level "Orange" Ah Badhalukohffi - Vaguthu\nކުރެއްދޫ ރިސޯޓު އެލާޓް ލެވެލް "އޮރެންޖް"އަށް ބަދަލުކޮށްފި\nކޮވިޑް 19 އާއި ގުޅިގެން ބޭއްވި ނޫސްވެރިންގެ ބައްދަލުވުމެއް ؛-ވަގުތު އިމޭޖަސް- މުހައްމަދު އަފްޒަލް\nޅ. ކުރެއްދޫ އައިލެންޑް ރިސޯޓުގެ ދެ މުވައްޒަފަކު ކޮވިޑް-19 އަށް ޕޮޒިޓިވްވުމާއި ގުޅިގެން އެ ރިސޯޓުގެ އެލާޓް ލެވެލް "އޮރެންޖް"އަށް ބަދަލުކޮށްފިއެވެ.\nދަރުބާރުގޭގައި ކުރިއަށްގެންދާ ނޫސްވެރިންގެ ބައްދަލުވުމުގައި ހެލްތް މިނިސްޓަރ އަބްދުﷲ އަމީން ވިދާޅުވީ، މިހާރުގެ އެ ހާލަތާއި ގުޅިގެން ކުރެއްދޫ ރިސޯޓްގެ ހާލަތު އޮރެންޖަށް ބަދަލުކޮށްފައިވާ ކަމަށެވެ.\nއެ ރަށަށް މީހުން އަރައި ފޭބުން މަނާވާނެ ކަމަށް އޭނާ ވިދާޅުވިއެވެ.\nއޮރެންޖެ އެލާޓް ނެރެނީ ރާއްޖެއިން ބޭރުން ބަލިޖެހުނު މީހާގެ ފަރާތުން އެހެން މީހުންނަށް ބަލި ފެތުރޭ ހާލަތްތަކުގައެވެ.\nއަމީން ވިދާޅުވީ، ޕޮޒިޓިވް ވެފައިވާ ދެ މީހުންނާއި ކޮންޓެކްޓް ވެފައިވާ މީހުން ބަލަމުން އަންނަ ކަމަށާއި، އަދި އިތުރު މީހުންނާއި ދިމާވެފައިވޭތޯވެސް ބަލަމުން އަންނަ ކަމަށެވެ.\n"އަޅުގަނޑުމެންނަށް ކޮންމެވެސް ވަރަކަށް ރިޕޯޓްތައް އާދޭ، ކުރެއްދޫ ގައި އުޅެފައި އެހެން ތަންތަނަށް މީހުން ގޮސްފައިވާކަން. އަޅުގަނޑުމެން މިހާރު މިދަނީ އެކަންކަން ބަލައި ވެރިފައިކުރުން. އަދި މިކަމުގެ އަލާމާތްތަކެއް އިތުރު ބައެއްގެ ގައިން ފެނިފައިވޭތޯ މި ދަނީ ބަލަމުން". އަމީން ވިދާޅުވިއެވެ.\nއެ ނޫސްވެރިންގެ ބަައްދަލުވުމުގައި ޓުއަރިޒަމް މިނިސްޓަރ އަލީ ވަހީދު ވިދާޅުވީ، ކުރެއްދޫ މިވަގުތު އޮތީ މޮނީޓަރިން ސިޗުއޭޝަނެއްގައި ކަމަަށެވެ. އެހެންކަމުން އެރަށޫގައި ތިބި މީހުންގެ އާއިލާއިން ކަންބޮޑުވުނުމަށް އަޅުގަނޑު އެދޭ ކަަމަށް އޭނާ ވިދާޅުވިއެވެ.\nއެ ރިސޯޓުން ކޮވިޑް-19 އަށް ޕޮޒިޓިވްވެފައި ވަނީ ދެ ބިދޭސިންނެވެ. އެއީ އެ ރިސޯޓުގެ މެނޭޖްމެންޓް ލެވެލްގެ ދެ މުވައްޒަފުންނެވެ. ނަމަވެސް އެއީ ކޮން ގައުމަކަށް ނިސްބަތްވާ ބައެއް ކަން ހާމަކޮށްފައެއް ނުވެއެވެ.\nނަޝީދުގެ ދުލުގެ ވިހަ ޖެހުނީ\nމާޗް 7, 2020 22:48\nނުލަފާ ޖައްބާރުން ތިބޭ ކޮންމެތަނަކަށްވެސް މާތްﷲ ގެ ކޯފާ ފުނުއްވާނެ....މި ގައުމުގަ ތިބި ނުބައި ޖައްބާރުންގެ އަދަދު މަދެއްނޫން މިހާރު...އަންނި އަކީ އެ ޖައްބާރުންގެ ވެރިޔަކަށް ހުރިމީހާ...އޭނަ މި ގައުމު ހަލާކު ކޮށްފި....އޭނަގެ ސުންޕާކަން ޖެހިފަ މިއޮތީ މި ގައުމައް...ޔާ ﷲ...މި ނުރައްކާތެރިކަމުން މި ގައުމު ސަލާމަތްކުރައްވާންދޭވެ...!! އާމީން..!!


ވޮޝިންޓަން (ފެބްރުއަރީ 7) - އެމެރިކާ އަށް މުސްލިމް ހަތް ގައުމެއްގެ މީހުން ވަނުން މަނާކުރުމަށް ރައީސް ޑޮނަލްޑް ޓްރަމްޕް ނެރުއްވާފައިވާ އުމުރު ހުއްޓުވުމަށް ކޯޓުން ނެރުނު އަމުރަށް އެމެރިކާގެ ޓެކް ކުންފުނިތަކުން ތާއީދުކޮށްފި އެވެ.\nވިންޑޯޒް7ޕްރޮފެޝަނަލް ވިއްކުން ހުއްޓާލައިފި\nމައިކްރޮސޮފްޓުން ވިންޑޯޒް7ޕްރޮފެޝަނަލް ވިއްކުން ހުއްޓާލައިފި އެވެ. ވިންޑޯޒް 8.1 ވިއްކުން ވެސް ވަނީ އޮކްޓޯބަރު 31 ގައި ހުއްޓާލާފަ އެވެ. މާނަ އަކީ، އެއިން އެއްވެސް އަދަދެއްގެ ލައިސަންސް، ކޮމްޕިއުޓަރު އުފައްދާ ކުންފުނިތަކަށް، މައިކްރޮސޮފްޓުން ދެން ނުވިއްކާނެ ކަމެވެ.\nގޫގުލް އަށް ވިންޑޯޒް އިން ބަގެއް ފެނިއްޖެ\nގޫގުލްގެ އުފެއްދުންތަކުގައި މައްސަލައެއް އުޅޭތޯ އަބަދު ވެސް ބަލަ އެވެ. ސެކިޔުރިޓީ މާހިރުންނަށް ބޮޑު އަގު ދީގެން ވެސް އެއީ އެ ކުންފުނިން ކުރާ ކަމެކެވެ.\nގޫގުލް ވައިޓްބޯޑް: ހާޑްވެއާ މާކެޓްގައި ވާދަކުރަނީ\nހާޑްވެއާ މާކެޓުން ޖާގަ ހޯދަން ގޫގުލް ކުރާ މަސައްކަތް މިހިރަ ފެންނަނީ އެވެ. މިއީ ބޮޑު ވައިޓްބޯޑެކެވެ. ސައިޒަކީ 55 އިންޗި އެވެ. އާންމު ނަމަކީ "ޖެމްބޯޑް" އެވެ.\nނޮކިއާ އެނބުރި ބައްތި ފޯނަށް\nނޮކިއާ މަރުކާގައި މައިކްރޮސޮފްޓުން ފޯނެއް ތައާރުފުކޮށްފި އެވެ. އެއީ ނޮކިއާ 216 އެވެ. ބުނެވޭ ގޮތުގައި މި ފޯނަށް ފަހު ނޮކިއާ ލޭބަލްކޮށް މައިކްރޮސޮފްޓުން އިތުރު ފޯނެއް ނުނެރޭނެ އެވެ.\n"އުރީދޫ ސްމާޓް ކެމްޕަސް" ތައާރަފްކޮށްފި\nއުރީދޫން މައިކްރޮސޮފްޓާ ގުޅިގެން ކްލައުޑް މެދުވެރިކޮށް ފޯރުކޮށްދޭ ތައުލީމީ ސޮލިއުޝަނެއް ކަމަށްވާ "އުރީދޫ ސްމާޓް ކެމްޕަސް" މިއަދު ތައާރަފް ކޮށްފި އެވެ.\nސްމާޓްފޯން މާކެޓްގައި މައިކްރޮސޮފްޓް ފިނިހަކަ ދުވެލީގައި\nސްމާޓްފޯން މާކެޓްގައި މައިކްރޮސޮފްޓް ކުރަނީ ކީއް ހެއްޔެވެ؟ މަތި ފަޑި އަތުޖެހޭތޯ ކުރި ހުރިހާ ކަމެއް ކޮޅުންލައިފި އެވެ. އަދި ވެސް ފިރުކެނީ އެވެ. މައިކްރޮސޮފްޓަކީ ވާދަވެރިއެއް ކަމަށް ސްމާޓްފޯން މާކެޓްގައި އެކަކު ވެސް ނުދެކެ އެވެ.\nމައިކްރޮސޮފްޓާއެކު ބޮޑު އެއްބަސްވުމެއްގައި ސޮއިކޮށްފި\nދުނިޔޭގެ މަޝްހޫރު ކޮމްޕިއުޓާ ސޮފްޓްވެއާ ކުންފުނި، މައިކްރޮސޮފްޓާއެކު ނޭޝަނަލް ސެންޓާ ފޯ އިންފޮމޭޝަން ޓެކްނޮލޮޖީ (އެންސީއައިޓީ) އިން ބޮޑު މަޝްރޫއުތަކެއް ހިންގުމަށް ފަސް އަހަރުގެ އެއްބަސްވުމެއްގައި މިއަދު ސޮއިކޮށްފި އެވެ.\nވިންޑޯޒް ކޮމްޕިއުޓަރުތައް ވައިރަހުން ރައްކާތެރިކޮށްދިނުން އެންމެ އައުލާކަން ބޮޑީ ކޮން ބަޔަކަށް ހެއްޔެވެ؟ މައިކްރޮސޮފްޓަށް ދޯ އެވެ؟ އެންމެން އިއްތިފާގުވާނެ އެވެ. "މައިކްރޮސޮފް ސެކިޔުރިޓީ އެސެންޝަލްސް އެންޑް ވިންޑޯޒް ޑިފެންޑާ" އުފައްދައި، އާންމު ޑައުންލޯޑަށް މުޅިން ހިލޭ ދޫކޮށްފައި އެ އޮތީ މައިކްރޮސޮފްޓް ބަދުނާމުކޮށްފާނެތީ އެވެ....


Baeh Club thakun Vote lai Latheef magaamun dhuru kohfi\nބައެއް ކުލަބުތަކުން ލަތީފް މަގާމުން ދުރުކޮށްފި\nވީއޭއެމްގެ ރައީސް މުހައްމަދު ލަތީފު ، ވީއޭއެމް މިހާރު\nވީއޭއެމްގެ އިންތިހާބީ އެކްސްކޯ އިން ބޭރުން ނިންމާ އެއްވެސް ނިންމުމެއް ބަލައި ނުގަންނާނެ ކަމަށް އެފްއައިވީބީން އަންގާފައި ވަނިކޮށް ބައެއް ކުލަބުތަކުން އެއްވެ ކޮންގްރެސް ބާއްވައި ވީއޭއެމްގެ ރައީސްގެ މުހައްމަދު ލަތީފްގެ އިތުބާރު ނެތް ކަމަށް މިއަދު ވޯޓް ނަގައިފި އެވެ.\nކުލަބުތަކުން އިސްނަގައިގެން މިއަދު ބޭއްވި ކޮންގްރެސްގެ މާ ކުރިންވެސް ވީއޭއެމްގެ ރައީސް ކަމުގެ ހައިސިއްޔަތު ލަތީފަށް ގެއްލިފައިވާ ކަމަށް ކޮމިޝަނާ އޮފް ސްޕޯޓްސް ހީނާ އަހްމަދު ސަލީމު ވަނީ ނިންމަވާފަ އެވެ. ލަތީފުގެ އެކުސްކޯ އުވާލައި ވީއޭއެމްގެ ހިންގުން ނޯމަލައިޒޭޝަން ކޮމިޓީއަކާ ހަވާލު ކުރުމަށް ކޮމިޝާނާ އޮފް ސްޕޯޓްސް ނިންމެވީ މި އަހަރުގެ ޖޫން މަހު އެވެ. އޭގެފަހުން މައްސަލަ ހިނގާދިޔަ ގޮތް ބެލުމަށް ފަހު އެފްއައިވީބީން ވަނީ ނޯމަލައިޒޭޝަން ކޮމިޓީ ބަލައި ނުގަންނާނެ ކަމަށް އަންގާފަ އެވެ. އަދި ވީއޭއެމްގެ ހިންގުން އަލުން ލަތީފުގެ އެކުސްކޯ އާ ހަވާލު ކުރުމަށްވެސް އެފްއައިވީބީން އެންގި އެވެ.\nވީއޭއެމްއަށް ސްޕޯޓްސް ކޮމިޝަނާ އައްޔަން ކުރި ނޯމަލައިޒޭޝަން ކޮމިޓީގެ މުއްދަތު ވަނީ ހަމަވެފަ އެވެ. މިއަދު ކުލަބުތަކުން ބާއްވި ކޮންގްރެސް ބޭއްވިޔަ ނުދީ ހުއްޓުވައި ދިނުމަށް ލަތީފު ވަނީ އޮލިމްޕިކް ކޮމިޓީގެ ކިބައިން އެދިފަ އެވެ. ލަތީފު ވިދާޅުވެފައި ވަނީ އެކްސްޓްރާ އޯޑިނަރީ ކޮންގްރެސް ބޭއްވުމުގެ ހައިސިއްޔަތު އެ ކުލަބުތަކަށް ލިބިގެން ނުވާ ކަމަށާއި އެއީ ވީއޭއެމްގެ ސައްހަ މެންބާޝިޕް ލިބިފައިވާ ކުލަބުތަކެއް ނޫން ކަމަށެވެ.\nކޮންގްރެސްގައި މިއަދު ބައިވެރިވި ކުލަބުތަކަކީ ނޯމަލައިޒޭޝަން ކޮމިޓީން އިންތިހާބު އިއުލާން ކުރުމަށް ބޭއްވި ކޮންގްރެސްގައި ބައިވެރިވި ކުލަބުތަކެވެ. ވީއޭއެމްގެ މްނެބަރުގެ ގޮތުގައި އެ ކުލަބުތައް ނޯމަލައިޒޭޝަން ކޮމިޓީން ކަނޑައެޅީ މިދިޔަ ހަތަރު އަހަރު ތެރޭ ވީއޭއެމުން ބޭއްވި އިންޑޯ ވޯލީބޯޅަ މުބާރާތްތަކުގައި ތިން އަހަރު ވަންދެން ވާދަ ކޮށްފައިވާ ކުލަބުތަކައް ބެލުމަށް ފަހު އެވެ. އެއީ ޕޮލިސް ކުލަބާ، މޯލްޑިވިއަން ސްޕޯޓްސް އެންޑް ރެކްރިއޭޝަން ކުލަބު، ގުޑީސް ސްޕޯޓްސް ކުލަބު، ސްޕޯޓްސް ކުލަބު ސިޓީ، ޔޫތު ނިއު ޖެނަރޭޝަން، ދިވެހި ސިފައިންގެ ކުލަބު (ޑީއެސްސީ)، ސްޕޯޓްސް ކުލަބު ހޯކްސް އަދި ކުލަބު ހާފުލައިން ލިންކޭޖެވެ.\nހޯކްސް އާއި ކުލަބު ލިންކޭޖު މިއަދު ކޮންގްރެސްގައި ބައިވެރިވެފައެއް ނުވެ އެވެ. އެ ކުލަބުތަކުން ވޯޓްލައި ވީއޭއެމްގެ އިންތިހާބު މި މަހު 24 ގައި ބާއްވަންވެސް ނޯމަލައިޒޭޝަން ކޮމިޓީން އިއުލާން ކުރި އެވެ. އެހެންނަމަވެސް ބާއްވަން އޮތް އިންތިހާބު މުއްދަތެއް ނެތް ގޮތަށް ފަސް ކުރިކަން ފަހުން ނޯމަލައިޒޭޝަން ކޮމިޓީން އިއުލާން ކުރި އެވެ. އޭގެ ފަހުން ނޯމަލައިޒޭޝަން ކޮމިޓީ ދައުރު ވަނީ ހަމަވެފަ އެވެ. މިއަދު ބޭއްވި ކޮންގްރެސްގައި ކުލަބުތަކުން އަލުން ވަނީ އިންތިހާބު ބާއްވަން ނިންމާފަ އެވެ. އެ އިންތިހާބު ބާއްވަން ކަނޑައެޅީ 30 ދުވަހުގެ މުއްދަތުގެ ތެރޭގަ އެވެ.\nމިއަދު ބޭއްވި ކޮންގްރެސްގައި ސުވާލު އުފެދޭ ކަންތައްތަކެއް ހުރިއިރު، އެ ކޮންގްރެސްއާ ބެހޭގޮތުން އެފްއައިވީބީން ދެކޭގޮތް އެ ޖަމްއިއްޔާއިން އިއުލާން ކުރާނެ ކަމަށެ ބެލެވެ އެވެ. ނޮވެމްބަރު ހަތެއްގައި ބަންގުލަދޭޝްގައި ބާއްވާ އޭވީސީ ސެންޓްރަލް ޒޯން އަންހެން ވޯލީބޯޅަ މުބާރާތުގައި ވާދަ ކުރާ ރާއްޖޭގެ ޓީމުގެ ކަންތައްތަކުގައި ލަތީފުގެ އެކްސްކޯ ފިޔަވައި އެހެން ފަރާތްތަކާ މުއާމަލާތް ނުކުރަން އޭވީސީން ވަނީ ބަންގުލަދޭޝްގެ ވޯލީބޯޅަ ފެޑްރޭޝަނަށް އަންގާފަ އެވެ. ލަތީފު ވަނީ އެ މުބާރާތުގައި ރާއްޖެއިން ވާދަ ކުރާ ޓީމުގެ ލިސްޓް ބަންގުލަދޭޝް ފުޓްބޯޅަ ފެޑްރޭޝަނަށް ފޮނުާފަ އެވެ. ޓީމުގެ ކޯޗަކީ އަހްމަދު ސުނާން އެވެ.\nޓީޓީ އިންތިހާބު ފަސްކުރަން އަމުރެއް ނުދިން


(8 ޖުލައި 2020 އާ ގުޅޭ)\n"ވަޓް ދި..." ދޮރުމަތިން ކެންޒާއާއެކު ޔާދިން ފެނި އެ ދެމީހުންގެ މޫނުގައިވި ހިނިތުންވުން ލައިތުގެ ޠަބީޢަތް ގޯސްކުރުވައިފިއެވެ. ޔާދިންއަށް ޓަކައި ކެންޒާ ހިނިތުންވާތަން ދުށުމަކީ ލައިތުއަށް ބަލައިގަނެވޭ ކަމަކަށް ނުވިއެވެ. ސެހްރާނަށް ވެސް ވީ އެވަރެވެ. އެމޫނުގައިވި ހިނިތުންވުން ފަނޑުވިއެވެ. ހިތާހިތުން ޔާދިންގެ ޢަމަލުތައް ސެހްރާނަށް ކުށްވެރިކުރެވުނެވެ.\nކެންޒާއާއެކު ބަދިގެއާ ހަމައަށް ޔާދިންއައީ އެތަނުގައި ކެންޒާގެ އިންތިޒާރުގައި ލައިތު ހުންނާނޭ ކަމަށް ލަފާކޮށްފައެވެ. އިތުރު ހިތްހަމަޖެހުމެއް ލިބުނީ ބޭނުންވީ މަޤްޞަދު ހާސިލުވެއްޖެކަން އެނގިއެވެ. އެހެންނަމަވެސް ލައިތުއާއެކު ސެހްރާނު ފެނުންވީ ޔާދިން އުންމީދުކޮށްގެން ހުރިކަމެއް ނޫނެވެ. ކެންޒާގެ ކަންފަތްދޮށުގައި ސިއްރުން ދަނީ ކަމުގައި ބުނެފައި އެނބުރި ގޭތެރެއާ ދިމާއަށް ޔާދިން ހިނގައިގަތެވެ.\nކެންޒާގެ ފުށުން ކަމެއް ދެނެގަންނަން ބޭނުންވެފައި ހުރި މީހަކު ފަދައިން ލައިތުގެ ލޯ ކެންޒާގެ ކޮންމެ ހަރަކާތަކަށް ހުއްޓިފައި ވިއެވެ. އެ މޫނުމަތިން އުފާވެރިކަން ފާޅުވެއެވެ. ތުންފަތުގައިވި ހިނިތުންވުން އެކަމަށް ހެކިދެއެވެ. ސެހްރާނު ކުރި ހެނދުނުގެ ސަލާމަށް ކެންޒާ ރައްދުދިނެވެ. ދިގު އެސްފިޔަތަކުން ހިޔާއެޅިވެފައިވާ ކަޅިރަވައިގަ ތަފާތުކަމެއްވާހެން ލައިތަށް ހީވަނީއެވެ. އަވަސް ގޮތަކަށް ލައިތަށް ކެންޒާގެ ނަޒަރު އަމާޒުވެލިއެވެ.\nއަމިއްލަ ހިތުގައި ކެންޒާއާ މެދު ފުރިހަމަ ޔަގީންކަން ބާއްވަން ލައިތު ބޭނުމެވެ. ނަމަވެސް އޭނާގެ ހިތް ބިރުގަނެއެވެ. ޔާދިންގެ މަޤްޞަދަކީ ކޮބައިކަން އެނގެއެވެ. އެހެންވިޔަސް ކެންޒާގެ ހިތް ދީލައިލާފާނޭކަމުގެ ކަންބޮޑުވުން ލައިތުގެ ހިތުގައި ވެއެވެ. ކެންޒާގެ ހިމޭން ހަޔާތަށް ކުއްލިއަކަށް ވެރިވި ހަލަބޮލިކަމުގައި އޭނާ ލައިތުގެ އަތުން ބީވެގެން ހިނގައިދާނޭ ކަމުގެ ޚިޔާލުތައް ސިކުނޑިއަށް ބާރުފޯރުވައެވެ. ކެންޒާގެ ކިބައިން ގަދަ ބާރުން ކަމެއް ހާސިލުކުރަން އުޅޭ މީހެއް ފަދައިން ލައިތު ސިފަވާކަށް އޭނާ ނޭދެއެވެ. ހަޤީޤަތަކީ ލައިތު ނޫން އެހެން ފިރިހެނަކަށް ކެންޒާ ބަލާލަން ވެސް އޭނާގެ ހިތް ނޭދޭކަމެވެ. އެކަމަކު އޭރުން ކެންޒާ ވާނީ އޭނާގެ ޤައިދީއަކަށެވެ. މިނިވަންކަމެއްނެތް ކޮށްޓެއްގައި ބަންދުވެފައި އިން ދޫންޏަކަށެވެ. އެ އިޚްސާސް ކެންޒާއަށް ކުރެވޭކަށް ލައިތު ނޭދެއެވެ. އޭނާގެ ޢަމަލުތައް ކެންޒާގެ މައްޗަށް ހައްދުފަހަނަ އަޅައި ހިނގައިދާނޭ ކަމަށް އަބަދުވެސް ލައިތު ހުންނަނީ ސަމާލުވެގެންނެވެ. އެ ސިފަ ފާޅުވެދާނެތީ ޖެހިލުންވެފައެވެ. އެހެންވިޔަސް އޭނާގެ ލޭ ހޫނުވެ ހިތަށް ވޭން ލިބި މީހާ މާޔޫސްވަނީ އިންތިހާއަށެވެ. ކެންޒާއަކީ ހުރިހާ ގޮތަކުން އޭނާގެ ހައްޤަކަށް ހެދުމުގެ ގަސްދާއި އަޒުމް ވަރުގަދައެވެ.\nއައިލެންޑްގައި ދެއަތް އަޅުވާލައިގެން އެއްވަރަކަށް ހެވިފައި ސެހްރާނު އިނެވެ. ކެންޒާއަށް އެކަން ފާހަގަވެއްޖެއެވެ. އެ ސިކުނޑީގައި ކޮންމެވެސް ޚިޔާލުތަކެއް ހިނގަނީކަން ކެންޒާއަށް އެނގެއެވެ. އެވަރަށް ސެހްރާނު ބަލާތީ ކެންޒާއަށް އުނދަގޫވިއެވެ. އެ ބޮޑު އައިލެންޑްގެ ކައިރީ ސެހްރާނާއި ލައިތުއަށް ކުރިމަތި ލައިގެން ހުރެ މަސައްކަތް ކުރަން ކެންޒާއަށް ފަސޭހައެއްނުވިއެވެ. ފަރިތަކަމާއެކު އެއްޗެހި ކޮށާއިރު މިއަދު އެ ފަރިތަކަމެއް ކެންޒާގެ އަތަކުނެތެވެ. ދޭތެރެއަކުން ސެހްރާނަށް ކެންޒާގެ ނަޒަރު ހުއްޓެވެ. އެހެން ބަލާލެވޭ ކޮންމެ ފަހަރަކު ސެހްރާނުގެ ހިނިތުންވުން ފުޅާވެލައެވެ.\n"ވަޓް؟... މޫނުގަ އެއްޗެއް ހުރީތަ؟..." ނުހުރެވިގެން ކެންޒާއަށް އަހާލެވުނެވެ. އޭނާގެ ނަޒަރު ސެހްރާނާއި ލައިތުއަށް ހިންގާލިއެވެ.\n"ނޯޕް!..." ނިކަން ހިނިއައިސްފައި އިނދެ ސެހްރާނު ބުންޏެވެ.\n"ސެހެރް..." ލައިތު ގޮވާލިއެވެ. ސެހްރާނު ގާތު އޭނާ ގަސްދުކުރާ ކަންތައް ހުއްޓާލުމަށް ލައިތު ބުނެލި ކަހަލައެވެ. ސެހްރާނު ބޯ އަރިކޮށް އައިލެންޑްގައި އުޅަންބޮށި ވިއްދާލި ކަނާއަތުން ބޮލުގައި ހިފަހައްޓާލިއެވެ. އެ މޫނު ލައިތާ ދިމާއަށް އަނބުރާލެވިފައިވީއިރު ތުންފަތުގައިވި ލާނެތް ހިނިތުންވުން ފަނޑެއްނުވެއެވެ.\n"ސްޓޮޕް ބީން ޗައިލްޑިޝް" ލައިތު ބުނެލިއެވެ. އޭނާ ބުނި އެއްޗެއް ދޭހަނުވެފައި ހުރެ ކެންޒާ އަނެއްކާވެސް ދެ ޒުވާނުންނަށް ބަލާލިއެވެ. ބަދިގޭގައި ކެންޒާ އުޅޭވަގުތަކު ގޭގެ މީހަކު އަތުވެއްޖެނަމަ އެތަނުން ދިއުމަށް ލައިތު އަވަސްވެގަންނާނެވެ. ނަމަވެސް މިއަދު އެކަން ތަފާތުވެއްޖެއެވެ. ސެހްރާނު އައިސް އެ އިނީ ކޮން ބޭނުމަކުކަމެއް ނޭނގުނަސް، އޭނާ ހުރުމަކުން ލައިތަށް އުނދަގޫވެގެންނެއް ނޫޅެއެވެ. ކެންޒާއަށް އެކަން ފާހަގަވެއެވެ.\n"އައުޗް..." ދެ ޒުވާނުންގެ ޚިޔާލަށް ގެއްލިފައި ހުރިވަރުން ކަޓިން ބޯޑު ހިފައިގެން ކެންޒާއަށް އެނބުރިލެވުނީ އޭގެ މަތީގައި ވަޅި ބޭއްވުނުކަން ހަނދާންނެތިފައި ހުރެއެވެ.\n"ކެން..." ލައިތުގެ އަޑު އިވުނެވެ. ސެހްރާނަށް ވެސް ވަގުތުން ތެދުވެވުނެވެ. އެހެންނަމަވެސް އޭނާއަށް ފިޔަވަޅެއް އެޅެންވީއިރު ފެނުނީ ކެންޒާގެ ގާތުގައި ލައިތު ހުއްޓެވެ. ހައިރާންކަން އެ މޫނުން ފާޅުވިއެވެ.\n"ލެޓް މީ ސީ..." ކެންޒާގެ އަތް ތަޅުވާލުމުން އެއަތުގައި ލައިތު ހިފެހެއްޓިއެވެ. ކެންޒާ ހިފަހައްޓައިގެން ހުރި ކަޓިން ބޯޑު ލައިތު އަތުލައި އަލުން އައިލެންޑް މަތީ ބެހެއްޓިއެވެ. ވެޓެން ދިޔަ ވަޅީގައި ހިފަން އުޅުމަކީ ކުރެވުނު ކިހާ މޮޔަކަމެއްކަން ކެންޒާއަށް ވިސްނުނެވެ. ތޫނު މިޔައިން ކެންޒާގެ ކަނާއަތުގެ ބޮޑުވައި އިނގިލި ކެނޑި ލޭ އަންނަނީއެވެ.\n"ކަނޑައިން ދިޔައީތަ؟" ސެހްރާނު އަހާލިއެވެ.\n"ސެހެރް... ޕްލީޒް... މިތަނުން ހިނގައިދާނަންތަ؟." ސެހްރާނު ކައިރިވެލަން އުޅުނު ހިނދު ލައިތުއާ ގާތަށް ކެންޒާ ދަމާލަމުން ބުނެލިއެވެ. ލައިތުގެ ހަރަކާތްތަކާމެދު ކެންޒާ ހާސްވިއެވެ. ސެހްރާނުގެ ކުރިމަތީ ލައިތު އެފަދައިން އޭނާ ގާތްކޮށްލަފާނޭ ހީނުވީއެވެ. ކެންޒާގެ ނަޒަރު ސެހްރާނަށް ހުއްޓުނެވެ. އޭނާ ހީކުރާނޭ ގޮތަކާމެދު ކެންޒާއަށް ވިސްނާލެވުނެވެ.\n"ފައިން... ޔޫ ޓޭކް ކެއާ އޮފް ހާ." ސެހްރާނު ދެއަތް ހިއްލާލައި ފަހަތަށް ޖެހިލިއެވެ. ލައިތު ބޯޖަހާލިއެވެ. ދެން ފެނުނީ ސެހްރާނު ބަދިގެއިން ނުކުމެގެން ދިޔަ ތަނެވެ.\n"ތަދުވޭތަ؟..." ސިންކުގެ އިސްކުރުން އޮހެމުން ދިޔަ ފެންތަކުން ކެންޒާގެ އިނގިލިން ލޭތަށް ދޮވެވެމުންދިޔަ ހިނދު ލައިތު އަހާލިއެވެ. ކެންޒާ ބަލަން ހުރި ގޮތުން އެ ދެލޮލުން އެނގެން ބޭނުންވާ އެހެންކަމެއް އޮތްކަން ލައިތަށް ފަހުމްވިއެވެ.\n"ހީ ނޯސް..." ކުރާނޭކަމެއްނެތޭ ބުނާފަދަ އަސަރުތަކަކާއެކު ލައިތު ބުނެލިއެވެ.\n"ދެން..." ހާސްވެފައި ކެންޒާއަށް ބުނެވުނެވެ.\n"ޑޯންޓް ވޮރީ. ސެހެރްއަށް އިތުބާރުކުރެވޭތީ އަހަރެން ބުނީ." ލައިތު ބުންޏެވެ. އޭނާ ކެންޒާގެ އިނގިލިން ފެން ފުހެދިނެވެ. އަދި ބޭސް އަޅައިދޭން އުޅުނެވެ.\n"މާމަ ކައިރީ ބުނަންވީނު މިއަދު މަސައްކަތެއް ނުކުރެވޭނެއޭ." ކެންޒާގެ އިނގީލީގައި މަލަން އަޅައިދޭން ހުރެ ލައިތު ބުނެލިއެވެ.\n"މީ އެވަރުކަމެއްނޫން... ތަދެއް ނުވޭ..." ކެންޒާ އަވަސް އަވަހަށް ބުނެލިއެވެ.\n"މިއަދުގެ ހުރިހާ ވަގުތެއް އަހަންނާއެކު ހޭދަކުރަންވީނު. ވީކެން ގޯ އައުޓް، ހޭވް ބްރެކްފަސްޓް ޓުގެދާ... އައި ހޭވް އަ ޕްލޭސް، ޔޫ ކެން ކުކް ފޯ މީ، އެތަނަކަށް މީހަކަށް ނާދެވޭނެ. ޕެންޑާއާއެކު އެކަނިވާނޭ ފުރުޞަތު ލިބޭނެ." ލައިތު ވާހަކަދެއްކީ މަޑުމަޑުންނެވެ. އޭނާ އެ ހުށަހެޅި ފުރުޞަތު ޤަބޫލުކުރަން ކެންޒާގެ ހިތް އެދުނެވެ. އެހެންވިޔަސް އޭނާގެ ޟަމީރު އެއްބަހެއް ނުވިއެވެ.\n"އަހަރެންގެ ކުލާސް އެބައޮތް. މަންމަ ވެސް ގުޅާނެ.... މަސައްކަތް ނުކުރެވޭވަރަކަށް ނޫން އިނގިލި ކަނޑައިގެން ދިޔައީ. ލައިތު.... ސޮރީ..." ކެންޒާ ބުނެލިއެވެ. ލައިތު ވާހަކަނުދެއްކުމުން ކެންޒާ މަސައްކަތަށް އެނބުރިލަން އުޅުނެވެ. ނަމަވެސް ލައިތާ ދުރަށް ފިޔަވަޅެއް ނޭޅެނީސް އޭނާ ކެންޒާ ހުއްޓުވިއެވެ.\n"ކެތްކުރާށޭތަ ތިބުނަނީ؟. އެކަމަކު އެއީ ކުރަން ކިހާ އުނދަގޫ ކަމެއްކަން ނޭނގޭތަ." ލައިތު މިހެންބުނެލިއިރު ކެންޒާގެ ކޯތާފަތަށް އޭނާގެ ނޭވާ އިޙްސާސްވާހާ މޫނު ކައިރިކޮށްލިއެވެ. ކެންޒާ ހުރީ ހަރަކާތެއް ވެސް ކޮށްލަން ނުކެރިފައެވެ. އޭނާގެ އަނަގަނޑުގައި ލައިތުގެ ދެއަތް ވަށާލިކަން އެނގެއެވެ. އެހެންނަމަވެސް އޭނާ ނިކަން އަވަހަށް ދުރަށް ޖެހިއްޖެއެވެ. އެނބުރި ގޮސް ސެހްރާނު އިނދެފައި ދިޔަ ގޮނޑީގައި އިށީނދެއްޖެއެވެ. ކެންޒާ ބަލާލުމުން މިފަހަރު ލައިތު އިސްޖެހީއެވެ. އެމޫނު ކެންޒާއަށް ނުދައްކަން ގެނައި ހަރަކާތެއް ކަހަލައެވެ.\nކެންޒާ ތަށިތައް ތައްޔާރުކުރަމުންދިޔައެވެ. ލައިތު ބަދިގެއިން ނުކުތެވެ. އެހެންނަމަވެސް ދޭތެރެއަކުން އެނބުރި އައިސް ދޮރުމަތީ ހުއްޓިލައެވެ. ކެންޒާގެ މަސައްކަތްތައް ނިމުމާއެކު އޭނާ ބަދިގެއިން ނުކުމެގެން އެލެވޭޓާއާ ދިމާއަށް އައެވެ. އޭރު އެތަނުގައި ލައިތު ހުއްޓިއެވެ. ކެންޒާ އަރާ ހަމަވުމުން އޭނާ އެލެވޭޓާ ހުޅުވިއެވެ. އެތެރެއަށް ވަނީ ދެމީހުން އެކުގައެވެ.\nޚާދިމުންގެ ބަޔަށް އެލެވޭޓާ ހުއްޓި ދޮރު ހުޅުވުނެވެ. ނުކުތުމުގެ ކުރީން ކެންޒާގެ ނަޒަރު ލައިތު ހޯދާލިއެވެ. އޭނާ އިސްޖަހައިގެން ހުރި ގޮތަށް ހުރީއެވެ. އޭނާ ކެންޒާދެކެ ކަމަކާ ނުރުހުނީބާއޭ ކެންޒާގެ ހިތަށް އެރިއެވެ. ހުޅުވުނު ދޮރު ލެއްޕުމުން ކެންޒާ އަލުން ހުޅުވިއެވެ. ނުކުމެގެން އައިސް އޭނާ އުޅޭ ކޮޓަރިއަށް ވަދެއްޖެއެވެ.\nދޮރު ލައްޕައި ތަޅުލާފައި އައިސް ކެންޒާ ޔުނީފޯމް ނެގިއެވެ. އިސްތިރިކުރަން ޖެހޭ ތޯ އޭނާ ބަލާލިއެވެ. އަލަމާރިން ނެގި ކޮނޑުގައި ޔުނީފޯމް އެޅުވުމަށްފަހު ފާޚާނާއަށް ވަންނަން އުޅުނެވެ. އެނދުކައިރީ ހުރެ ބޫޓު ބޭލުމަށްފަހު ކޮޓަރީގައި ހުރި މަޑުމަޑު ފޮތި ފައިވާނަށް ފައިކޮށްޕާލިއެވެ. ގަމީހުގެ ކަރުގޮށް ކައިރީ ހަރުކޮށްފައި އިން ބުރޫޗު ނައްޓާލައި ގޮށްފަތީގެ އެއްފަރާތުގައި ހަރުކޮށްލިއެވެ. ފާޚާނާ ހުޅުވައި އެތެރޭގައި ތުވާއްޔެއް އިންތޯ ބަލާލުމަށް ވަނެވެ. ބޮލުގައިވި ހުޅި މޮހާލީ ފާޚާނާގައި ހުރި ބޮޑު ލޯގަނޑަށް ބަލަން ހުރެއެވެ. ފެންވަރާބައި ހުންނަ ފަރާތު ފާރުގައި އައު ތުވާއްޔެއް އަޅުވާފައި ހުރުމުން ކެންޒާ ގަމީހުގެ ގޮށްތައް ނައްޓަން ފެށިއެވެ. ކޮޓަރިތެރެއިން ތަފާތު އަޑެއް އިވުނީ އެވަގުތެވެ. ފާޚާނާއިން ބޯދިއްކޮށްލެވުނު ހިނދު ކޮޓަރިތެރެއަށް ވަދެ ހުރި ލައިތު ފެނުނެވެ. ދެމީހުންގެ ނަޒަރު ސީދާވެލި ހިނދު ލައިތުގެ މޫނުން ވެސް މިފަހަރު ހައިރާންކަމާ ގުޅިފައިވި ޖެހިލުންވުމެއް ފާޅުވެލިއެވެ. އޭނާ އެކޮޓަރިއަށް ވަނުމާމެދު ޚިޔާލުކުރި ނަމަވެސް ހުރީ ގޮތެއް ނުނިންމިފައެވެ. އެކަމަކު ކެންޒާ ނުކުތުމުން އެލެވޭޓާއިގައި އޭނާ ހުރީ އިތުރު ތަނަކަށް ދާން ބޭނުންނުވެފައެވެ. އެ ކޮޓަރިއަށް ވަނީ ކެންޒާ ފާޚާނާއަށް ވަދެދާނޭ ހީކޮށްގެން ހުރެއެއް ނޫނެވެ.\nކެންޒާއަށް ފާޚާނާ ތެރެއަށް ޖެހިލެވުނެވެ. ދެއަތުން ލައްޕާލަން އުޅުނު ދޮރުގެ ދޭތެރެއަށް ލައިތުގެ އަތްލެއްވިތަން ފެނުނެވެ. ލައިތަށް އަނިޔާއެއް ވެދާނޭތީ ކެންޒާއަށް ދޮރު ކޮށްޕާލާކަށް ނުކެރުނެވެ. ފާރުގައި ހުރި ބޮޑު ލޯގަނޑަށް ކެންޒާގެ ނަޒަރު ހުއްޓުނެވެ. ނުލެއްޕި ހުރި ދޮރު ދޭތެރެއިން ލައިތުގެ ނަޒަރު ލޯގަނޑަށް ހުއްޓިފައިވާތީ ފެނުނެވެ. އެ ލޯގަނޑުން އޭނާ އެބަލަނީ ކެންޒާއަށްކަން އެނގުނެވެ. ވަގުތުން ދޮރު ދޫކޮށްލާފައި މޭމަތިން ހާމަވެފައި އޮތް ބައި ނިވާކުރުމަށް ގަމީހުގެ ގޮށްފޮތި ދެފަރާތުން ގެނެސް ކައިރިކޮށްލިއެވެ. ދޮރު ހުޅުވިގެން ދިއުމާއެކު ލައިތުގެ ފުރިހަމަ ސޫރަ ކެންޒާގެ ކުރިމަތީ ހުއްޓިއްޖެއެވެ.\n"ދުވަހަކުވެސް އަހަރެން އިންސެކިއާ ފީލްއެއް ނުވޭ. އަހަންނަށް ތިއަންހެންކުއްޖާއާ މެދު މާބޮޑު ފިކުރުތަކެއް ކުރާކަށް ނުޖެހޭނެއޭ ހީކުރެވުނީ. އެކަމަކު މިހާރު އެނގިއްޖެ އަހަރެން ހީކުރި ގޮތަށް އެއްވެސް ކަމެއް ފަސޭހަކަމާއި އޮމާންކޮށް ނުދާނެކަން. ޕެންޑާއަށް އެނގޭތަ އަހަންނަށް މިވާގޮތް." ލައިތު ބުންޏެވެ. ކެންޒާ ޖެހުނީ ލައިތުއާ ދުރަށެވެ.\n"އަހަރެން ކަމެއްކޮށްފާނެތީ ބިރުންތަ ދުރަށް ތިދަނީ؟." ލައިތު އަހާލިއެވެ.\n"ނޫން..." ކެންޒާ ބުނެލިއެވެ.\n"އަހަރެން ކައިރިވެސް ނުވާންވީތަ؟. ކީއްވެ؟. އަހަރެންނަށް އިތުބާރުނުކުރެވެނީތަ؟." ގަސްދަކާނުލާ ވިޔަސް ލައިތުގެ އަޑު ހަރުކަށިވިއެވެ. އޭނާގެ ސިކުނޑިއަށް ބާރުކުރާވަރަކަށް ސިނގުރިޅިއެއް އައެވެ.\n"ރުޅިއައިސްފަ ތިހުރީ." ކެންޒާ މަޑުމަޑުން ބުންޏެވެ.\n"ޕެންޑާއެންނު އަހަރެން ރުޅިއަރުވަނީ. މިހާރު ތިއުޅެނީ އަހަރެން ކައިރިވެދާނެތީ" ލައިތު ބުނެލިއެވެ. އެ ދެ ލޮލުގައިވާ ޖަޒުބާތުތައް ދެނެގަތުން ކެންޒާއަށް އުނދަގުލެއްނުވިއެވެ. ލައިތު ގާތްވާން ކެންޒާ ނޭދެނީ އެހެންވެއެވެ.\n"އަހަންނަށް ލަސްވޭ." ލައިތުއަށް ވިސްނައިދޭން ބޭނުންވިޔަސް އޭނާގެ ދުލުން ނުކުތީ އެހެން ލަފުޒުތަކެކެވެ. ވަގުތުން ލައިތު ދެބުމަކައިރިވެލައި ދަތްކުނޑިވިކާލިތަން ކެންޒާއަށް ފެނުނެވެ.\n"ހިނގައިދާނަމޭ..." ދޮރުފަތުގައި ހިފާ ބާރަށް ލައްޕާލުމާއެކު ނިކަން ހަލުވިކޮށް ލައިތު އެ ކޮޓަރިން ނުކުމެއްޖެއެވެ. އިރުކޮޅަކު ހުރެފައި ކެންޒާ ފާޚާނާއިން ނުކުތެވެ. ލައިތު ފެންނާކަށް ނެތެވެ. ކޮޓަރީގެ ދޮރުކައިރިއަށް ހުއްޓިލުމާއެކު އޭނާ ދޮރު ތަޅުލިއެވެ. ލައިތު ރުޅި އައިސްފިކަން ޔަގީންވުން ކެންޒާއަށް ތުންފިއްތާލެވުނެވެ. އޭނާއަށް އެ ބަދަލު ގެނުވަން ކެންޒާއަށް ކުރެވުނީ ކޮންކަމެއް ކަމާމެދު އަމިއްލަ ނަފްސާ ކެންޒާ ސުވާލުކުރިއެވެ.\nހަތަރު ދުވަސް ފާއިތުވެގެން ދިޔައިރު ލައިތުގެ ޚަބަރެއް ކެންޒާއަށް ނުވިއެވެ. ސެހްރާނަށް އެ ދެމެދުގައި އޮތް ގުޅުން އެނގޭކަން ލައިތު ބުނެފައި ވިޔަސް، އޭނާގެ ގާތުގައި ލައިތު ކޮބާތޯ އަހާލާކަށް ކެންޒާއަކަށް ނުކެރުނެވެ. ކަމެއް ކުރެވުނީ ވިއްޔާ މަޢާފަށް އެދި ލައިތަށް ކެންޒާ މެސެޖު ވެސް ކުރިއެވެ. ޔާދިންއާ ބައްދަލުނުކުރިޔަސް ފޯނުން އޭނާ ގުޅާލެއް ގިނައެވެ. ލައިތުގެ ޚިޔާލުތަކުގައި ހުރެވޭތީ ކެންޒާއަށް ޔާދިންއާ ވާހަކަދެއްކުން އުނދަގޫވިއެވެ. ލައިތުއަށް ވީގޮތެއް އެނގެން އޭނާ ބޭނުންވަނީއެވެ. ޔާދިންއާ ރައްޓެހިކަން ބަދަހިކުރަން ކެންޒާ ބޭނުމެވެ. އެއީ އޭނާގެ ކިހާ ގާތް ރަޙުމަތްތެރިއެއްކަން އެނގެއެވެ. ލައިތުގެ ރުޅިއަކީ ޔާދިންކަމުގައި ކެންޒާއަށް ވިސްނެންފެށީ ދެނެވެ. އެހެންވެދާނޭ ހީވާވަރުންނެވެ. ޔާދިންއަކީ ކިހާ މުހިންމު މީހެއްކަން އެނގުމުގެ މާކުރިން އޭނާއާއި ލައިތުގެ ދެމެދުގައި އޮންނަ ހަމަނުޖެހުން ކެންޒާއަށް އޮތީ އެނގިފައެވެ.\nހަފްތާ ބަންދުގައި ވެސް ލައިތެއް ނުފެނުނެވެ. ޖެހިލުންވެފައި ހުރެ ވެސް ލައިރާއަށް ކެންޒާ ގުޅީ ގޮސް ހުސްވެގެންނެވެ. އޭނާގެ ފިރިމީހާ އައިފަހުން ކެންޒާއަށް ލައިރާގެ ޚަބަރެއް ނުވެއެވެ. އެ އެކުވެރިޔާގެ ހާލެއް ވެސް ނޭނގެއެވެ. ލައިރާ ފޯނުކޯލު ނެގުމުން ކެންޒާ ވާހަކައެއް ހަދާލިއެވެ. ސެހްރާނު ހޯދާކަން އޭނާ ބުންޏެވެ. ލެޕްޓޮޕްގެ ކަމެއްގައި އޭނާގެ އެހީއެއް ބޭނުންވެގެން ކަމުގައި ކެންޒާ ބުންޏެވެ. ކެންޒާ ހީކުރި ނަމަވެސް ލައިރާ އެއްވެސް ސުވާލެއް ނުކުރިއެވެ. ބަދިގެއަށް ފޮނުވާދޭންވީތޯ ލައިރާ އަހާލުމުން، ކެންޒާ އާނއެކޭ ބުންޏެވެ.\nގިނައިރެއް ނުވެ ސެހްރާނު އައިސް ބަދިގެއަށް ވަނެވެ. އޭރު ކެންޒާ މެންދުރުގެ ކާއެއްޗެހި ތައްޔާރުކޮށް ނިމިއްޖެއެވެ. ކެންޒާ ފެނުމާއެކު ސެހްރާނު ފުރަތަމަ ވެސް ކުރި ސުވާލަކީ ލައިތަށް ކިހިނެއްތޯވީއެވެ.\n"އޭނާ ކޮބާ؟" ޖެހިލުންވުން އެއްފަރާތްކޮށް ކެންޒާ ސުވާލުކުރިއެވެ. ސުވާލުން ފުރިގެންވީ ބެލުމެއް ސެހްރާނު ބަދަލުކޮށްލިއެވެ.\n"ލައިތު ބުނި ސެހްރާނަށް އެނގެޔޭ. އެހެންވެ މިއަހަނީ... އޭނަ ފޯނެއް ވެސް ނުނަގާ. ރުޅިއައީ ކީއްވެކަމެއް ނޭނގެ. ސެހްރާނު ނޫނީ އޭނާގެ ވާހަކަ އަހާނޭ އިތުރު މީހަކުނެތް. ޕްލީޒް... ލައިތުއާ ބައްދަލުކުރަން އަހަރެން ބޭނުން." ކެންޒާ ބުންޏެވެ.\n"އަހަންނާއެކު ދާން ކެރޭނެތަ؟." ވިސްނަން ހުރެފައި ސެހްރާނު ބުންޏެވެ.\n"ކޮންތާކަށް؟" ކެންޒާއަށް އަހާލެވުނެވެ.\n"ލައިތު ހުރިތާކަށް. މިގަޑި އޯކޭތަ؟" ސެހްރާނު ބުންޏެވެ. ކެންޒާ ނިކަން އަވަސްއަވަސް ބޯޖަހާލީ ކެތްމަދުވެފައި ހުރި މީހަކު ފަދައިންނެވެ. ސެހްރާނަށް ހީނލެވުނެވެ.\nކާރުގެ ތަޅުދަނޑި ހިފައިގެން ސެހްރާނު ނުކުންނަންވީއިރު ކެންޒާ ހުރީ ގޭޓު ކައިރީއެވެ. ދެ ޒުވާނުން އައިސް ކާރަށް އެރިއެވެ. އެމީހުންގެ މިސްރާބު ހުރީ ހުޅުމާލެއަށެވެ.\n"އޭނާ ގެއަށް ނާންނާތީ އަހަންނަށް ވެސް ހީވެފަ މިހުންނަނީ ކަމެއްވެއްޖެހެން. ހީ އިޒް ވެރީ މަޗް އިން ލަވް ވިތް ޔޫ. އެއްވެސް އިރަކު ލައިތަކީ އެހާ އޯޕަން މީހެއްނޫން. ފަހަރެއްގައި ކެންއަށް އެކަން ވެދާނެ. އޭނާ އަދިވެސް އަހަރެމެންގެ ޢާއިލާއަށް އާދަނުވާ ކަހަލަ." ސެހްރާނު ބުންޏެވެ.\n"އޭނާ އެކަންޏެއް ނޫން ލޯބިވަނީ. ކީއްވެ އެންމެންގެ ތެރޭ އުޅެން އާދަނުވާންވީ. މިހުރިހާ ދުވަހު ރާއްޖޭން ބޭރުގައި އުޅުނީމަތަ؟" ކެންޒާގެ ވާހަކަތަކުން ސެހްރާނު ބުނި އެއްޗެއް ދޭހަނުވާކަން އޭނާ ދެނެގަތެވެ.\n"ލައިތު ކިޔާނުދޭ ކަމެއް އަހަރެން ކިޔާދިނުން ރަނގަޅެއްނުވާނެ. ކެން... އިން ފިއުޗާރ ވާނޭ ގޮތެއް ނޭނގޭނެ، އެހެންވިޔަސް އަހަރެން އުންމީދުކުރަނީ ލައިތުއާއެކު ކެން ހުންނާނެކަމަށް. ހީ އިޒް އަ ޑިފިކަލްޓް ޕާސަން، އޭނާ ދޫކޮށްނުލައްޗޭ. ފަހަރެއްގައި އޭނާއާ ދުރަށް ދާނޭ އެތައް ބަހަނާއެއް އޭނާ ކެންއަށް ދީފާނެ، އެހެންވިޔަސް ކެން އޭނާ ދޫކޮށްލަން ބޭނުންނުވާކަން ބުނެދެއްޗޭ." ސެހްރާނުގެ ވާހަކަތަށް ކެންޒާ އިނީ ސަމާލުކަން ދީގެންނެވެ. އޭނާ ލައިތުއާ ވަކިވާން ބޭނުންނުވިޔަސް ލައިތު އޭނާއާ ވަކިވެއްޖެނަމަ ދެން ހަދާނީ ކިހިނެއްބާއޭ ކެންޒާގެ ހިތަށް އެރިއެވެ.\nއިމާރާތުގެ ޕާކިން ސަރަޙައްދުގައި ކާރު ބާއްވާފައި ސެހްރާނާއެކު އެ އިމާރާތުގެ އެލެވޭޓާއަށް ކެންޒާ އެރިއެވެ. އެތަނުގެ ޕެންޓްހައުސްގައިކަން ލައިތު ހުންނަނީ ސެހްރާނު ބުނީ އެވަގުތެވެ.\nބެލް އަޅާތީ ލައިތު އައިސް ދޮރުކައިރީ ހުރި ކެމެރާއަށް ބަލާލިއެވެ. އިސްޖަހައިގެން ހުރި ޒުވާނާއާއި އިތުރު މީހަކު ފެނުނެވެ. ނަމަވެސް ހުރިގޮތުންނާއި އެ ޒުވާނާގެ އަތް އެމީހަކާ ދިމާއަށް ހުރަސްކޮށްލާފައި ހުރުމުން ކާކުކަމެއް ނޭނގުނެވެ. އެހިނދު ކެމެރާއާ ދިމާއަށް އިސްއުފުލާ ސެހްރާނު ބަލާލިއެވެ.\n"ސެހެރް..." ދޮރުހުޅުވާލަމުން ލައިތު ބުންޏެވެ. ނަމަވެސް އޭނާގެ ނަޒަރު ހުއްޓުނީ ސެހްރާނުގެ ދާދި ގާތުގައި ހުރި ކެންޒާއަށެވެ. ސްވެޓްޕޭންޓްސްގައި ތަރުތީބު ގެއްލިފައިވާ އިސްތަށިގަނޑާއެކު ލައިތު ހުރި ގޮތް ފެނުމުން ކެންޒާގެ ހިތް އަވަސްވެލިއެވެ.\n"އަހަރެން އޭނާ ގެނައި. ރައްޓެހިވެގެން އުޅެން ބޭނުމެއްނޫނޭ ރީތިކޮށް ކެން ގާތު ބުނަންވީނު. އަހަންނަށް ބްރޭކްއަޕް ވާންކަން ލައިތު ބޭނުންވަނީ." ސެހްރާނަށް އެނގި ހުރެ ދޮގު ތުހުމަތެއް ލައިތު ބޮލުގައި އެޅުވިއެވެ.\n"ވަޓް؟..." ސެހްރާނު ބުނި އެއްޗަކުން ލައިތަށް ވެސް ލިބުނީ ހައިރާންކަމެވެ. ލައިތު ފެނުމުން ކެންޒާއަށް ޖަޒުބާތުތަކެއް ނުހިފެއްޓުނެވެ. ދެމީހުންވަކިވާން ލައިތު ބޭނުންވަނީބާއޭ ހިތަށް އެރުމުން ކެންޒާ ފެންކަޅިވެއްޖެއެވެ. ލައިތު ބޭނުންވާގޮތް ސެހްރާނަށް އޮތީ އެނގިފައޭ ކެންޒާއަށް ހީވީއެވެ.


ކެންގަރޫ ކިޑްސް: ތަފާތު ސްކޫލެއް\nމިއީ ދިރާސާތަކުގެ މައްޗަށް ބިނާކޮށް، ކިޔަވައިދިނުމުގެ އެންމެ ފަހުގެ ވަސީލަތްތަކާއި އުފެއްދުންތެރި ހިޔާލުތައް ބޭނުންކުރަމުން އަންނަ އެއް ޕްރީ ސްކޫލެވެ.\nއެ ސްކޫލް ހިންގަމުން އަންނަ އައިލެންޑާސް އެޑިޔުކޭޝަންގެ ޑިވެލޮޕްމަންޓް ޓީމުން އަބަދުވެސް ބަލަނީ އެންމެ ކުޑައިރުއްސުރެ ދަރިވަރުން ދިރިއުޅުމުގެ މައިދާނަށް ނެރެ ކާމިޔާބު ކުއްޖަކަށް ހަދާށެވެ. އެ ބިންގާ އަޅައިދިނުމަށްޓަކައި ބޭނުންކުރާނެ ޒަމާނީ އެހީތަކާއި، ޒަމާނީ ޓެކޮނޮލޮޖީއަށް ޓީޗަރުން އަހުލުވެރިކުރުވުމުގެ މަސައްކަތް ވެސް އެކުއެކީގައި ކުރިއަށް ގެންދެ އެވެ. އެ ގޮތުން ކަރިކިއުލަމްގެ ތެރެއަށް ލެގޯ އެޑިއުކޭޝަން އަދި އޮސްމޯ ފަދަ ފަހުގެ ވަސީލަތްތައް އަންނަނީ ބޭނުންކުރަމުންނެވެ.\nދަރިވަރުން އުނގެނެވޭނެ އެންމެ ފަސޭހަ ގޮތްތަކަކީ ކޮބައިތޯ ދިރާސާކޮށް، އެ ގޮތްތަކަށް ކުލާސްތަކުގައި ކިޔަވައިދެ އެވެ.\nކެންގަރޫ ކިޑްސް ޕްރީސްކޫލުގެ ދަރިވަރުންތަކެއް ފެންގަނޑަށް އެރި ކުޅެނީ.-- ފޮޓޯ: އައިލެންޑާސް އެޑިއުކޭޝަން\nއެހެންކަމުން ކަންކަމުގައި އިސްނަގައި ކެރުންތެރިކަން އިތުރުކޮށް، ހިޔާލުފާޅުކޮށް، ސުވާލު އުފައްދާ، ސުވާލުކޮށް، މައްސަލަތަކަށް ހައްލު ހޯދައި، ކަންކަމާ ދޭތެރޭ ގިނަ ގޮތްގޮތަށް ވިސްނަން ދަސްކޮށްދިނުމަކީ ކެންގަރޫ ކިޑްސް ޕްރީ ސްކޫލްގެ މައިގަނޑު އުސޫލުތަކެކެ. ދަރިވަރުން ޝައުގުވެރިކަމާއި އުފާވެރިކަމާ އެކު ވަގުތު ހޭދަކުރާ ތަނަކަށް ކެންގަރޫ ކިޑްސް ވަނީ އެ ކަންކަން ރަނގަޅުކަމުންނެވެ. ދަރިވަރުން ޝައުގުވެރިވާ ކަންތައްތައް ސްކޫލުގެ ތެރޭގައި އަބަދުވެސް ހިންގަ އެވެ.\nކެންގަރޫ ކިޑްސް ޕްރީ ސްކޫލުގެ ދަރިވަރުންތަކެއް އެ ސްކޫލުގެ އިތުރު ހަރަކާތެއްގައި ބައިވެރިވަނީ.-- ފޮޓޯ:އައިލެންޑާސް އެޑިއުކޭޝަން\n"ވަރަށް އިތުބާރާ އެކު އެ ކުދިން ވާހަކަދައްކާލަނީ. ޕްރިންސިޕަލް ވީމަ އެހެން ސްކޫލެއްގައި ނަމަ ބައެއް ކުދިން ތިބެދާނެ ވާހަކަދައްކަން ނުކެރިފައި. އެކަމަކު މި ސްކޫލުގައި ވަރަށް ތަފާތު. ކުދިންގެ ކޮންފިޑެންސް އާދަޔާ ހިލާފަށް ރަނގަޅު،" ތައުލީމީ ދާއިރާގައި 24 އަހަރު ހިދުމަތް ކުރައްވާފައިވާ ތަހުމީނާ ވިދާޅުވި އެވެ.\nކެންގަރޫ ކިޑްސް ސްކޫލުން އެންމެ ސަމާލުކަން ދެމުން އަންނަ ކަންތައްތައް\n- ދަރިވަރުންނަށް ވިސްނަންވީ ގޮތާއި އަމިއްލަ އީޖާދުތައް އުފައްދަން އެހީތެރިވުމާއި މައްސަލަތައް ހައްލުކުރަން އެހީވުން\n- ދަރިވަރުންނާ ގުޅޭ މާހައުލެއްގައި ރަނގަޅު ތައުލީމެއް ފޯރުކޮށްދިނުން\n- ކިޔެވުމަށް ފަސޭހަ މާހައުލެއް ގާއިމްކޮށްދިނުން\nއޭނާ ވިދާޅުވީ އެ ސްކޫލުން ކިޔަވައިދެމުން އަންނަނީ ދުނިޔޭގެ 89 ގައުމެއްގައި ބޭނުންކުރާ ކަރިކިއުލަމަކަށް ކަމަށެވެ. އަދި އެ ކަރިކިއުލަމްގެ ތެރެއިން ދަރިވަރުންނަށް އަމަލީ ތަޖުރިބާ ހޯދައިދޭން އެކި މަސައްކަތްތައް ރާވަމުން އަންނަ ކަމަށް ވިދާޅުވި އެވެ.\nކެންގަރޫ ކިޑްސް ޕްރީ ސްކޫލުގެ ކެއްކުމުގެ ހަރަކާތެއްގައި އެ ސްކޫލުގެ ތިން ދަރިވަރަކު ބައިވެރިވަނީ -- ފޮޓޯ: އައިލެންޑާސް އެޑިއުކޭޝަން\n"މި ސްކޫލު މާހައުލުގައި ހަރަކާތްތެރިވާ ކުދިންގެ ކޮންފިޑެންސް ވަރަށް ރަނގަޅު. ވަރަށް ކެރިގެން ސުވާލުކޮށް ވާހަކަދައްކާނެ. ސްކޫލު ތެރޭގައި ހުންނަ ކުޅޭ ޔުނިޓުތަކަށް އެއްޗިއްސަށް ވެސް އަރާލާނެ ޖެހިލުމެއް ނެތި. އެކަންތައްތައް އެންމެ ބޮޑަށް ފާހަގަކޮށްލެވެނީ،" ތަހުމީނާ ވިދާޅުވި އެވެ.\nކްލާސްތަކުގައި ކިޔަވައިދެމުން އަންނަނީ ތީމެޓިކްކޮށް ވުމުން ކިޔަވައިދޭ އެކި ތީމްތަކާ ގުޅުވައިގެން ދޭތެރެެ ދޭތެރެއިން ކްލާސްތަކުގެ ޑެކަރޭޝަނަށް ވެސް ބަދަލުތަކެއް ގެނެ އެވެ. އަދި އެ ހަފުތާގެ ތެރޭގައި ކިޔަވައިދެނީ އެ ތީމަކާ ގުޅޭ އެއްޗިއްސެވެ.\n"މިހަފުތާގައި އަންޑަ ވޯޓަ ތީމް ކިޔަވައިދެންޏާ ކްލާސްރޫމް ބޭރަށް ބަލާލިއަސް އެނގޭނެ އެ ކުލާހުގައި ކިޔަވައިދެނީ އަންޑަ ވޯޓާ ތީމްކަން. ކްލާސް ރޫމްގެ އެތެރެ އާއި ބޭރު ވެސް ހުންނާނީ އަންޑަ ވޯޓާ ތީމަށް ޑިކަރޭޓްކޮށްފައި. މިގޮތަށް ކްލާސްރޫމް ޑެކަރޭޝަނަށް ބަދަލުތަކެއް ގެނައިމަ ކުދިން ވަރަށް ޝައުގުވެރިވޭ،" ތަހުމީނާ ވިދާޅުވި އެވެ.\nއޭނާ ވިދާޅުވީ ތައުލީމީ ދާއިރާއެއްގެ ބޭނުމަކީ ދަރިވަރުން ބޮޑެތި ވަމުން އަންނައިރު ކަންކަމަށް ކެރިގެން ކުރިމަތިލައި އަމިއްލައަށް ވިސްނައިގެން ކަންތައްތައް ނިންމަން އެނގޭ ބަޔަކަށް ވުމެވެ. ކެންގަރޫ ކިޑްސް އިން ފޯރުކޮށްދޭ ތައުލީމުން ކޮންމެ ދަރިވަރަކަށް ވެސް އެކުއްޖެއްގެ ކިބައިގައި ހުރި ކުޅަދާނަކަން ދެނެގަނެ، އެ ހުނަރުތައް ތަރައްގީކޮށްދެވޭނެ ކަމަށް ވެސް އޭނާ ވިދާޅުވި އެވެ.\nއެ ޕްރީސްކޫލް އިހުތިޔާރުކުރަން ޖެހެނީ، ތަހުމީނާ ވިދާޅުވި ގޮތުގައި، އެ ސަބަބުތަކާ ހެދި އެވެ.\n"މި ސްކޫލުން އެކަހަލަ ކުދިން މި ނެރެނީ. ތަފާތު ދެއްކުމަށް މި މަސައްކަތް ކުރަނީ،" ތަހުމީނާ ވިދާޅުވި އެވެ.\nކިޔަވައިދިނުމުގެ އިތުރުން ކެންގަރޫ ކިޑްސް އިން އަންނަނީ ކުޅިވަރަށް ވެސް ހާއްސަ ސަމާލުކަމެއް ދެމުންނެވެ. ހާހަކަށް ވުރެ ގިނަ ދަރިވަރުން ކިޔަވަމުން އަންނަ ސްކޫލުގައި ކުޅިވަރުގެ އެކި ފެސްޓިވަލްތަކާއި މުބާރާތްތައް ބާއްވައި ކުދިންގެ އިޖުތިމާއީ ގުޅުންތައް ރަނގަޅުކޮށް ކުދިންގެ މެދުގައި ކުޅިވަރަށް އޮންނަ ލޯބި ބޮޑުކުރުވަ އެވެ. ކުޅިވަރުގެ ކަންތައް ބަލަހައްޓަމުން އަންނަނީ އެ ދާއިރާއިން ތައުލީމް ހާސިލްކޮށްފައި ތިބި ޓީޗަރުގެ ބެލުމުގެ ދަށުންނެވެ.\nއެހެން ސްކޫލްތަކާ ތަފާތު ވަނީ ކިހިނެއް؟\nކެންގަރޫ ކިޑްސްގައި 2-6 އަހަރުގެ އުމުރުފައިގެ ކުދިންނަށް ހާއްސަކޮށްގެން ކިޔުމުގެ ހާއްސަ ޕްރޮގްރާމެއް ހިންގަ އެވެ. އެ ޕްރޮގްރާމް ހިންގަނީ އިނގިރޭސި ބަހުން ވާހަކަދައްކަން ކުޅަދާނަ ޓީޗަރުންނެވެ. މީގެ އިތުރުން ކޮންމެ ހަފުތާއަކު ޓްރީ ހައުސް ލައިބްރަރީގައި ކްލާސް ޓީޗަރާ އެކު 30 މިނެޓް ހޭދަކުރެ އެވެ. އެ ވަގުތުތަކުގައި ދަރިވަރުންނަށް ފޮތް އިހުތިޔާރުކުރަން ދަސްކޮށްދޭނެ އެވެ.\nބައެއް ދަރިވަރުންނަކީ އެކި ގޮތްގޮތަށް ތައުލީމު ހާސިލްކުރަމުން އަންނަ ބައެކެވެ. އެގޮތުން ކެންގަރޫ ކިޑްސް އިން އަންނަނީ އެ ދަރިވަރަކަށް ތައުލީމު ހާސިލްކުރަން ފަސޭހަ ގޮތަކަށް ކިޔަވައިދެމުންނެވެ. ސްކޫލުގެ އެކި ދަތުރުތައް ހަމަޖައްސާއިރު ވެސް ދަރިވަރުންނަށް ފަސޭހައިން އެއްޗެހި ދަސްކުރެވޭނެ ގޮތްތަކަށް ކަންކަން ރާވަ އެވެ. މި ހުރިހާ ސަބަބަކަށް ބަލާއިރު ވެސް ކެންގަރޫ ކިޑްސް އަކީ މުޅިން ތަފާތު ސްކޫލެއްކަން އެނގެ އެވެ.\nކެންގަރޫ ކިޑްސް އިންޓަނޭޝަނަލް ޕްރީ ސްކޫލްގެ އެޑްމިޝަނަށް ހުޅުވާލައިފި\nIslanders Education signs with Calorie Counter to provide healthy meal options for students\nކެންގަރޫ ކިޑްސް އިން 300 އަށްވުރެ ގިނަ ދަރިވަރުންނަށް ފަތަން ދަސްކޮށްދެނީ


HPA ge bandhu list ah Hulhumeedhoo aai Rasmaadhoo\nއެޗްޕީއޭއިން އިތުރު ދެ ރަށެއް ބަންދުކޮށްފި\nއައްޑޫ ސިޓީ ހިތަދޫ: އައްޑޫގައި ކޮވިޑްގެ ކޭސްތައް ގިނަވެ، ފަސް އަވަށެއް މިހާރު ވަނީ އެޗްޕީއޭ ބަންދުކޮށްފަ---\nރަށުތެރެއިން ކޮވިޑް ކޭސްތައް ފެނުމުގެ ސަބަބުން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ސ. ހުޅުމީދޫ އާއި ރ. ރަސްމާދޫ މިއަދު ބަންދުކޮށްފި އެވެ.\nމި އާއި އެކު އެޗްޕީއޭއިން ބަންދުކޮށްފައިވާ ރަށްތަކުގެ އަދަދު 23 އަށް ވަނީ އިތުރުވެފަ އެވެ.\nބަންދު ކޮށްފައިވާ ރަށްތަކުގެ އަދަދު ދަށްވުމަށް ފަހު މި ފަހަކަށް އައިސް އަނެއްކާ ވެސް ވަނީ އެ އަދަދު އިތުރުވާން ފަށާފަ އެވެ.\nމޮނިޓަރިންގެ ހާލަތުގައި މިހާރު އެންމެ ގިނަ ދުވަސް ވަންދެން އޮތީ ރ. ދުވާފަރެވެ. އެރަށް ބަންދުކުރީ މޭ މަހުގެ 25 ވަނަ ދުވަހު އެވެ. ޖޫން މަހު މޮނިޓަރިންގެ ހާލަތަށް ގެނައި އެއްވެސް ރަށެއް މިހާރު މި ލިސްޓަކު ނެތެވެ.\nއެޗްޕީއޭގެ އެންމެ ފަހުގެ ތަފާސްހިސާބުތައް ދައްކާ ގޮތުގައި ޖުލައި މަހު ބަންދުކުރި ރަށްތަށްވެސް މިހާރު މި ލިސްޓަކު ނެތެވެ.\nމިދިޔަ އޮގަސްޓު މަހުގައި 19 ރަށެއް އެޗްޕީއޭގެ ލިސްޓަށް ވަނީ އިތުރުވެފަ އެވެ. އެއީ އއ. ހިމަންދޫ، ހދ. ހަންޏާމީދޫ، މ. މަޑުއްވަރި، ކ. ގާފަރު، ފުވައްމުލަކު ސިޓީ، ގދ. މަޑަވެލި، ތ. ވޭމަންޑޫ، ލ. މުންޑޫ، ށ. މިލަންދޫ، އދ. މަހިބަދޫ، ވ. ތިނަދޫ، ށ. ކަނޑީތީމު، ހދ. ނޮޅިވަރަން، މ. ވޭވައް، އައްޑޫ ސިޓީގެ ހަތަރު އަވަށެއް (ހިތަދޫ، މަރަދޫ، މަރަދޫ ފޭދޫ، ފޭދޫ) އަދި ހދ. ނޮޅިވަރަންފަރެވެ.\nއެޗްޕީއޭއިން ވަނީ ކޮވިޑް ފެނިގެން މިމަހުގެ އެއްވަނަ ދުވަހު ރ. މަޑުއްވަރި ވެސް ބަންދުކޮށްފަ އެވެ. އަދި މިއަދު ވަނީ ސ. ހުޅުމީދޫ އަދި ރ. ރަސްމާދޫ ވެސް ބަންދުކޮށްފަ އެވެ.\nރާއްޖެއިން އިއްޔެ ވަނީ އިތުރު 179 މީހަކު ކޮވިޑަށް ޕޮޒިޓިވް ވެފަ އެވެ. އިއްޔެ ޕޮޒިޓިވްވި މީހުންނާ އެކު ރާއްޖޭގެ ކޮވިޑް ނަންބަރު ވަނީ 81،653 އަށް އަރާފަ އެވެ. އިއްޔެ އިރުއޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާދީ އެޗްޕީއޭ އިން ރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 42 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. އިއްޔެ ޕޮޒިޓިވް މީހުންގެ ތެރެއިން 120 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ. ރިސޯޓަކުން ވެސް 17 މީހަކު ޕޮޒިޓިވްވެފައިވެ އެެވެ.\nއައްޑޫ ސިޓީ އެޗްޕީއޭ މިނިސްޓްރީ އޮފް ހެލްތު + ކޮވިޑް-19 ކޮވިޑް-19 އިގެ ބަލާއާފާތް އެޗްއީއޯސީ\nއެޗްޕީއޭ ބަންދު ލިސްޓުގައި 16 ރަށެއް\nއެޗްޕީއޭ ބަންދު ލިސްޓުގައި 19 ރަށެއް


Alia Bhatte ge dhaththa Shahee depression aa behey fothehy liyany | Mihaaru\nޝާހީން (މ) މަންމަ ސޯނީ އާއި ކޮއްކޮ އާލިއާއެކު.\nއާލިއާ ބަޓްގެ ދައްތަ ޝާހީން ޑިޕްރެޝަނާ ބެހޭ ފޮތެއް ލިޔަނީ\n27 މެއި 2018 - 08:15\nއޭނާ 2016 ގައި އިސްޓަގްރާމްގައި ހިއްސާ ކުރި ދިގު ބަޔާނެއްގައި ބުނެފައި ވަނީ އުމުރުން އެންމެ 13 އަަހަރުން ފެށިގެން ޑިޕްރެޝަނުގެ ޝިކާރައަކަށްވެފައިވާ ކަމަށެވެ. އަދި އޭގެ ތެރޭގައި ތަޖުރިބާ ކުރަން ޖެހުނު ކަންތައްތަކާއި އެކަމުން އަރައި ގަތުމަށް ކުރި މަސައްކަތުގެ ބައެއް ވާހަކަ ޝާހީން ހިއްސާކޮށްފައިވެ އެވެ.\nއެކަމަކު އެ ވާހަކަ އެ ހިސާބަށް ކުރުކޮށްލާކަށް ޝާހީން އަދި ބޭނުމެއް ނޫނެވެ. އޭނާ މިހާރު ވަނީ ޑިޕްރެޝަނާ ބެހޭ ފޮތެއް ލިޔަން ނިންމައިފަ އެވެ. ޝާހީން ބުނި ގޮތުގައި ޑިޕްރެޝަންގެ ވާހަކަތައް އޭނާ ފޮތެއްގެ ސިފައިގައި ގެނެސް ދޭން ބޭނުން ވަނީ އެކަމަށް އަދިވެސް ހޭލުންތެރިކަން ބޭނުންވާކަން ގަބޫލު ކުރެވޭތީ އެވެ.\nވަރަށް ގިނަ ބަޔަކު ހަޔާތުގެ އެކި މަރުހަލާތަކުގައި ޑިޕްރެޝަންގެ އުނދަގޫ ތަހައްމަލު ކުރާ ކަމަށާއި އެކަމަކު މީގެ ހަގީގަތް އެހާ އާންމު ނޫން ކަމަށް ވެސް ޝާހީން، 29، ބުންޏެވެ.\nޝާހީން ޑިޕްރެޝަންގެ ވާހަކަ މިދިޔަ އަހަރު ހިއްސާކޮށްފައި.\nޝާހީނަކީ ބައްޕަ މަހޭޝް ފަދައިން ލިޔުންތެރިކަމަށް ލޯބި ކުރާ މީހެކެވެ. އެހެންވެ އެކަމަށް އާއިލާ އިން ވަރަށް ހިތްވަރު ވެސް ދެ އެވެ. ރިޕޯޓްތައް ބުނާ ގޮތުން އާލިއާ ބަތަލާގެ ރޯލުން ފެންނާނެ ކަމަށް ގަބޫލު ކުރެވޭ "އާޝިގީ 3" ގެ ސްކްރިޕްޓް ވެސް ލިޔަނީ ޝާހީނެވެ.\nމަޝްހޫރު ބަތަލާ ދީޕިކާ ޕަދްކޯން ވެސް ޑިޕްރެޝަންގެ ވޭނުން ގިނަ ދުވަސްތަކެއް ވަންދެން ތަހައްމަލުކޮށް، އެ ވާހަކަތައް ކިޔައި ދީފަ އެވެ. އަދި ޑިޕްރެޝަން ހުންނަ މީހުންނަށް އެހީތެރިކަން ފޯރުކޮށް ދިނުމުގެ ގޮތުން އޭނާ ވަނީ "ލިވް، ލަވް، ލާފް" ގެ ނަމުގައި ފައުންޑޭޝަނަށް ވެސް އުފައްދައިފަ އެވެ.\nޑިޕްރެޝަން ހުންނަ މީހުންނަށް ހިލޭ ސާބަހަަށް މި ފައުންޑޭޝަނުން އެހީތެރިކަން ފޯރުކޮށްދެ އެވެ.\nއިތުރު ލިޔުންތައް ބޮލީވުޑް ޑިޕްރެޝަން


ތައުޙީދުގެ ވައްތަރުތައް – ދަލާއިލުއްތައުޙީދި 25 – DhiSalafiyyah\nތައުޙީދުގެ ވައްތަރުތައް – ދަލާއިލުއްތައުޙީދި 25\n09/01/2012 އެހެނިހެން, ޢަޤީދާއާއި ފިރުޤާތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\n40– ތައުޙީދުގެ ވައްތަރުތަކަކީ ކޮބާ؟\n1- ތައުޙީދުއް ރުބޫބިއްޔާ: އެއީ ރައްބުވަންތަކަމުގައި ﷲ ސުބްޙާނަހޫ ވަތަޢާލާ އެއްކައުވަންތަކުރުމެވެ. މިވައްތަރުގެ ތައުޙީދަށް މައްކާގެ ކާފިރުންވެސް އިޤްރާރުވިއެވެ. ﷲ ސުބްޙާނަހޫ ވަތަޢާލާ ވަޙީކުރައްވާފައިވެއެވެ. “قُلْ مَنْ يَرْزُقُكُمْ مِنَ السَّمَاءِ وَالْأَرْضِ أَمَّنْ يَمْلِكُ السَّمْعَ وَالْأَبْصَارَ وَمَنْ يُخْرِجُ الْحَيَّ مِنَ الْمَيِّتِ وَيُخْرِجُ الْمَيِّتَ مِنَ الْحَيِّ وَمَنْ يُدَبِّرُ الْأَمْرَ فَسَيَقُولُونَ اللَّهُ فَقُلْ أَفَلَا تَتَّقُونَ” يونس: ٣١ މާނަ: “ކަލޭގެފާނު ވިދާޅުވާށެވެ! އުޑާއިބިމުން ތިޔަބައިމީހުންނަށް ރިޒްޤުދެއްވަނީ ކާކުތޯއެވެ؟ ނުވަތަ އިވުމާއި ފެނުންތައް މިލްކުވެ ޚާއްޞަވެގެންވަނީ ކާކަށްތޯއެވެ؟ އަދި މަރުވެފައިވާ ތަކެތީން ދިރޭތަކެތި، އަދި ދިރޭތަކެތީގެ ތެރެއިން މަރުވެފައިވާ ތަކެތި ނެރުއްވައި އަދި ކަންތައްތައް ތަދުބީރުކުރައްވަނީ ކާކުތޯއެވެ؟ (އޭގެ ޖަވާބުގައި) އެމީހުން ބުނާނެއެވެ. އެއީ ﷲ އެވެ. ފަހެ ކަލޭގެފާނު ވިދާޅުވާށެވެ! ތިޔަބައިމީހުން ފަހެ ބިރުވެތިނުވާނޭ ހެއްޔެވެ؟”\n2- ތައުޙީދުލް އުލޫހިއްޔާ: އެއީ ހުރިހާ ޚަލްޤުތަކުންވެސް އެޚަލްޤުތަކުން ކުރާ ހުރިހާ އަޅުކަންތައް ހަމައެކަނި ﷲ އަށް ޚާލިޞްކުރުމެވެ. ޢަރަބިބަހުގައި އިލާހަކީ އަޅުކަންކުރުން ޙައްޤުފަރާތެވެ. ޖާހިލިއްޔަ ޒަމާނުގައި ބުނެއުޅެއެވެ. އިލާހުންތަކުގެ އިލާހަކީ ﷲ އެވެ. އެކަމަކު އެމީހުންދިޔައީ ﷲ އީ އިލާހުކަން ޤަބޫލުކުރާ ޙާލުވެސް އެހެނިހެން އިލާހުންތައް އެއިލާހަށް އަޅުކަންކުރުމުގައި ބައިވެރިކުރަމުންނެވެ. މިސާލަކަށް ޞާލިޙު މީހުންނަށް އަދި މަލާއިކަތުންނަށްވެސް ބައެއް މީހުން އަޅުކަންކޮށްއުޅުނެވެ. އަދި އަނެއްބަޔަކު ބުނެއުޅުނުގޮތުގައި އެފަދަ ގޮތަކަށް އަޅުކަންކުރުމުގައި ބަޔަކު މެދުވެރިކޮށް ބައިވެރިކުރުމުގެ ސަބަބުން އެމީހުންނަށް ﷲ ރުއްސަވާވޮޑިގަތުން ލިބުން އަވަސްވެ އަދި އެކަމުގެ ސަބަބުން އެބައިވެރިކުރާ ފަރާތްތަކުގެ ޝަފާޢަތް އެމީހުންނަށް ﷲ ގެ ޙަޟްރަތުގައި ލިބޭނެއެވެ. ނަމަވެސް މިއީ ތެދު ވާހަކަތަކެއް ނޫނެވެ.\n3- ތައުޙީދުލް އަސްމާއި ވައްޞިފާތި: މިއީ ﷲ ސުބުޙާނަހޫ ވަތަޢާލާގެ ނަންފުޅުތަކުގައި އަދި ސިފަފުޅުތަކުގައި އެއިލާހު އެއްކައުވަންތަކުރުމެވެ. ﷲ ސުބްޙާނަހޫ ވަތަޢާލާގެ އިސްމުފުޅުތަކަށާއި ސިފަފުޅުތަކުގައި އެއްކައުވަންތަކުރުމާ ނުލާ، ތައުޙިދުއް ރުބޫބިއްޔާއާއި އަދި ތައުޙިދުއްރުބޫބިއްޔާވެސް ސީދާނުކުރެވޭނެއެވެ. ﷲ ސުބްޙާނަހޫ ވަތަޢާލާގެ ސިފަތަކަށް އެންމެ ފާޅުކަންބޮޑު ގޮތެއްގައި އިންކާރު ކުރީ ކާފިރުންނެވެ. އެމީހުންނަށް އެކަން އެނގިހުރެވެސް މެއެވެ.